Kudumbavilakku Serial Fame Saranya Anand's Wedding Video Is Out, കുടുംബവിളക്കിലെ വേദിക വിവാഹിതയായി, ശരണ്യ ആനന്ദിന്റെ വിവാഹ വീഡിയോ വൈറൽ - Malayalam Filmibeat\n3 min ago വിവാഹത്തിന് തൊട്ട് മുന്‍പ് ഭര്‍ത്താവ് നല്‍കിയ ശാസന; തനിക്കതില് ഖേദമില്ലെന്ന് നടി ശില്‍പ ഷെട്ടി\n11 hrs ago വൃക്കകള് തകരാറിലായി, ഹൃദയത്തിനും പ്രശ്‌നങ്ങള്, ആരോഗ്യപ്രശ്‌നങ്ങളുണ്ടായ സമയത്തെ കുറിച്ച് റാണ ദഗുബതി\nNews 'കേരളം പിടിക്കാമെന്ന മോഹം നടക്കില്ല'.. സംസ്ഥാന ബിജെപിയെ തള്ളി കേന്ദ്ര നേതൃത്വം..ക്ഷണം നിരസിച്ച് ഷാ\nകുടുംബവിളക്കിലെ വേദിക വിവാഹിതയായി, ശരണ്യ ആനന്ദിന്റെ വിവാഹ വീഡിയോ വൈറൽ\n| Updated: Wednesday, November 4, 2020, 12:13 [IST]\nബിഗ് സ്ക്രീൻ മിനിസ്ക്രീൻ പ്രേക്ഷകരുടെ പ്രിയപ്പെട്ട താരം ശരണ്യ ആനന്ദ്. ആകാശഗംഗ2ലൂടെ പ്രേക്ഷകർക്ക് മുന്നിൽ പ്രത്യക്ഷപ്പെട് ശരണ്യ വളരെ പെട്ടെന്ന് തന്നെ പ്രേക്ഷകരുടെ പ്രിയങ്കരിയാവുകയായിരുന്നു. ഇന്ന് ശരണ്യ മിനിസ്ക്രീൻ പ്രേക്ഷകരുടേയും പ്രിയപ്പെട്ട താരമാണ്. ഏഷ്യനെറ്റ് സംപ്രേക്ഷണം ചെയ്യുന്ന കുടുംബവിളക്കാണ് ശരണ്യയെ മിനിസ്ക്രീൻ പ്രേക്ഷകരുടെ പ്രിയങ്കരിയാക്കിയത്. വില്ലത്തിയായിട്ടാണ് മിനിസ്ക്രീൻ അരങ്ങേറ്റമെങ്കിലും നടി പ്രേക്ഷകരുടെ മനസ്സിൽ സ്ഥാനം ഉറപ്പിച്ചിട്ടുണ്ട്.\nകുടുംബ പ്രേക്ഷകരുടെ പ്രിയപ്പെട്ട വേദികയായ നടി ശരണ്യ ആനന്ദ് വിവാഹിതയായിരിക്കുകയാണ്. മനേഷ് രാജൻ നാരായണൻ ആണ് വരൻ. കൊവിഡ് മാനദണ്ഡങ്ങൾ പാലിച്ച് ഗുരുവായൂർ ക്ഷേത്രത്തിൽ വെച്ചായിരുന്നു വിവാഹം. ചിത്രങ്ങളും വിവാഹ വീഡിയോയും സമൂഹമാധ്യമങ്ങളിൽ വൈറലായിട്ടുണ്ട്. ശരണ്യക്കും മനേഷിനും എല്ലാവിധ ആശംസകൾ നേർന്ന് ആരാധകരും രംഗത്തെത്തിയിട്ടുണ്ട്.\nസ്റ്റൈലൻ ലുക്കിലാണ് നടി വിവാഹത്തിന് എത്തിയിരിക്കുന്നത്. ദാവണിയായിരുന്നു ശരണ്യയുടെ വിവാഹ വേഷം. സാരിയ്ക്ക് അനിയോജ്യമായ നിറത്തിലുള കുപ്പി വളകളാണ് അണിഞ്ഞിരിക്കുന്നത്. കഴുത്തിനോട് ചേർന്ന് നിൽക്കുന്ന രണ്ട് മാലകളാണ് നടി ദാവണിക്കൊപ്പം ആഭരണമായി തിരഞ്ഞെടുത്തിരിക്കുന്നത് . സിമ്പിൾ ഗെറ്റപ്പിൽ സ്റ്റൈലൻ ലുക്കിലാണ് ശരണ്യ മനേഷിന്റെ കൈ പിടിച്ച് കതിർ മണ്ഡപത്തിൽ പ്രവേശിച്ചത് . തുളസിമാല ധരിച്ച് നിൽക്കുന്ന വധുവരന്മാരുടെ ചിത്രങ്ങൾ വൈറലായിട്ടുണ്ട്. വിവാഹത്തിനെ കുറിച്ച് നേരത്തെ വെളിപ്പെടുത്തിയിരുന്നെങ്കിലും തീയതിയെ കുറിച്ച് നടി പറഞ്ഞിരുന്നില്ല.\nശരണ്യ തന്നെയാണ് തന്റെ വിവാഹത്തെ കുറിച്ച് ആരാധകരോട് പങ്കുവെച്ചത്. വീട്ടുകാർ പറഞ്ഞ് ഉറപ്പിച്ച് വിവാഹമായിരുന്നു. വനിതയ്ക്ക് നൽകിയ അഭിമുഖത്തിൽ മനേഷിന്റെ വിവാഹാലോചനയെ കുറിച്ച് നടി പങ്കുവെച്ചിരുന്നു. ശരണ്യയുടെ പിതാവിന്റെ സുഹൃത്ത് വഴിയാണ് വിവാഹാലോചന വന്നത്. എംബിഎക്കാരനായ മനേഷ് കുടുംബത്തിനോടൊപ്പം നാഗ്പൂരിലാണ് താമസിക്കുന്നത്. ശരണ്യയുടേയും മനേഷിന്റെ പ്രീ വെഡിങ്ങ് ചിത്രങ്ങൾ സമൂഹമാധ്യമങ്ങളിൽ വൈറലായിരുന്നു. ശരണ്യ തന്നെയാണ് ചിത്രങ്ങൾ സമൂഹ മാധ്യമങ്ങളി പങ്കുവെച്ചത്. എല്ലാവരുടേയും പ്രാർത്ഥന വേണമെന്ന് നടി പറഞ്ഞിരുന്നു.\nപ്രേക്ഷകർക്ക് അറിയേണ്ടത് വിവാഹത്തിന് ശേഷം അഭിനയത്തിൽ തുടരുമോ എന്നാണ് . ബിഗ് സ്ക്രീനിൽ നിന്നാണ് ശരണ്യ മിനിസ്ക്രീനിൽ എത്തുന്നത്. മാസങ്ങൾക്ക് മുൻപാണ് നടി കുടുംബവിളക്കിൽ ജോയിൻ ചെയ്യുന്നത്. വളരെ ചെറിയ സമയം കൊണ്ട് തന്നെ പ്രേക്ഷകരുടെ ഇഷ്ടം നേടാൻ നടിക്ക് കഴിഞ്ഞിരുന്നു. സീരിയലിൽ ശോഭിച്ച് നിൽക്കുമ്പോഴാണ് നടി വിവാഹിതയാകുന്നത്. പത്തനംതിട്ടയിലെ അടൂരാണ് സ്വദേശമെങ്കിലും ശരണ്യ ജനിച്ച് വളർന്നത് ഗുജറാത്തിലെ സൂറത്തിലാണ്. അഭിനേത്രി എന്നതിൽ ഉപരി നർത്തകി കൂടിയാണ് ശരണ്യ.\nസിനിമ ബന്ധങ്ങളില്ലാത്ത നടിയെ സിനിമയിൽ എത്തിച്ചത് അഭിനയമോഹമാണ്.\nപ്ലസ് ടൂകാലത്താണ് സിനിമ മോഹം മൊട്ടിട്ടത് . സിനിമയിൽ എത്തിയത് സമയത്ത് തനിക്ക് അധികം സിനിമാക്കാരുമായി പരിചയമൊന്നുമില്ലായിരുന്നു, അതിനാൽ തന്നെ നല്ല സിനിമകളിലെത്താൻ ഏറെ ബുദ്ധിമുട്ടിയിരുന്നുവെന്നു നടി സ്റ്റാറ് ആന്റ് സ്റ്റൈലിന് നൽകിയ അഭിമുഖത്തിൽ പറഞ്ഞിരുന്നു. തമിഴ് ചിത്രത്തിലൂടെ അഭിനയ രംഗത്ത് എത്തിയത്. പിന്നീട് മലയാളത്തിൽ സജീവമാകുകയായിരുന്നു. മോഹൻലാൽ ചിത്രമായ 1971 ബിയോണ്ട് ബോർഡേഴ്സ് എന്ന മലയാളത്തിൽ എത്തുന്നത്. ആകാശഗംഗ 2, മാമാങ്കം എന്നിവയാണ് ശ്രദ്ധിക്കപ്പെട്ട ശരണ്യയുടെ ചിത്രങ്ങൾ.\nKudumbavilakku Serial Fame Saranya Anand's Wedding Video Is Out


മീനാക്ഷിയുടെ ഉറ്റ സുഹൃത്തുക്കൾ ഇവരാണോ, പുത്തൻ ചിത്രം വൈറൽ | Viral Max Media\nby admin October 14, 2021, 9:29 am\nമീനാക്ഷി സോഷ്യല് മീഡിയകളില് സജീവമായി ഇടപെടാന് തുടങ്ങിയിട്ട് അധിക കാലം ആയിട്ടില്ല. ഇപ്പോള് ഐ മീനാക്ഷി എന്ന പേരില് ഇന്‍സ്റ്റഗ്രാമില് സജീവമാണ് താരപുത്രി. ഡാന്‍സ് വീഡിയോകളും ചിത്രങ്ങളുമാണ് മീനാക്ഷി പങ്കുവെയ്ക്കാറുള്ളത്. എന്നാല് മീനാക്ഷി പങ്കുവെച്ചില്ലെങ്കിലും താരപുത്രിയുടെ പുതിയ ചിത്രങ്ങളും വീഡിയോകളുമൊക്കെ ഫാന്‍സ് ഗ്രൂപ്പുകളില് പ്രത്യക്ഷപ്പെടാറുണ്ട്. ഇപ്പോള് ശ്രദ്ധ നേടുന്നത് കൂട്ടുകാരികള്‍ക്ക് ഒപ്പം ചിരിച്ച് നില്‍ക്കുന്ന മീനാക്ഷിയുടെ ചിത്രമാണ്.\nമീനാക്ഷിയുടെ കൂടെയുള്ളവര് ആരാണെന്നായിരുന്നു പ്രേക്ഷകരുടെ ചോദ്യം. അതീവ സന്തോഷത്തോടെ ചിരിച്ച് നില്‍ക്കുന്ന മൂന്ന് പേരെയാണ് ചിത്രത്തില് കാണുന്നത്. ഏതാഘോഷമാണ് ഇതെന്നും ആരാധകരുടെ ഭാഗത്തു നിന്ന ചോദ്യങ്ങള് ഉയരുന്നുണ്ട്. മീനൂട്ടി ലേറ്റസ്റ്റ് എന്ന ക്യാപ്ഷനോടെയായാണ് ചിത്രം പ്രചരിക്കുന്നത്. ചെന്നൈയില് എംബിബിഎസ് പഠനത്തിലാണ് താരപുത്രി. ചെന്നൈയിലെ കൂട്ടുകാരാണോ ഇതെന്നുള്ള ചോദ്യങ്ങളും എത്തുന്നുണ്ട്.\nപതിവ് പോലെ തന്നെ മീനൂട്ടിയുടെ ക്യൂട്ട് ചിരി ഈ ഫോട്ടോയിലും കാണാം. മുടിയഴിച്ചിട്ട് ചിരിച്ച മുഖത്തോടെയാണ് മീനൂട്ടി ചിത്രത്തിന് പോസ് ചെയ്തത്. നമിതയും ആയിഷയ്ക്കുമൊപ്പമുള്ള മീനാക്ഷിയുടെ ചിത്രങ്ങളും വീഡിയോയും നേരത്തെ വൈറലായി മാറിയിരുന്നു. ആയിഷ നാദിര്‍ഷയുടെ വിവാഹത്തിന് മീനാക്ഷിയും നമിതയും മത്സരിച്ച് ചുവടുവെച്ചിരുന്നു. ഇതിന്റെ വീഡിയോ സോഷ്യല് ലോകത്ത് വൈറലായി മാറിയിരുന്നു.\nPrevious article ‘ഒരു സൂപ്പര് സ്റ്റാറിനോടാണ് ചാനലുകള് ഇത് ചെയ്യുന്നതെങ്കില് അവര് എന്നേ ഫീല്‍ഡില്‍നിന്ന് ഔട്ട് ആയേനെ\nNext article എല്ലാം കഴിഞ്ഞപ്പോൾ താൻ ഒറ്റക്ക് മോശക്കാരി… ലൈവിൽ പൊട്ടിത്തെറിച്ച് നടി ദുർഗ കൃഷ്ണ.. നായകന്മാർ എന്ത് കാട്ടിയാലും കുഴപ്പമില്ല, നായിക കാണിച്ചാൽ മോശക്കാരി.. ലൈവിൽ പ്രതികരിച്ച് താരം…വീഡിയോ.. !!!\nസാരിയിൽ സുന്ദരിയായി മീനാക്ഷി, അച്ഛനൊപ്പം കാണുമ്പോൾ കൂടുതൽ സന്തോഷവതിയാണെന്ന് ആരാധകർ\nമെറൂൺ സാരിയിൽ സുന്ദരിയായി മീനാക്ഷി ദിലീപ്, ഫോട്ടോ വൈറൽ\n‘ഒരു സൂപ്പര് സ്റ്റാറിനോടാണ് ചാനലുകള് ഇത് ചെയ്യുന്നതെങ്കില് അവര് എന്നേ ഫീല്‍ഡില്‍നിന്ന് ഔട്ട് ആയേനെ


നോട്ട് ദ് പോയിന്റ്കൈ കുഴഞ്ഞു | Online Class| Challenges| Online Kadinam\nമൊബൈൽ ഫോണിൽ നോക്കി നോട്ടെഴുത്ത് നോട്ട് ഈസി; നോട്ട് ദ പോയിന്റ്\nസന്ധ്യ ഗ്രേസ് July 23, 2021 10:08 AM IST\nനോട്ടെഴുത്ത് മുതൽ പ്രോജക്ട് വരെ വിദ്യാർഥികൾക്കു തലവേദന ആകുമ്പോൾ\nഓൺലൈനിൽ ക്ലാസ് എടുക്കുന്നതിന്റെ ബുദ്ധിമുട്ടുകളെപ്പറ്റി അധ്യാപകർ\nപഠിച്ചുപഠിച്ചു തല കേടാകുന്നു ടീച്ചർമാരേ. നോട്സ് ഇങ്ങനെ ഇടല്ലേ. പത്തുപതിനഞ്ച് ഫോട്ടോ ഒക്കെ ഇട്ടാൽ എങ്ങനെ എഴുതാനാണ്...\nഓൺലൈൻ ക്ലാസിൽ നോട്ട് എഴുതി മടുത്ത ബാലൻ ടീച്ചർമാരോടു നടത്തുന്ന അഭ്യർഥന യൂട്യൂബിലൂടെ കേരളമാകെ കണ്ടതാണ്. ഓരോ കുട്ടിക്കും പറയാനുണ്ടാകും ഇത്തരം ഒരുപാടു പരാതികൾ. സ്കൂളിൽ പോകുന്നില്ലെങ്കിലും സ്കൂളിൽ ചെയ്യുന്ന ഏതാണ്ടെല്ലാ പരിപാടികളും ഓൺലൈൻ വഴിയും നടത്തണം. നോട്ടെഴുത്ത്, പ്രോജക്ട് വർക്, അസൈൻമെന്റ് തുടങ്ങി കലാമത്സരങ്ങൾ വരെ നടത്തുന്നു പല സ്കൂളുകളും.\nകോട്ടയത്തെ സിബിഎസ്ഇ സ്കൂളിൽ പഠിക്കുന്ന പത്താം ക്ലാസ് വിദ്യാർഥിയുടെ ഓൺലൈൻ അനുഭവം ഇങ്ങനെ:\nക്ലാസ് കഴിഞ്ഞാൽ അതിന്റെ നോട്ടുകൾ ഓരോ ക്ലാസിന്റെയും വാട്സാപ് ഗ്രൂപ്പുകളിലാണ് ഷെയർ ചെയ്യുന്നത്. അഞ്ചോ ആറോ വിഷയങ്ങൾക്കുള്ള നോട്ടുകൾ പല ദിവസങ്ങളിലായി ഇടും. അധ്യാപകരുടെ ഫോൺ ക്യാമറയുടെ ഗുണനിലവാരം അനുസരിച്ചിരിക്കും അക്ഷരങ്ങളുടെ വ്യക്തത. പത്തോ പതിനഞ്ചോ പേജുകൾ മൊബൈൽ ഫോണിന്റെ ചെറിയ ക്യാമറയിൽ സൂം ചെയ്ത് എഴുതുന്നതു തന്നെ നല്ല പണിയാണ്. നോട്ടെഴുതി അതിന്റെ ഫോട്ടോ എടുത്ത് അധ്യാപകർക്കു തിരിച്ചയച്ചു കൊടുക്കണം.\nഅധ്യാപകദിനം, ഭൗമദിനം, യോഗദിനം തുടങ്ങി സ്പെഷൽ ദിനങ്ങളോടനുബന്ധിച്ചു പോസ്റ്ററുകൾ ഡിസൈൻ ചെയ്യണം. ചിലർ വിഡിയോ ചെയ്യാനാണ് ആവശ്യപ്പെടുന്നത്. ദിവസവുമുണ്ടാകും ഹോംവർക്ക്. പലതരം പരീക്ഷകൾ വേറെ. ചുരുക്കിപ്പറഞ്ഞാൽ ഫോണിൽനിന്നു കണ്ണെടുക്കാൻ നേരം കിട്ടുന്നില്ല.\n∙ ഉച്ച വരെ തുടർച്ചയായി ക്ലാസെടുക്കുന്നതിനു പകരം രാവിലെയും വൈകിട്ടും രണ്ടോ മൂന്നോ മണിക്കൂർ വീതം ക്ലാസെടുക്കുക.\n∙ ക്ലാസുകൾക്കിടയിൽ 15 മിനിറ്റ് ബ്രേക്ക് ഉറപ്പാക്കുക.\n∙ഒറ്റ ദിവസം ഒരുപാട് നോട്ട് എഴുതേണ്ട അവസ്ഥ വരാതെ അധ്യാപകർ തമ്മിൽ ചർച്ച ചെയ്ത ശേഷം നോട്ടുകൾ ഇടുക.\nപിള്ളേരെ പിടിത്തം മുതൽ ഫീസ് പിരിവ് വരെ\nസർക്കാർ സ്കൂളുകളിലേക്കുള്ള വിദ്യാർഥികളുടെ കൊഴിഞ്ഞു പോക്കു ബാധിച്ചിരിക്കുന്നത് സ്വകാര്യ സ്കൂൾ അധ്യാപകരെയാണ്. കൊഴിഞ്ഞു പോക്കിന്റെ കാരണം ഇവർ കാണിക്കേണ്ടി വരുന്നു.\nപഠിപ്പിക്കുന്നതിനൊപ്പം ഫീസ് പിരിക്കുന്നതും ഇപ്പോൾ അധ്യാപകരുടെ ജോലിയായി. സ്കൂളുകൾ തമ്മിൽ കടുത്ത മത്സരം നടക്കുന്നതിനാൽ ജോലിക്കും കുറവില്ല. സ്കൂളുകളിൽ പോയി പഠിപ്പിച്ചിരുന്നപ്പോൾ ഇത്രയും അധ്വാനം വേണ്ടിവന്നിരുന്നില്ലെന്ന് പലരും പറയുന്നു. പല സ്കൂളുകളും ശമ്പളവും കുറച്ചിട്ടുണ്ട്.\n‘കാണാതെ എങ്ങനെ ഇഷ്ടപ്പെടാനാ’, ‘പണി’ കിട്ടി അധ്യാപകർ; വീട്ടിലിരുന്നു ശമ്പളം വാങ്ങുന്നു എന്ന പേരുദോഷം ബാക്കി\nജില്ലയിലെ ഒരു സ്വകാര്യ സ്കൂളിൽ പഠിപ്പിച്ചിരുന്ന അധ്യാപിക ഗർഭിണി ആയതിനെത്തുടർന്ന് അവധിയിൽ പ്രവേശിക്കുവാൻ അനുവാദം ചോദിച്ചു. അവധിക്കു പകരം ജോലി സമയം കുറയ്ക്കാം എന്നായിരുന്നു സ്കൂളിന്റെ പക്ഷം. എന്നാൽ ദിവസങ്ങൾ കഴിഞ്ഞപ്പോൾ ജോലി പഴയപടി ആകുകയും സമ്മർദം കൂടുകയും ചെയ്തു. ഇതവസാനിച്ചത് ബ്ലീഡിങിലാണ്.\nഓൺലൈൻ പഠനത്തിന്റെ സാധ്യതകൾ ഏറെയാണ്. എന്നാൽ ഓരോ പ്ലാറ്റ്ഫോമിലേക്കുള്ള മാറ്റവും പഴയ തലമുറയിലെ അധ്യാപകരെ കൂടുതൽ വലയ്ക്കുന്നു.\n‘അമ്മയ്ക്ക് പേടിയാണ്. ക്ലാസ് കട്ടാകുമോ, ശബ്ദം കേൾക്കാമോ, കുട്ടികൾ എല്ലാവരും ഉണ്ടോ, എങ്ങനെ സ്ക്രീൻ ഷെയർ ചെയ്യും എന്നെല്ലാം. ഞാനാണ് സഹായിക്കുക. ക്യാമറയിൽ പതിയാതെ ഞാനും മുറിയിൽ കൂട്ടിരിക്കും.’ ജില്ലയിലെ സ്വകാര്യസ്കൂളിലെ അധ്യാപികയുടെ മകൾ പറയുന്നു.\nസിബിഎസ്ഇ സ്കൂളിലെ അധ്യാപിക പറയുന്നു:\nനേരത്തെ ഒരു ബാച്ചിനു മുഴുവനായി ഒറ്റ ക്ലാസ് എടുത്താൽ മതിയെങ്കിൽ ഡിവിഷൻ തിരിച്ചായി ഇപ്പോൾ ക്ലാസുകൾ.4മണിക്കൂർ തുടർച്ചയായി ഓൺലൈൻ ക്ലാസെടുക്കേണ്ട അവസ്ഥയിലാണ് പല അധ്യാപകരും. സ്കൂളിൽ ക്ലാസെടുക്കുന്നതിന്റെ എത്രയോ ഇരട്ടി സ്ട്രെയ്ൻ ആണ് ഓൺലൈൻ ക്ലാസിന്. എത്ര വിളിച്ചാലും ക്ലാസിലെ നാലോ അഞ്ചോ കുട്ടികൾ മാത്രമായിരിക്കും പ്രതികരിക്കുക. ക്യാമറ ഓൺ ചെയ്യാൻ പറഞ്ഞാൽ നെറ്റിയുടെ മേൽപോട്ടേ കാണിക്കൂ. പണ്ട് നോട്ടുകൾ ക്ലാസിൽ പറഞ്ഞു കൊടുത്താൽ മതിയായിരുന്നു. ഇപ്പോഴത് എഴുതി വാട്സാപ്പിൽ ഷെയർ ചെയ്യണം. പരീക്ഷകൾ നടത്തി ഉത്തരക്കടലാസുകൾ ഇമെയിലിൽ വാങ്ങി അതിന്റെ പ്രിന്റ് ഔട്ട് എടുത്ത് മാർക്കിടണം. കോപ്പിയടിച്ചില്ലെന്ന് ഉറപ്പാക്കാൻ ഗൂഗിൾ സെർച്ച് വരെ ചെയ്യണം.\nപാഠഭാഗങ്ങൾ ഏതാനും അധ്യാപകർ പവർ പോയിന്റ് പ്രസന്റേഷൻ ചെയ്ത് കുട്ടികൾക്കു വിഡിയോ ഷെയർ ചെയ്യുക. ഒറ്റ വിഡിയോ ഉപയോഗിച്ച് ഒരു ബാച്ചിനു മുഴുവൻ പഠിക്കാം. ഇതിലെ സംശയങ്ങൾ പരിഹരിക്കാനും കൂടുതൽ വിശദീകരണങ്ങൾക്കും നോട്ടുകൾ നൽകുന്നതിനുമായി ഡിവിഷൻ തിരിച്ച് ഒരു ക്ലാസ് കൂടി വച്ചാൽ ആ ഭാഗം കുട്ടികൾക്കു വ്യക്തമാകും. ക്ലാസിൽ എന്തൊക്കെ പഠിപ്പിക്കുന്നു എന്നു മാതാപിതാക്കൾക്കും മനസ്സിലാക്കാം. തുടർച്ചയായി ക്ലാസിലിരിക്കുന്നതും അനാവശ്യമായി കുട്ടികൾ ഫോൺ കയ്യിൽ വയ്ക്കുന്നതും ഒഴിവാക്കാം.\nഓൺലൈനായി കണക്ക് പഠിപ്പിക്കുന്നതാണ് ഏറ്റവും വലിയ ടാസ്കെന്ന് അധ്യാപകർ. എത്ര സൂം ചെയ്ത് കാണിച്ചാലും സ്റ്റെപ് മനസ്സിലാവണമെന്നില്ല. ഇതിനിടെ കറന്റ് പോയാൽ അതുവരെ മനസ്സിലാക്കിയതൊക്കെ പോകും.\nഒന്നോ രണ്ടോ കണക്കുകൾ ക്ലാസിൽ ചെയ്യിച്ച് ബാക്കി ഹോംവർക്ക് നൽകുകയാണ് അധ്യാപകർ പലപ്പോഴും ചെയ്യുന്നത്. എന്നാൽ എക്സർസൈസ് മുഴുവൻ ക്ലാസിൽ തന്നെ ചെയ്യിക്കണമെന്നാണ് കുട്ടികളുടെ ആവശ്യം.\nടീച്ചറേ ലെഫ്റ്റ് ആയിക്കോട്ടെ\nരണ്ടോ മൂന്നോ കുട്ടികൾക്ക് ഒരു ഫോൺ എന്ന നിലയിലാകും പല വീടുകളിലെയും ഉപയോഗം. ക്ലാസുകൾ പല സമയത്തു നടക്കുന്നത് ഇത്തരക്കാർക്ക് അനുഗ്രഹം തന്നെയാണ്. ചെറിയ ക്ലാസുകളിൽ ഒരു മണിക്കൂർ ക്ലാസെടുക്കുമ്പോൾ മുതിർന്ന കുട്ടികൾക്ക് കൂടുതൽ ക്ലാസുകളുണ്ടാവും. ടീച്ചറുടെ ക്ലാസ് പുരോഗമിക്കുന്നതിനിടെയാകും പല കുട്ടികളുടെയും ചോദ്യം. ‘ടീച്ചറെ ലെഫ്റ്റായിക്കോട്ടെ. ചേച്ചിക്കു ഫോൺ കൊടുക്കണം’. ഓൺലൈൻ ക്ലാസ് പോലും നേരെ ചൊവ്വേ കൂടാൻ കഴിയാതെ ഇങ്ങനെ എത്രയെത്ര കുട്ടികൾ!\nഓൺലൈൻ ക്ലാസിനു വേണ്ടി മിക്ക വീടുകളിലും ഫോണും ലാപ്ടോപ്പുമൊക്കെ പുതിയതായി വാങ്ങുകയോ പഴയതു സർവീസ് ചെയ്തെടുക്കുകയോ ചെയ്യേണ്ടി വന്നിട്ടുണ്ട്. 3000 മുതൽ 30,000 രൂപയാണ് മാതാപിതാക്കൾക്ക് ഈയിനത്തിലുണ്ടായ അധികച്ചെലവ്.\nഗൂഗിൾ മീറ്റ്, മൈക്രോ സോഫ്റ്റ് ടീംസ്, സൂം മീറ്റ് തുടങ്ങി പല പ്ലാറ്റ്ഫോമുകളിലാണ് ഓൺലൈൻ ക്ലാസുകൾ നടക്കുന്നത്. നാലു മണിക്കൂർ ക്ലാസിൽ പങ്കെടുക്കാ‍ൻ ഒരു കുട്ടിക്കു ദിവസം 1.5 ജിബി വരെ വേണ്ടിവരും. ക്ലാസിൽ മുഴുവൻ സമയം ക്യാമറ ഓൺ ചെയ്തു വച്ചാൽ ഡേറ്റയുടെ ഉപയോഗം വീണ്ടും കൂടും. ഒരു വീട്ടിൽ3കുട്ടികൾക്ക് ഓൺലൈൻ ക്ലാസിൽ പങ്കെടുക്കാൻ കുറഞ്ഞത് 4.5 ജിബി വേണ്ടിവരും. ഒരു മാസം ഇതിനായി 1000 രൂപ മാറ്റിവയ്ക്കേണ്ടി വരും. പാക്കേജ് അനുസരിച്ചു വ്യത്യാസം വരാം.\nഎന്റെ ഓൺലൈൻ ദൈവങ്ങളേ...\nസന്ധ്യാപ്രാർഥനയ്ക്കിടെ, പിറ്റേന്ന് ആരംഭിക്കുന്ന പരീക്ഷയിൽ പഠിച്ചതൊക്കെ മറക്കാതെ എഴുതാൻ കഴിയണേ എന്നു പ്രാർഥിക്കാൻ അമ്മ പറഞ്ഞപ്പോൾ കുട്ടികളുടെ പ്രാർഥന ഇങ്ങനെ:\nദൈവമേ നാളെ നെറ്റ് കട്ടാവല്ലേ, ഫോണിന്റെ ക്യാമറ വർക്ക് ചെയ്യരുതേ, കോപ്പിയടി ടീച്ചർ കണ്ടുപിടിക്കരുതേ....\nEnglish Summary : Challenges of E- Learning During Covid-19


astrology | ശരീരത്തിലെ ഈ ഭാഗങ്ങള് തുടിക്കുന്നത് ഭാഗ്യ ലക്ഷണം | Mangalam\nSunday, May 20, 2018 Last Updated 27 Min 19 Sec ago English Edition\nThursday 18 May 2017 05.18 PM\nശരീരത്തിലെ ഈ ഭാഗങ്ങള് തുടിക്കുന്നത് ഭാഗ്യ ലക്ഷണം\nശരീരഭാഗങ്ങള് തുടിക്കുന്നത് അത്ര നിസ്സാരമല്ല. അതില് ചില ഭാഗ്യ ലക്ഷണങ്ങളും നിര്‍ഭാഗ്യങ്ങളും ഒളിഞ്ഞിരിപ്പുണ്ട്. ശരീരത്തിലെ ചില ഭാഗങ്ങള് തുടിക്കുന്നതിന്റെ ലക്ഷണങ്ങള് ഇതാ...\nകണ്ണ് തുടിയ്ക്കുക എന്നത് സ്ഥിരമായി നമ്മള് കേള്‍ക്കുന്ന ഒന്നാണ്. ഇടെ കണ്ണാണ് തുടിയ്ക്കുന്നതെങ്കില് ശുഭകാര്യങ്ങള് കേള്‍ക്കാനും വലം കണ്ണാണ് തുടിയ്ക്കുന്നതെങ്കില് അശുഭകാര്യങ്ങള് കേള്‍ക്കാനുമായിരിക്കും. വലം കണ്ണ് തുടര്‍ച്ചയായി തുടിച്ച് കൊണ്ടിരിയ്ക്കുകയാണെങ്കില് ഉടന് തന്നെ ഡോക്ടറെ സമീപിക്കണം. കാരണം ഗുരുതരമായ ഏതെങ്കിലും രോഗത്തിന്റെ തുടക്കമായിരിക്കും ഇത്.\nസാമുദ്രിക ശാസ്ത്രപ്രകാരം ചുണ്ടാണ് തുടിയ്ക്കുന്നതെങ്കില് പഴയ സുഹൃത്തുക്കളെ കണ്ട് മുട്ടാനുള്ള സാധ്യതയുണ്ട് എന്നാണ് പറയുന്നത്. ചില സമയങ്ങളില് നിങ്ങളുടെ തോള് തുടിയ്ക്കുന്നു. ഇത് സാമ്പത്തികമായി നിങ്ങളെ സ്വതന്ത്രമായി നിക്കാന് കഴിവുണ്ട് എന്നാണ് സൂചിപ്പിക്കുന്നത്.\nചിലര്‍ക്ക് ഉള്ളം കൈ തുടിയ്ക്കാറുണ്ട്. ഇതിനര്‍ത്ഥം നിങ്ങള് ഉടനെ തന്നെ എന്തോ വലിയ പ്രശ്‌നത്തില് പെടാന് പോകുന്നു എന്നതാണ്. ഇരുകൈയ്യിലേയും വിരലുകള് ചിലപ്പോള് തുടിയ്ക്കാറുണ്ട്. നിങ്ങളുടെ നഷ്ടപ്പെട്ട ബന്ധം വീണ്ടും കണ്ടുമുട്ടാന് സാധ്യതയുണ്ട് എന്നാണ് ഇത് സൂചിപ്പിക്കുന്നത്.


കലയുടെ ദാനം, ഈ ജീവിതം - Abhimukham\nപടയണി കലാകാരനായ വിഷ്ണു ആചാരി ടി ആര്\nഒരു കലാകാരനു മുന്നില് പരാധീനതകള് മുട്ടുമടക്കുമെന്നതിനുള്ള ഉദാഹരണമാണ് ടി ആര് വിഷ്ണു ആചാരിയുടെ ജീവിതം. കല ജീവനേയും ജിവിതത്തേയും കാക്കുമെന്ന വിശ്വാസം തീര്‍ത്തും ശരിയാണെന്നത് ചിത്രകലയിലൂടെയും സ്വന്തം ജീവിതത്തിലൂടെയും ആ കലാകാരന് കാട്ടിത്തരുന്നു. ഓരോ ചിത്രങ്ങളിലുമുള്ളത് അദ്ദേഹത്തിന്റെ പ്രാണനാണ്. ആത്മവിശ്വാസത്തിന്റെയും നിശ്ചയദാര്‍ഢ്യത്തിന്റെയും വെളിച്ചമാണ്… പ്രതീക്ഷയാണ്…\nപത്തനംതിട്ട ജില്ലയിലെ പന്തളത്തിനമടുത്ത് കുരമ്പാലയിലുള്ള തെക്കടത്തു തെക്കേതില് വീട്ടിലെ വിഷ്ണു ആചാരി ടി. ആര് എന്ന വിഷ്ണുവിനെ അധികമാര്‍ക്കും പരിചയം കാണില്ല. അല്ലെങ്കില്‍ത്തന്നെ നമുക്കിടയില് ഭിന്നശേഷിക്കാരായ എത്രയോ കലാകാരന്മാരുണ്ട്. അവരെയൊക്കെ നമ്മളോര്‍ക്കുന്നുണ്ടോയെന്ന ചോദ്യം പലരും ചോദിയ്ക്കാം. എന്നാലതിനിവിടെ പ്രസക്തിയില്ല. അഭ്യസ്തവിദ്യരെന്നു നടിയ്ക്കുന്ന ഒരു സമൂഹം നമുക്കിടയില്‍ത്തന്നെയുണ്ടെന്നതിനാല് അത്തരമൊരു സമൂഹത്തിന്റെ ഭാഗമായ ഓരോരുത്തരും തന്നോടുതന്നെ ഒന്നു ചോദിച്ചു നോക്കിയാല്… അതിനുള്ള ഉത്തരം ലഭിച്ചാല്… അവിടെ നിസ്സഹായരായ ഓരോ കലാകാരനും പുതുജീവനത്തിനുള്ള വഴി തെളിയും… അത്തരം വഴികളാണ് നല്ലൊരു നാളെയുടെ മുതല്‍ക്കൂട്ടാവുകയെന്ന സത്യമാണ് വിഷ്ണുവിന്റെ ജീവിതം പറയുന്നത്.\nഭിന്നശേഷിക്കാരനെന്ന വിധിയുടെ ലേബലിനോട് പുഞ്ചിരിയോടെ ബൈ പറഞ്ഞ് ഒരുപാടു സ്വപ്നങ്ങളും മോഹങ്ങളുമായി തിരുവനന്തപുരം ഫൈന് ആര്‍ട്‌സ് കോളേജില് പഠിയ്ക്കാനെത്തിയ ഒരു യുവാവ്, ഇന്നാരാലുമറിയപ്പെടാതെ പോയതില് തെല്ലും വിഷമമില്ലാതെ, ആരോടും പരാതിയോ പരിഭവങ്ങളോ കൂടാതെ തന്റെ പ്രാണനായ കലയെപ്പറ്റി ദേവികൃഷ്ണയുമായി സംസാരിക്കുന്നു.\nക്ഷേത്രവും ആചാരാനുഷ്ഠാനങ്ങളും കലയുമൊക്കെ ഇഴചേര്‍ന്ന ഒരു ജീവിതം, അതേക്കുറിച്ച്\nചില ജീവിതങ്ങള് അങ്ങനെയാണല്ലോ…. നമ്മളെത്ര കണ്ടും കേട്ടുമറിഞ്ഞാലും അനുഭവിയ്ക്കുമ്പോഴാണതിന്റെ സത്ത മനസ്സിലാകുക. ഒരു ജീവിതം ഇങ്ങനെയാണ് അല്ലെങ്കില് അങ്ങനെയാണ് എന്നൊക്കെ നമുക്ക് നിസ്സാരമായി പറയാം. എന്നാല് അതിലുള്ള സന്തോഷവും സന്താപവും സുഖവും ദുഃഖവുമൊക്കെ എത്ര മാത്രമാണെന്ന് നാം അനുഭവിയ്ക്കുമ്പോളറിയുന്നു. അത് നമ്മുടേതാകുമ്പോള് മാത്രം.\nചിത്രകല ശരിയ്ക്കും എന്റെ ഉപജീവനമാര്‍ഗ്ഗമാണ്. അതാണെനിയ്ക്കു ജീവിതം നല്‍കിയത്. ക്ഷേത്രവും വിശ്വാസവുമൊക്കെ ഉണ്ടായിരുന്നെങ്കിലും അതിന്റെ ആചാരാനുഷ്ഠാനങ്ങളെയൊക്കെ കലയാല് സമീപിയ്ക്കുന്നത് കാലമേറെക്കഴിഞ്ഞാണ്. പിന്നീടതിന്റെ ഭാഗമായിത്തീരുകയായിരുന്നു.\nകുട്ടനാടന് പ്രദേശങ്ങളിലെ ഭഗവതിക്ഷേത്രങ്ങളിലും മറ്റുമാണ് പടയണിവേഷം കൂടുതലായി കെട്ടിയാടാറുള്ളതെന്നു കേട്ടിട്ടുണ്ട്, അതിനെപ്പറ്റി…\nഒരു കലാരൂപമെന്നതിനപ്പുറം പടയണിവേഷമെന്നത് ക്ഷേത്രങ്ങളുമായി ബന്ധപ്പെട്ടിരിയ്ക്കുന്നു. അത് ഒരു ക്ഷേത്ര കലയാണ്. അതിനാല്‍ത്തന്നെ അത് ആചാരങ്ങളും വിശ്വാസങ്ങളുമായൊക്കെ ബന്ധപ്പെട്ടിരിയ്ക്കുന്നുവെന്നു നിസ്സംശയം പറയാം. ക്ഷേത്രങ്ങളില് പടയണി ഉത്സവ സമയങ്ങളിലാണ് സാധാരണയായി കെട്ടിയാടാറുള്ളത്. അപ്പോള് തീര്‍ത്തും വ്രതശുദ്ധിയോടെ ആചാരാനുഷ്ഠാനങ്ങളുടെ ഭാഗമായി അത് അവതരിപ്പിയ്ക്കപ്പെടുന്നു.\nനമ്മുടെ സംസ്‌കാരവുമായും കാര്‍ഷികവൃത്തിയുമായൊക്കെ അതിനു അഭേദ്യമായ ഒരു ബന്ധമുണ്ട്. മാത്രമല്ല ഓരോ പ്രദേശത്തിന്റെയും തനതു രീതികള്‍ക്കനുസരിച്ച് പടയണിയോടുള്ള സമീപനത്തിലവും മാറ്റങ്ങളുണ്ടാകാറുണ്ട്. എല്ലാവരും വ്യത്യസ്തരല്ലേ. അതുപോലെ. അതിനാല്‍ത്തന്നെ കുട്ടനാടന് പ്രദേശങ്ങളിലുള്ള ഭഗവതിക്ഷേത്രങ്ങളില് പടയണിയ്ക്കുള്ള സ്വീകാര്യത കൂടുതലാണ്.\nവളരെ യാദൃശ്ചികമായി സംഭവിച്ച ഒന്നാണ് പടയണിയുമായുള്ള ബന്ധം. ഒരിയ്ക്കലും ഞാന് ആ മേഖലയിലേക്ക് തിരിയുമെന്നോ പിന്നീടതെന്റെ ജീവിതത്തില് താങ്ങും തണലുമാകുമെന്നോ കരുതിയിരുന്നില്ല. അതിനാല്‍ത്തന്നെ പടയണിയുമായുള്ള ബന്ധം ഈശ്വരാനുഗ്രഹമാണെന്ന് കരുതാന് ആണ് എനിക്കിഷ്ടം. 2000 ത്തിലാണ് പടയണിയുമായുള്ള ആത്മബന്ധം തുടങ്ങുന്നത്. അതും ഒരു സുഹൃത്തിന്റെ പ്രചോദനത്തില്.\nഅന്നൊരിയ്ക്കലും ഞാന് ഈ കലാരൂപത്തിന്റെ ഭാഗമായിത്തീരുമെന്നോ അതിനാല് മുന്നോട്ടുപോകപ്പെടുമെന്നോ ചിന്തിച്ചില്ലെന്നതാണു സത്യം. എല്ലാം അങ്ങ് സംഭവിയ്ക്കുകയായിരുന്നു. ഇപ്പോള് പതിനെട്ടു വര്‍ഷമായി പടയണിയുടെ ഭാഗമാണ്. കോലം വരച്ചുണ്ടാക്കുകയെന്നതാണു ദൗത്യം. ഈശ്വരാനുഗ്രഹത്താല് അത് ഭംഗിയായി മുന്നോട്ട് പോകുന്നു.\nപടയണിയുടെ കോലം വരയ്ക്കുന്നതിനു മുന്നോടിയായുള്ള ഒരുക്കങ്ങളെക്കുറിച്ച്?\nപ്രോഗ്രാം സീസണ് അനുസരിച്ചാണ് ഒരുക്കങ്ങള് തീരുമാനിയ്ക്കുന്നത്. പ്രോഗ്രാമിന്റെ തലേ ദിവസമാണ് ശരിയ്ക്കും വരച്ചുതുടങ്ങുന്നത്. പിറ്റേന്ന് ഉച്ചയോടുകൂടി അത് പൂര്‍ത്തിയാക്കാന് കഴിയും. വലിയകോലമെന്നു പറയുന്നത് നൂറ്റിയൊന്ന് പച്ചപ്പാളകള് ഉപയോഗിച്ചാണ് നിര്‍മ്മിക്കുന്നത്. അതിനു ഭൈരവിയെന്നു പറയും. കവുങ്ങില് നിന്നുള്ള പച്ചപ്പാള എടുത്തതിനു ശേഷം അതിലെ പച്ച ചെത്തിക്കളയുന്നു.\nഅപ്പോള് അത് വെള്ളയാകുന്നു. ശേഷമാണ് അതില് വരച്ചുതുടങ്ങുന്നത്. മാത്രമല്ല ഇതിനു പല രൂപങ്ങള് അഥവാ മുഖങ്ങള് ഉണ്ട്. അത് വെട്ടിയെടുക്കുകയാണു ചെയ്യുക. ഇതിലുപയോഗിക്കുന്ന അഞ്ചു വര്‍ണ്ണങ്ങളും പ്രകൃതിദത്തമാണെന്നതാണ് പ്രധാന സവിശേഷത. കറുപ്പ്, ചുവപ്പ്, മഞ്ഞ, വെള്ള, പച്ച എന്നീ വര്‍ണ്ണങ്ങള് നിര്‍മ്മിക്കുന്ന രീതിയാണ് അതിന്റെ മറ്റൊരു ആകര്‍ഷണം. പച്ചമാവില വെയിലത്തു വാട്ടി തീയില് ചൂടാക്കുന്നു. ഇല പൂര്‍ണ്ണമായും കത്തിച്ചാരമാകുന്നതിനു മുന്‍പ് അത് വെള്ളമൊഴിച്ച് കെടുത്തുന്നു. പിന്നീടത് കല്ലിലരച്ചെടുക്കുന്നു.അങ്ങനെയാണ് കറുപ്പു നിറത്തിനുള്ള കരി തയ്യാറാക്കുന്നത്. ചുവപ്പിനുപയോഗിക്കുന്നത് ചെങ്കല്ലാണ്. അത് അങ്ങാടിക്കടയില് ലഭ്യമാണ്.\nമഞ്ഞയ്ക്കു മഞ്ഞള്, വെള്ളയ്ക്കു വേണ്ടി പാളയുടെ പച്ച ചെത്തിയെടുക്കുന്നു. ഏതു ഭാഗത്താണോ പച്ച വേണ്ടത്, അതിനായി പാളയുടെ പച്ച നിലനിര്‍ത്തും. ശേഷം മാത്രമേ ബാക്കി ചെത്തിക്കളയുകയുള്ളു.അഞ്ചു വര്‍ണ്ണങ്ങള്‍ക്കും ആചാരപരമായ അഞ്ചു സങ്കല്പങ്ങളാണ്. ആകാശം, ഭൂമി, അഗ്നി, വായു, ജലം. വരച്ചെടുത്തതിനു ശേഷം ഫ്രെയിം കൂട്ടുന്നു. കവുങ്ങാണ് അതിനു ഉപയോഗിയ്ക്കുന്നത്. അങ്ങനെയുണ്ടാക്കുന്ന ചട്ടത്തില് നേരത്തെ തയ്യാറാക്കി വച്ചിട്ടുള്ള ഓരോ മുഖങ്ങളും വച്ചു തയ്ച്ചുപൂര്‍ണ്ണമായിക്കഴിയുമ്പോള് അത് വലിയൊരു കോലമായിത്തീരുന്നു.\nഗോത്രകല എന്ന സംഘടനയെക്കുറിച്ച്…\nഗോത്രകല ഞങ്ങളുടെ അന്നമാണ്. കേരളമെമ്പാടും പടയണിയുടെ ഭാഗമായി പോകാന് സാധിക്കുന്നതൊക്കെ അത്തരമൊരു സംഘടനയുടെ പിന്‍ബലത്തിലാണ്. പടയണിക്കോലം വരയ്ക്കുന്നവര് തൊട്ട് പടയണിയേറ്റുന്നവര് വരെ ഈസംഘടനയുടെ ഭാഗമാണ്. എല്ലാവരും കലയെ ആത്മാവുകൊണ്ടറിഞ്ഞവര്. അനുഭവത്തിലൂടെ അതിന്റെ ഭാഗമായ എട്ടു പേരാണുള്ളത്. മാത്രമല്ല എല്ലാവരും സുഹൃത്തുക്കളുമാണ്. അതിനാല്‍ത്തന്നെ ഞങ്ങള്‍ക്കിടയുള്ള ആശയവിനിമയം വളരെ എളുപ്പമാണ്.\nകലകളുടെ നല്ല നാളേയ്ക്കുവേണ്ടി ജീവിതം ഉഴിഞ്ഞു വച്ചവരിലൊരാളെന്ന നിലയ്ക്ക്… അര്‍ഹതപ്പെട്ട അംഗീകാരങ്ങള് കിട്ടാറുണ്ടോ?\nകലയ്ക്കു വേണ്ടി ഒരു കലാകാരന് സ്വന്തം ജീവിതം വേണമെങ്കിലും ത്യജിയ്ക്കും. അത് ആ കലയുമായുള്ള ആത്മബന്ധമാണ്. പക്ഷേ ഒരു കലാകാരനു വേണ്ടി ആരാണ് ജീവിതം ഉഴിഞ്ഞുവയ്ക്കുക? കുടുംബമല്ലാതെ മറ്റാരും കാണില്ല. നമ്മളെത്ര നാള് ആ കലയുമായി ബന്ധപ്പെട്ടു ജീവിയ്ക്കുന്നോ അന്നു വരെ എല്ലാവരും ഓര്‍ക്കും. പിന്നെ മറക്കും. നമ്മള്‍ക്കിടയില്‍ത്തന്നെ എത്രയോ പേര് ആരാലും അറിയപ്പെടാതെ, അറിയപ്പെട്ടിട്ടും ഓര്‍ക്കപ്പെടാതെ ജീവിച്ചു മരിയ്ക്കുന്നു?\nഅതു കൊണ്ട് വലിയ പ്രതീക്ഷകളൊന്നുമില്ല. പ്രോഗ്രാമുകള് കിട്ടാറുണ്ട്. എന്നാല് അതും ഉത്സവ സീസണുകളില് മാത്രമായതിനാല് കുറച്ചു മാസങ്ങള് മാത്രമേ വരുമാനം നേടാന് കഴിയുന്നുള്ളൂ.അതു കഴിഞ്ഞാല് വളരെ ബുദ്ധിമുട്ടാണ്.ഒരു വര്‍ഷം മുന്‍പു വരെ ചിത്രകല പഠിപ്പിയ്ക്കുന്നതിനു വേണ്ടി പന്തളത്ത് ഒരു സ്‌കൂള് നടത്തിയിരുന്നു. ഒരു കടമുറി വാടകയ്‌ക്കെടുത്തായിരുന്നു അത് നടത്തിക്കൊണ്ടിരുന്നത്. എന്നാല് പിന്നീട് അവിടെ തീപിടിത്തം ഉണ്ടാവുകയും കടമുറി ഒഴിയേണ്ടതായും വന്നു. കുറേ ചിത്രങ്ങളും മറ്റും നശിയ്ക്കുകയും ചെയ്തു. പലയിടങ്ങളില് നിന്നുമുള്ള കുട്ടികള്‍ക്ക് എത്തിച്ചേരാന് സൗകര്യപ്രദമായ സ്ഥലമെന്ന നിലയ്ക്കാണ് പന്തളത്ത് അത്തരമൊരു സ്ഥാപനം തുടങ്ങിയത്. ഏകദേശം 16 കുട്ടികള് ഉണ്ടായിരുന്നു. എന്നാല് പ്രോഗ്രാമുകളില്ലാത്ത സമയത്തെ പ്രധാന വരുമാന മാര്‍ഗ്ഗവും ഇല്ലാതായി.\nഇതൊക്കെ നമ്മുടെ മാത്രം നഷ്ടങ്ങളല്ലേ. എങ്കിലും അതിനെയൊക്കെ നേരിടുകയെന്നത് അത്ര എളുപ്പമല്ലെല്ലോ. ഒരു ഭിന്നശേഷിക്കാരനെന്ന നിലയ്ക്ക് സര്‍ക്കാര് പെന്‍ഷനുള്ളത് ഒരു ചെറിയ തുകയും. അത് കിട്ടുന്നതാകട്ടെ മാസങ്ങള് കൂടിയും. അതാണവസ്ഥ. അങ്ങനെയുള്ള ഞങ്ങളെയൊക്കെ നാട്ടില് കുറച്ചു പേര് അറിയും. അത്രേയുള്ളു. തീര്‍ത്തും സാധാരണ കലാകാരന്മാരുടെ ജീവിതങ്ങളൊക്കെ അങ്ങനെയാണ് മുന്നോട്ടു പോകുന്നത്.\nപുതുതലമുറ ഇത്തരം കലാരൂപങ്ങളെ എങ്ങനെ സമീപിയ്ക്കുന്നതായിട്ടാണ് തോന്നിയിട്ടുള്ളത്?\nഒരുകാലത്ത് ഇത്തരം കലാരൂപങ്ങള് മലയാളിയുടെ ജീവിതത്തിന്റെ ഭാഗമായിരുന്നു. കാലമേറെക്കഴിഞ്ഞപ്പോള് അതിനു മാറ്റം വന്നുവെന്നതു സത്യം തന്നെയാണ്. ടെക്‌നോളജിയുടെ വരവൊക്കെ സമൂഹത്തെ വേറൊരു തലത്തിലേക്കു കൊണ്ടുപോയി. കലയാല് ജീവിതം മുന്നോട്ടു കൊണ്ടുപോകാനാവില്ലെന്നു ചിലരെങ്കിലും ചിന്തിച്ചു.\nഅങ്ങനെ പതിയെ കല ക്ഷയിച്ചു. അതിന്റെ അഭിവൃദ്ധിയൊക്കെ വെറും ഓര്‍മ്മകളായി മാറിത്തുടങ്ങി. ഞങ്ങളപ്പോലെ കല ഉപജീവനമാര്‍ഗ്ഗമായവരില് മാത്രം അത് നശിയ്ക്കാതെ കിടന്നു. ഏതൊരു കലയും അത്തരമൊരവസ്ഥ നേരിട്ടിട്ടുണ്ട്. എന്നാലിപ്പോള് അത്തരമൊരവസ്ഥയ്‌ക്കൊക്കെ മാറ്റം വന്നു തുടങ്ങിയിട്ടുണ്ട്. പുതിയ തലമുറയില് നമ്മുടെ നാടന് കലകളോടൊക്കെ ആഭിമുഖ്യമുള്ളവരുണ്ട്.\nലോകത്തെമ്പാടുമുള്ള എല്ലാ മലയാളികള്‍ക്കിടയിലും അത്തരക്കാരുണ്ട്. മാത്രമല്ല ഇത്തരം കലാരൂപങ്ങള് പഠിയ്ക്കാന്. അതിന്റെ എല്ലാ സാധ്യതയയും ഉനപയോഗിയ്ക്കാന് തയ്യാറായി മുന്നോട്ടു വരുന്നവരുണ്ട്. അതിനാല്‍ത്തന്നെ വരും തലമുറയില് പ്രതീക്ഷയുണ്ട്.\nനാടന്‍കലകളുടെ ഭാവി പുതുതലമുറയില് ഭദ്രമാണെന്ന വിശ്വാസമാണോ ഈ പ്രതീക്ഷയ്ക്ക് അടിസ്ഥാനം?\nഅത് ഞാന് തൊട്ടു മുന്‍പു പറഞ്ഞപൊലെ തന്നെ.ഇപ്പോള് കുറേ ആള്‍ക്കാര് ഇത്തരം കലകളിലും മറ്റും താത്പര്യം കാണിയ്ക്കുന്നുണ്ട് . പുതുതലമുറയിലവശേഷിയ്ക്കുന്ന ചില നന്മകളാണതിനു പിന്നിലെന്നു വിശ്വസിയ്ക്കാനാണെനിക്കിഷ്ടം.അതു കൊണ്ടു തന്നെ നാടന്‍കലകളുടെ ഭാവി സംബന്ധിച്ച് വലിയ ആശങ്കയില്ല.\nകുടുംബമാണല്ലോ നമ്മുടെയൊക്കെ സമ്പാദ്യം. അവര് ഏതു ഘട്ടത്തിലും താങ്ങും തണലുമായി നില്‍ക്കുന്നതാണ് ഒപ്പമുള്ള ഭാഗ്യം. അവരുടെ പിന്തുണവല്ലാത്തൊരുആത്മവിശ്വാസമാണു പകരുന്നത്. ആ വിശ്വാസമാണു നമ്മെ മുന്നോട്ടു കൊണ്ടു പോകുന്നതും. ഭാര്യ ധന്യ, ഒരു സ്വകാര്യസ്ഥാപനത്തില് ജോലി ചെയ്യുന്നു. മകന് അവീന് അഞ്ചാം ക്ലാസ്സിലും.\nഒട്ടേറെ പ്രതിസന്ധികള് തരണം ചെയ്ത് ഇവിടെ വരെയെത്തിയിരിയ്ക്കുന്നു. തിരിഞ്ഞു നോക്കുമ്പോള് എന്തു തോന്നുന്നു?\nഞാന് നേരത്തെ പറഞ്ഞില്ലേ, പന്തളത്തു നടത്തി വന്ന ഒരു സ്ഥാപനത്തെപ്പറ്റി. അതില്ലാതായതാണ് ഏറ്റവും വലിയ ഒരു നഷ്ടം.ഒരു ഉപജീവനമാര്‍ഗ്ഗമെന്നതിനപ്പുറം അതൊരു സന്തോഷമായിരുന്നു. സാമ്പത്തിക പരാധീനതകളും കുടുഃബത്തിന്റെ അവസ്ഥയുമൊക്കെ കാരണം ഡിഗ്രിയ്ക്കു ശേഷം തുടര്‍ന്നു പഠിയ്ക്കാന് പറ്റിയില്ലായെന്നതിലുമുണ്ട് വിഷമം. അത്രേയുള്ളൂ. എന്നാലും ഈയൊരു കൊച്ചു ജീവിതത്തില് ഇത്രയുമൊക്കെ ഭാഗ്യം തന്നതിനു ഞാന് ദൈവത്തോടു നന്ദി പറയുന്നു.\nചെറിയ ചെറിയ സ്വപ്നങ്ങളാണ് വിഷ്ണുവിനു കൂട്ടായുള്ളത്. കഴിയുമെങ്കില് പഠനം തുടരുക, മകനെ നല്ല വിദ്യാഭ്യാസം നല്‍കി വളര്‍ത്തുക, ഒരു കലാകാരനെന്ന നിലയില് ഇനിയുമിനിയും ഉയരുക, അങ്ങനെയങ്ങനെ….എല്ലാ സ്വപ്നങ്ങളും ഈശ്വരനിലര്‍പ്പിച്ച് പ്രതീക്ഷകളോടെ വിഷ്ണു കാത്തിരിയ്ക്കുകയാണ്. കലയുടെ നല്ല നാളേയ്ക്കായി..കലാകാരനു കാലം കൂട്ടാകുമെന്ന വിശ്വാസത്തോടെ.


അമിതാഭ് ബച്ചന്റെ ചിത്രത്തില് ജ്യോതിക അഭിനയിക്കില്ല എന്ന് പറഞ്ഞോ.. എന്താണ് സത്യം | jyothika denied to work with s j suryah said news heres how s j suryah reacted - Malayalam Filmibeat\nഅമിതാഭ് ബച്ചന്റെ ചിത്രത്തില് ജ്യോതിക അഭിനയിക്കില്ല എന്ന് പറഞ്ഞോ.. എന്താണ് സത്യം\nഅമിതാഭ് ബച്ചന്റെ തമിഴ് സിനിമാ പ്രവേശനത്തിന് കാത്തിരിയ്ക്കുകയാണ് തമിഴ് മക്കള്. വാലി, ഖുഷി തുടങ്ങിയ ഹിറ്റ് ചിത്രങ്ങള് ഒരുക്കിയ, നടന് കൂടെയായ എസ് ജെ സൂര്യയാണ് അമിതാഭ് ബച്ചന്റെ ആദ്യ ചിത്രം സംവിധാനം ചെയ്യുന്നത്. ഉയര്‍ന്ത മനിതന് എന്നാണ് ചിത്രത്തിന്റെ പേര്.\nഅമിതാഭ് ബച്ചനം പങ്കെടുത്ത ഒരു ഗംഭീര ചടങ്ങായിരുന്നു സിനിമയുടെ പ്രഖ്യാപനം. ഇങ്ങനെ ഒരു സിനിമ പ്രഖ്യാപിച്ചതിലൂടെ തന്നെ ഞാന് കരിയറിലെ വിജയം കണ്ടു എന്ന് സൂര്യ പറഞ്ഞു. അമിതാഭ് ബച്ചന്റെ ആദ്യ തമിഴ് ചിത്രം മാത്രമല്ല, തന്റെ ആദ്യ ബോളിവുഡ് സിനിമ കൂടെയാണിതെന്നും സംവിധായകന് പറയുന്നു. തമിഴിലും ഹിന്ദിയിലുമായിട്ടാണത്രെ ചിത്രം ഒരുക്കുന്നത്.\nഎങ്ങിനെ അമിതാഭ് ബച്ചന്റെ ഡേറ്റ് കിട്ടി എന്ന് രജനികാന്ത് ചോദിച്ചപ്പോള് എസ് ജെ സൂര്യ പറഞ്ഞത്, അദ്ദേഹത്തിന്റെ ഡേറ്റിനായി കഴിഞ്ഞ രണ്ട് വര്‍ഷങ്ങളായി കാത്തിരിയ്ക്കുകയാണ് ഞങ്ങള്. ഈ വര്‍ഷം തന്നെ ആറ് സിനിമകളും 12 പരസ്യങ്ങളും ഒരു ടിവി ഷോയും അദ്ദേഹത്തിനുണ്ട്. അതിനിടയില് 40 ദിവസങ്ങളാണ് ഞങ്ങള് ചോദിച്ചത്. 35 ദിവസമായി ചുരുക്കിതരാന് അദ്ദേഹം ആവശ്യപ്പെട്ടു.\nഅമിതാഭ് ബച്ചന് പുറമെ ചിത്രത്തില് ആരൊക്കെയാണ് കഥാപാത്രങ്ങള് എന്ന് തീരുമാനിച്ചിട്ടില്ല. എസ് ജെ സൂര്യയുടെ ഭാഗ്യ നായികയായ ജ്യോതികയെ നായികയാകാന് വേണ്ടി ക്ഷണിച്ചിരുന്നു എന്നും, എന്നാല് തുറന്നുകാട്ടല് അല്പം കൂടുതലായതിനാല് ജ്യോതിക നിഷേധിച്ചു എന്നും വാര്‍ത്തകളുണ്ടായിരുന്നു. എന്നാല് ഇത് തീര്‍ത്തും വ്യാജവാര്‍ത്തയാണെന്നും ദയവുചെയ്ത് പ്രചരിപ്പിക്കരുതെന്നും സൂര്യ ട്വിറ്ററിലൂടെ പറഞ്ഞു.\nഎന്‍ജികെയ്ക്ക് പിന്നാലെ സൂര്യയുടെ കാക്ക കാക്കയ്ക്ക് രണ്ടാം ഭാഗം! ചിത്രമൊരുക്കാന് ഗൗതം മേനോന്\nRead more about: jyothika sj surya ജ്യോതിക അമിതാഭ് ബച്ചന്\njyothika denied to work with s j suryah said news heres how s j suryah reacted


ഇവിടെ നാളികേരത്തിന് വിലയുണ്ട്, നീരയ്ക്കും | World Coconut Day\nഇവിടെ നാളികേരത്തിന് വിലയുണ്ട്, നീരയ്ക്കും\nSep 2, 2019, 02:04 PM IST\n40,000 തേങ്ങ ദിവസം കൊപ്രയാക്കാനുള്ള സൗകര്യം മണിയൂരിലെ പ്ലാന്റിനുണ്ട്. കര്‍ഷകരില്‍നിന്ന് നേരിട്ട് പച്ചത്തേങ്ങ ശേഖരിക്കുന്നു. അതും വിപണിവിലയെക്കാള് രണ്ടുരൂപ കൂടുതല് നല്‍കി.\nവടകര നാളികേരക്കമ്പനിയുടെ മണിയൂരിലെ വെളിച്ചെണ്ണ പ്ലാന്റ്\nനാളികേര ഉത്പാദകക്കമ്പനികള് പലതും നിലയില്ലാക്കയത്തില് മുങ്ങുമ്പോള് ഇതാ ഒരു കമ്പനി തെങ്ങോളം തലപ്പൊക്കത്തില്. ഇവിടെ നാളികേരത്തിനും നീരയ്ക്കും വിലയുണ്ട്. ഇവയുടെ ഉപോത്പന്നങ്ങള്‍ക്ക് ഡി കോക്കോസെന്ന പേരില് അങ്ങ് സിങ്കപ്പൂരിലും കാനഡയിലും വരെ വിപണിയുമുണ്ട്.\nകാലിടറുമായിരുന്നിട്ടും വൈവിധ്യവത്കരണത്തിലൂടെ കരകയറിയതിന്റെ കഥയാണ് വടകര കോക്കനട്ട് ഫാര്‍മേഴ്സ് പ്രൊഡ്യൂസര് കമ്പനിക്ക് പറയാനുള്ളത്. പതിനഞ്ചോളം ഉപോത്പന്നങ്ങള് നിര്‍മിച്ച് കഴിഞ്ഞവര്‍ഷം കമ്പനി നേടിയത് എട്ടുകോടി രൂപയുടെ വിറ്റുവരവാണ്. 2020-'21 വര്‍ഷത്തോടെ ഓഹരിയുടമകള്‍ക്ക് ലാഭവിഹിതം നല്‍കാന് സാധിക്കുമെന്നും കമ്പനി ചെയര്‍മാന് പ്രൊഫ. ഇ. ശശീന്ദ്രന് പറയുന്നു.\nനീര ഉത്പാദനവും നാളികേരാധിഷ്ഠിത വ്യവസായവും ലക്ഷ്യമിട്ട് നാളികേര വികസനബോര്‍ഡിന്റെ കീഴില് 2013-'14 മുതലാണ് പ്രൊഡ്യൂസര് കമ്പനികള് രൂപവത്കരിക്കാന് തുടങ്ങിയത്. ഒറ്റവര്‍ഷംകൊണ്ട് കേരളത്തില്‍മാത്രം 12 കമ്പനി തുടങ്ങി. 2015-'16 വര്‍ഷം 29 കമ്പനികളായി.\nരാജ്യത്തുതന്നെ ഏറ്റവും കൂടുതല് കമ്പനികളുള്ളത് ഇവിടെയാണ്. കര്‍ഷകരില്‍നിന്ന് ഓഹരി പിരിച്ചാണ് ഇവ തുടങ്ങിയത്. നീര ഉത്പാദനത്തിലൂടെ ലാഭം കൊയ്യാമെന്നായിരുന്നു പ്രതീക്ഷ. ഒട്ടുമിക്കകമ്പനികളും നീര പ്ലാന്റുകള് തുടങ്ങി. എന്നാല്, നീരയ്ക്ക് നിലതെറ്റിയതോടെ കമ്പനികള് പലതും പ്രതിസന്ധിയിലായി.\nനീരകൊണ്ടുമാത്രം പിടിച്ചുനില്‍ക്കാന് കഴിയില്ലെന്ന് തിരിച്ചറിഞ്ഞിടത്താണ് ഈ കമ്പനിയുടെ വിജയം. നീര ഉത്പാദനം നിര്‍ത്താതെതന്നെ മറ്റ് മേഖലകളിലേക്ക് തിരിഞ്ഞു. പ്രധാനമായും വെളിച്ചെണ്ണ. വ്യാജന്‍മാര് വാഴുന്ന വിപണിയില് കമ്പനി ഗുണമേന്മയെക്കുറിച്ചുമാത്രം പറഞ്ഞു. പാചകക്കാരെയുംമറ്റും ഇക്കാര്യം ബോധ്യപ്പെടുത്തി. ഇന്ന് പ്രാദേശികവിപണിയില് ഏറ്റവും ഡിമാന്‍ഡുള്ള വെളിച്ചെണ്ണയായി ഡി കോക്കോസ് വെളിച്ചെണ്ണ മാറി.\nദിവസം 1250 ലിറ്ററാണ് ഉത്പാദനം. 40,000 തേങ്ങ ദിവസം കൊപ്രയാക്കാനുള്ള സൗകര്യം മണിയൂരിലെ പ്ലാന്റിനുണ്ട്. കര്‍ഷകരില്‍നിന്ന് നേരിട്ട് പച്ചത്തേങ്ങ ശേഖരിക്കുന്നു. അതും വിപണിവിലയെക്കാള് രണ്ടുരൂപ കൂടുതല് നല്‍കി. ഇപ്പോള് ഡല്‍ഹി, മുംബൈ, ബെംഗളൂരു എന്നിവിടങ്ങളിലേക്കും വെളിച്ചെണ്ണ കയറ്റി അയക്കുന്നുണ്ട്. കാനഡ, ബഹ്റൈന് എന്നിവിടങ്ങളിലേക്ക് 3000 ലിറ്റര് കയറ്റുമതിചെയ്തു.\nവെളിച്ചെണ്ണയില്‍നിന്ന് വെന്ത വെളിച്ചെണ്ണ, ആന്‍ഡി ഡാന്‍ഡ്രഫ് ഓയില്, ബേബി ഓയില് എന്നിവയും നിര്‍മിക്കുന്നു. നീരയില്‍നിന്ന് ശര്‍ക്കര, തേന്, ചോക്ലേറ്റ്, വിനാഗിരി തുടങ്ങിയവ ഉത്പാദിപ്പിക്കാന് തുടങ്ങി. മാസം രണ്ടായിരം ലിറ്റര് നീര ശര്‍ക്കരയ്ക്കുമാത്രം വേണം.\nദിവസം 250 ലിറ്റര് നീര ഇപ്പോഴും കമ്പനി ഉത്പാദിപ്പിക്കുന്നു. നീര ചെത്തുന്ന കര്‍ഷകര്‍ക്ക് തെങ്ങൊന്നിന് 700 രൂപയാണ് നല്‍കുന്നത്. തേങ്ങാച്ചമ്മന്തി, വിവിധ അച്ചാറുകള്, കൂവ്വപ്പൊടി തുടങ്ങിയ ഉത്പന്നങ്ങളും ഡി കോക്കോസെന്ന ബ്രാന്‍ഡില് പുറത്തിറക്കുന്നു.\nഏഴുമാസംവരെ ഷെല്‍ഫ് ലൈഫ് കിട്ടുന്ന വിധത്തിലേക്ക് നീരയുടെ ഉത്പാദന സാങ്കേതികവിദ്യ മാറ്റി. ഇതോടെ വിദേശവിപണി ലക്ഷ്യമിടുകയാണ് കമ്പനി. കാനഡ, സിങ്കപ്പൂര്, ബഹ്റൈന് എന്നീ രാജ്യങ്ങളിലേക്ക് 25,000 ബോട്ടില് നീര ഈയിടെ കയറ്റിയയച്ചു.\nമികച്ച പ്രതികരണമാണ് ലഭിക്കുന്നതെന്നും അടുത്ത ഓര്‍ഡര് ഉടന് കിട്ടുമെന്നും കമ്പനി ചെയര്‍മാന് പ്രൊഫ. ഇ. ശശീന്ദ്രന് പറഞ്ഞു. ബ്രിട്ടനില്‍നിന്ന് അന്വേഷണം വന്നിട്ടുണ്ട്. ചിലര് കമ്പനി സന്ദര്‍ശിക്കുകയും ചെയ്തു.\nഇളനീരിനെ അടിമുടി ന്യൂജന് ആക്കി 'റോയല് കരിക്ക്'\nറോഡരികിലും കൂള്‍ബാറുകളിലും തൂങ്ങിക്കിടക്കുന്ന ഇളനീര്‍ക്കുലകള്‍ക്കിടയിലേക്കും ..\nനാളികേരത്തിന് വില കൂടുന്നു; കഴിഞ്ഞ ജൂണില് കിലോഗ്രാമിന് 22രൂപ, ചൊവ്വാഴ്ച 38 രൂപ


ഭൂപേന്ദ്ര പട്ടേൽ ഗുജറാത്തിന്റെ പുതിയ മുഖ്യമന്ത്രിയാകും - Malayalam Daily News\nഭൂപേന്ദ്ര പട്ടേൽ ഗുജറാത്തിന്റെ പുതിയ മുഖ്യമന്ത്രിയാകും\nSep 12, 2021 Sep 12, 2021 പ്രശാന്ത്, ന്യൂഡല്‍ഹി\nവിജയ് രൂപാനിയോടൊപ്പം (വലത്ത്) ഗുജറാത്ത് മുഖ്യമന്ത്രി ഭൂപേന്ദ്ര പട്ടേൽ\nഗാന്ധിനഗർ/അഹമ്മദാബാദ്: ഭാരതീയ ജനതാ പാർട്ടി എംഎൽഎ ഭൂപേന്ദ്ര പട്ടേൽ ഗുജറാത്തിന്റെ പുതിയ മുഖ്യമന്ത്രിയാകും. 59 കാരനായ പട്ടേൽ ഞായറാഴ്ച തലസ്ഥാനമായ ഗാന്ധിനഗറിൽ ബിജെപി നിയമസഭാകക്ഷി നേതാവായി ഏകകണ്ഠമായി തിരഞ്ഞെടുക്കപ്പെട്ടു.\nമുഖ്യമന്ത്രി വിജയ് രൂപാണി പട്ടേലിന്റെ പേര് നിർദ്ദേശിച്ചു. മുഖ്യമന്ത്രി സ്ഥാനം രാജിവെക്കുമെന്ന് രൂപാണി ശനിയാഴ്ച പ്രഖ്യാപിച്ചിരുന്നു.\n182 അംഗ നിയമസഭയിലെ 112 ബിജെപി എംഎൽഎമാരിൽ ഭൂരിഭാഗവും യോഗത്തിൽ പങ്കെടുത്തതായി ബിജെപി വൃത്തങ്ങൾ പറഞ്ഞു.\n2017 ലെ നിയമസഭാ തിരഞ്ഞെടുപ്പിൽ സംസ്ഥാനത്തെ ഘട്ലോഡിയ സീറ്റിൽ നിന്നാണ് പട്ടേൽ ആദ്യമായി വിജയിക്കുന്നത്. കോൺഗ്രസിലെ ശശികാന്ത് പട്ടേലിനെ ഒരു ലക്ഷത്തിലധികം വോട്ടുകൾക്കാണ് അദ്ദേഹം പരാജയപ്പെടുത്തിയത്, ആ തിരഞ്ഞെടുപ്പിലെ ഏറ്റവും വലിയ വിജയം.\nസിവിൽ എഞ്ചിനീയറിംഗിൽ ഡിപ്ലോമ നേടിയ പട്ടേൽ മുൻ മുഖ്യമന്ത്രി ആനന്ദിബെൻ പട്ടേലിന്റെ അടുത്തയാളായി കണക്കാക്കപ്പെടുന്നു. 2012 ലെ തിരഞ്ഞെടുപ്പിൽ ഈ സീറ്റിൽ നിന്നാണ് ആനന്ദിബെൻ വിജയിച്ചത്.\nപാർട്ടി നിയമസഭാ കക്ഷിയുടെ പുതിയ നേതാവായി പട്ടേലിന്റെ പേര് പ്രഖ്യാപിച്ചതോടെ രൂപാണിയുടെ പിൻഗാമിയെക്കുറിച്ചുള്ള സംശയങ്ങൾ നീങ്ങി. സർക്കാർ രൂപീകരിക്കാൻ പട്ടേൽ ഇപ്പോൾ ഗവർണറെ കണ്ട് അവകാശവാദം ഉന്നയിക്കുമെന്ന് വൃത്തങ്ങൾ പറഞ്ഞു.\nഗാന്ധിനഗറിലെ ബിജെപി ആസ്ഥാനത്ത് നടന്ന ബിജെപി ലെജിസ്ലേറ്റീവ് പാർട്ടി യോഗത്തിൽ കേന്ദ്ര ആരോഗ്യ മന്ത്രി മൻസുഖ് മാണ്ഡവ്യ, പ്രഹ്ലാദ് ജോഷി, പാർട്ടി ജനറൽ സെക്രട്ടറി തരുൺ ചുഗ്, പാർട്ടിയുടെ കേന്ദ്ര നിരീക്ഷകൻ നരേന്ദ്ര സിംഗ് തോമർ, ഉപമുഖ്യമന്ത്രി എന്നിവർ പങ്കെടുത്തു. തോമർ ഞായറാഴ്ച രാവിലെ സംസ്ഥാന ബിജെപി അധ്യക്ഷൻ സി ആർ പാട്ടീലിനെ കണ്ടിരുന്നു.\nനേരത്തെ, കേന്ദ്രഭരണ പ്രദേശങ്ങളായ ലക്ഷദ്വീപ്, ദാദ്ര, നഗർ ഹവേലി, ദാമൻ, ദിയു എന്നിവയുടെ ഭരണാധികാരി പ്രഫുല്ല കെ. പട്ടേലും കേന്ദ്ര ആരോഗ്യ മന്ത്രി മൻസുഖ് മാണ്ഡവ്യയും മുഖ്യമന്ത്രി സ്ഥാനത്തേക്കുള്ള മത്സരത്തിലാണെന്ന് പറഞ്ഞിരുന്നു.\nഒരു രാഷ്ട്രീയ അനലിസ്റ്റിന്റെ അഭിപ്രായത്തിൽ, ഒരു കാലത്ത് എംഎൽഎയായിരുന്ന ഭൂപേന്ദ്ര പട്ടേലിന്റെ പേര് രാഷ്ട്രീയ വൃത്തങ്ങളിൽ മുഖ്യമന്ത്രിക്കായി ഊഹിച്ച പേരുകളിൽ ഒരിടത്തും ഇല്ലായിരുന്നു. സ്വാധീനമുള്ള പട്ടേൽ സമുദായത്തിൽ നിന്നാണ് അദ്ദേഹം വരുന്നതെങ്കിൽ, മാണ്ടവിയയും പട്ടീദാർ സമുദായത്തിൽ പെട്ടയാളാണ്.\nസംസ്ഥാനത്തെ നിയമസഭാ തിരഞ്ഞെടുപ്പിന് ഏകദേശം ഒന്നര വർഷം മുമ്പ് രൂപാണി (65) ശനിയാഴ്ച രാജിവെച്ചിരുന്നു. 182 അംഗ ഗുജറാത്ത് നിയമസഭയിലേക്കുള്ള തിരഞ്ഞെടുപ്പ് അടുത്ത വർഷം ഡിസംബറിൽ നടക്കും.\nകൊറോണ വൈറസ് പാൻഡെമിക് സമയത്ത് ഭാരതീയ ജനതാ പാർട്ടി (ബിജെപി) ഭരിക്കുന്ന സംസ്ഥാനങ്ങളിൽ നിന്ന് രാജിവയ്ക്കുന്ന നാലാമത്തെ മുഖ്യമന്ത്രിയാണ് രൂപാണി. 2017 ഡിസംബറിലാണ് അദ്ദേഹം രണ്ടാം തവണ സംസ്ഥാന മുഖ്യമന്ത്രിയായി സത്യപ്രതിജ്ഞ ചെയ്തത്.\n2016 ആഗസ്റ്റ്7നാണ് രൂപാണി ആദ്യമായി മുഖ്യമന്ത്രിയാകുന്നത്. അന്നത്തെ മുഖ്യമന്ത്രി ആനന്ദിബെൻ പട്ടേലിന്റെ രാജിക്ക് ശേഷം അദ്ദേഹം ആ സ്ഥാനം ഏറ്റെടുത്തു. 2017 ലെ നിയമസഭാ തിരഞ്ഞെടുപ്പിൽ ബിജെപിയുടെ വിജയത്തിനുശേഷം അദ്ദേഹം രണ്ടാം തവണ സംസ്ഥാനത്തിന്റെ അധികാരം ഏറ്റെടുത്തു.\nഭൂപേന്ദ്ര പട്ടേലിന്റെ പേര് പ്രഖ്യാപിച്ചതിന് ശേഷം വിജയ് രൂപാണി മാധ്യമപ്രവർത്തകരോട് പറഞ്ഞു, “ഭൂപേന്ദ്ര പട്ടേൽ കഴിവുള്ളയാളാണ്. അദ്ദേഹത്തിന്റെ നേതൃത്വത്തിൽ സംസ്ഥാനത്ത് വരാനിരിക്കുന്ന തിരഞ്ഞെടുപ്പിൽ ബിജെപി വിജയിക്കുമെന്ന് ഞങ്ങൾക്ക് ഉറപ്പുണ്ട്.” മറുവശത്ത്, ഗുജറാത്തിൽ ബിജെപി ഒരു ‘റിമോട്ട് കൺട്രോൾ’ സർക്കാർ നടത്തുകയാണെന്ന് പ്രതിപക്ഷം ആരോപിച്ചു.\nഗുജറാത്ത് നിയമസഭയിലെ കോൺഗ്രസിൽ നിന്നുള്ള പ്രതിപക്ഷ നേതാവ് പരേഷ് ധനാനി പറഞ്ഞു, “ഗുജറാത്തിലെ സർക്കാർ മുമ്പത്തെപ്പോലെ വിദൂര നിയന്ത്രണത്തിലായിരിക്കുമെന്നും അധികാര കേന്ദ്രം മാത്രം മാറിയെന്നും ഞാൻ വിശ്വസിക്കുന്നു.” അമിത് ഷായുടെ കൈയിൽ നിന്ന് എടുത്തതിന് ശേഷം ഇപ്പോൾ റിമോട്ട് ആനന്ദിബെൻ പട്ടേലിന്റെ കൈയ്യിലാണ്.\n“ഗുജറാത്ത് ബിജെപി ലെജിസ്ലേറ്റീവ് പാർട്ടിയുടെ നേതാവായി തിരഞ്ഞെടുക്കപ്പെട്ട ഭൂപേന്ദ്ര പട്ടേൽ ജിക്ക് ഹൃദയം നിറഞ്ഞ അഭിനന്ദനങ്ങളും ആശംസകളും. നരേന്ദ്ര മോദിയുടെ നേതൃത്വത്തിലും നിങ്ങളുടെ നേതൃത്വത്തിലും സംസ്ഥാനത്തിന്റെ തുടർച്ചയായ വികസന യാത്രയ്ക്ക് പുതിയ ഊര്‍ജ്ജവും ശക്തിയും ലഭിക്കുമെന്നും ഗുജറാത്ത് നല്ല ഭരണത്തിലും പൊതുജന ക്ഷേമത്തിലും ഒരു നേതാവായി തുടരുമെന്നും എനിക്ക് ഉറപ്പുണ്ട്,” കേന്ദ്ര ആഭ്യന്തര മന്ത്രി അമിത് ഷാ ട്വീറ്റ് ചെയ്തു\n2022 ലെ നിയമസഭാ തിരഞ്ഞെടുപ്പിന് മുമ്പ് പട്ടീദാർ സമുദായത്തെ ആകർഷിക്കാൻ ഭൂപേന്ദ്ര പട്ടേലിനെ തിരഞ്ഞെടുത്തതായി പ്രസ്താവിച്ച കോൺഗ്രസ് നേതാവ് പരേഷ് ധനാനി പറഞ്ഞു, “വർഷങ്ങൾ നീണ്ട ദുരാചാരത്തിലൂടെ ബിജെപി ഗുജറാത്തിനെ പൊള്ളയാക്കി. ഇപ്പോൾ അവർ തങ്ങളുടെ രാഷ്ട്രീയ ശക്തി നിലനിർത്താൻ വർഗീയതയെയും ജാതീയതയെയും ആശ്രയിക്കുന്നു.”\n“ഗുജറാത്തിലെ ബിജെപി സർക്കാരിനെ രക്ഷിക്കാൻ ഒരു ശതമാനം അവസരമുണ്ടായിരുന്നെങ്കിൽ, അമിത് ഷാ ഒരിക്കലും അവസരം പാഴാക്കില്ല,” അദ്ദേഹം പറഞ്ഞു. അവർ നഷ്ടപ്പെടുമെന്ന് അവർക്കറിയാം, അതിനാൽ റിമോട്ട് ആനന്ദിബെന് കൈമാറി.\nഞായറാഴ്ച ഗുജറാത്തിൽ ഭാരതീയ ജനതാ പാർട്ടി (ബിജെപി) നിയമസഭാകക്ഷി നേതാവായി ഐകകണ്‌ഠ്യേന തിരഞ്ഞെടുക്കപ്പെട്ട ആദ്യ എംഎൽഎ ഭൂപേന്ദ്ര പട്ടേൽ, മുനിസിപ്പാലിറ്റി തല നേതാവിൽ നിന്ന് സംസ്ഥാന രാഷ്ട്രീയത്തിലെ ഉന്നത പദവിയിലേക്ക് ഉയർന്നുവന്ന മൃദുഭാഷി പ്രവർത്തകനായി അറിയപ്പെടുന്നു.\nഅദ്ദേഹത്തിന്റെ പിന്തുണക്കാർക്കിടയിൽ ‘ദാദ’ എന്ന് വിളിക്കപ്പെടുന്ന പട്ടേൽ, മുൻ ഗുജറാത്ത് മുഖ്യമന്ത്രിയും ഉത്തർപ്രദേശ് ഗവർണറുമായ ആനന്ദിബെൻ പട്ടേലിന്റെ അടുത്തയാളായി കണക്കാക്കപ്പെടുന്നു. അദ്ദേഹം പ്രതിനിധാനം ചെയ്യുന്ന അസംബ്ലി ഗാന്ധിനഗർ ലോക്‌സഭാ സീറ്റിന്റെ ഭാഗമാണ്, അവിടെ നിന്നുള്ള എം പിയാണ് കേന്ദ്ര ആഭ്യന്തര മന്ത്രി അമിത് ഷാ.\n2015 മുതൽ 2017 വരെ അഹമ്മദാബാദ് നഗര വികസന അതോറിറ്റിയുടെ (AUDA) ചെയർമാനായിരുന്നു പട്ടേൽ. ഇതിന് മുമ്പ്, ഗുജറാത്തിലെ ഏറ്റവും വലിയ നഗരസംഘടനയായ അഹമ്മദാബാദ് മുനിസിപ്പൽ കോർപ്പറേഷന്റെ സ്റ്റാൻഡിംഗ് കമ്മിറ്റി ചെയർമാനായിരുന്നു 2010 മുതൽ 2015 വരെ.\nപട്ടേലിനെ അടുത്തറിയുന്ന ആളുകൾ, മുഖത്ത് ഒരു പുഞ്ചിരിയോടെ ആളുകളെ നേരിടുന്ന ഒരു അധോലോക നേതാവെന്ന് അദ്ദേഹത്തെ വിശേഷിപ്പിക്കുന്നു. സിവിൽ എഞ്ചിനീയറിംഗിൽ ഡിപ്ലോമ നേടിയ പട്ടേൽ, നിയമസഭാ തിരഞ്ഞെടുപ്പിൽ മത്സരിക്കുന്നതിന് മുമ്പ് പ്രാദേശിക രാഷ്ട്രീയത്തിൽ സജീവമായിരുന്നു, അഹമ്മദാബാദ് ജില്ലയിലെ മേംനഗർ മുനിസിപ്പാലിറ്റിയിൽ അംഗമായിരുന്നു, രണ്ടുതവണ പ്രസിഡന്റായി.\nപാട്ടിദാർ സമുദായത്തിലെ കയ്പേറിയ ഉപജാതിയിൽപ്പെട്ടയാളാണ് ഭൂപേന്ദ്ര പട്ടേൽ. പട്ടീദാർ സമൂഹത്തിന്റെ സാമൂഹിക-സാമ്പത്തിക വികസനത്തിനായി സമർപ്പിച്ചിരിക്കുന്ന സർദാർധം വിശ്വ പട്ടീദാര് കേന്ദ്രത്തിന്റെ ട്രസ്റ്റി കൂടിയാണ് അദ്ദേഹം.\nഅരവിന്ദ് കെജ്രിവാൾ തുടർച്ചയായ മൂന്നാം തവണയും ആം ആദ്മി പാർട്ടിയുടെ ദേശീയ കൺവീനറായി തിരഞ്ഞെടുക്കപ്പെട്ടു


കർണാടകത്തിൽ പ്രതിസന്ധി തുടരുന്നു, കോടികളുടെ കുതിരക്കച്ചവടത്തിലൂടെ ഭരണം പിടിക്കാൻ ബിജെപിയും ചെറുക്കാൻ കോൺഗ്രസും ദളും | VygaNews\nകർണാടകത്തിൽ പ്രതിസന്ധി തുടരുന്നു, കോടികളുടെ കുതിരക്കച്ചവടത്തിലൂടെ ഭരണം പിടിക്കാൻ ബിജെപിയും ചെറുക്കാൻ കോൺഗ്രസും ദളും\nബംഗളൂരു : 13 എംഎൽഎമാരുടെ രാജിയോടെ പ്രതിസന്ധിയിലായ കർണാടക സർക്കാരിനെ രക്ഷിച്ചു നിർത്താൻ കോൺഗ്രസും ജനതാദളും ശ്രമിക്കുന്നതിനിടെ ഏതുവിധത്തിലു...\nബംഗളൂരു : 13 എംഎൽഎമാരുടെ രാജിയോടെ പ്രതിസന്ധിയിലായ കർണാടക സർക്കാരിനെ രക്ഷിച്ചു നിർത്താൻ കോൺഗ്രസും ജനതാദളും ശ്രമിക്കുന്നതിനിടെ ഏതുവിധത്തിലും സർക്കാരിനെ അട്ടിമറിക്കാനുള്ള നീക്കങ്ങളുമായി ബിജെപിയും തീവ്രശ്രമം തുടരുന്നു.\nരാജിവെച്ച എംഎൽഎമാരെ ബിജെപിക്കാരനും ഏഷ്യാനെറ്റ് ഉടമയുമായ രാജീവ് ചന്ദ്രശേഖർ എംപിയുടെ വിമാനത്തിൽ കയറ്റി മുംബൈയിലേക്ക് കൊണ്ടുപോയിട്ടുണ്ട്.\nമുംബൈയിലും ഇവരുമായി തിരക്കിട്ട ചർച്ച നടക്കുകയാണ് . രാജിവെച്ച കോൺഗ്രസ് അംഗങ്ങളെ മന്ത്രിമാരാക്കിക്കൊണ്ട് ഒത്തുതീർപ്പിനുള്ള ശ്രമമാണ് കോൺഗ്രസ് നടത്തുന്നത്.\nഇത്തരം ഒത്തുതീർപ്പ് ശ്രമങ്ങൾക്ക് ചുക്കാൻ പിടിക്കുന്നത് കെ സി വേണുഗോപാലാണ്. എംഎൽഎമാരെ ബിജെപി നേതാക്കളും കണ്ട് വിലപേശുന്നുണ്ട്.\nഏറ്റവും കൂടുതൽ പണവും അധികാരവും നൽകുന്ന പക്ഷത്തേക്ക് രാജിവെച്ചവർ ചായുമെന്ന് ഉറപ്പാണ്. അതുകൊണ്ടുതന്നെ കോടികളുടെ കുതിരക്കച്ചവടമാണ് നടക്കാൻ പോകുന്നത്.\nബിജെപിയിൽ ചേരുമെന്ന് കോൺഗ്രസിൽ നിന്ന് രാജിവെച്ച പ്രതാപ് ഗൗഡ പാട്ടീൽ വ്യക്തമാക്കിയിട്ടുണ്ട്. മാക്കിയിട്ടുണ്ട്.\nരാജി വെച്ച കോൺഗ്രസ് അംഗം രാമലിംഗ റെഡ്ഡി ബംഗളൂരുവിൽ തന്നെ തുടരുകയാണ്. അദ്ദേഹവുമായി കോൺഗ്രസ് നേതൃത്വം ചർച്ച നടത്തി. മന്ത്രിസ്ഥാനം നൽകിയാൽ രാജി പിൻവലിക്കാൻ തയാറാണെന്ന് റെഡി വ്യക്തമാക്കിയിട്ടുണ്ട്.\nനിലവിലുള്ള മന്ത്രിമാരെ പിൻവലിച്ചുകൊണ്ട് രാജിവച്ചവരെ മന്ത്രിമാരാക്കാൻ കോൺഗ്രസ് ശ്രമിക്കുന്നുണ്ട്.\nഇത് എത്രകണ്ട് വിജയിക്കുമെന്ന് വ്യക്തമല്ല. നിലവിലുള്ള വരെ ഒഴിവാക്കിയാൽ അവരും രാജിവച്ച് പോകാനുള്ള സാധ്യതയുണ്ട്.\nവിദേശത്ത് പോയ മുഖ്യമന്ത്രി എച്ച് ഡി കുമാരസ്വാമിയും കോൺഗ്രസ് സംസ്ഥാന അധ്യക്ഷനും ഇന്ന് വൈകുന്നേരത്തോടെ ബംഗളൂരുവിൽ ശേഷമായിരിക്കും കൂടുതൽ ചർച്ച നടക്കുക.\nരാജിക്കത്തുകൾ സ്വീകരിക്കുന്ന കാര്യത്തിൽ ചൊവ്വാഴ്ച സ്വീകരിക്കുന്ന തീരുമാനമെടുക്കുമെന്ന് സ്പീക്കർ വ്യക്തമാക്കിയിട്ടുണ്ട്. ഇതിനർത്ഥം ബിജെപിക്കും കോൺഗ്രസിനും ജെഡിഎസിനും ചൊവ്വാഴ്ച വരെ സമയം ലഭിക്കുമെന്നാണ്.\nഭരണപക്ഷത്തുനിന്ന് 13 എംഎൽഎമാർ കൂടി രാജിവെച്ചതോടെ കർണാടകത്തിൽ എച്ച് ഡി കുമാരസ്വാമി സർക്കാർ പ്രതിസന്ധിയിലാവുകയായിരുന്നു. കോൺഗ്രസിൽ നിന്ന് പത്ത് അംഗങ്ങളും ജനതാദളിൽ നിന്ന് മൂന്ന് അംഗങ്ങളുമാണ് രാജിവെച്ചത്. ഒരു കോൺഗ്രസ് അംഗം നേരത്തെ തന്നെ രാജി വച്ചിരുന്നു. ഇതോടെ രാജിവച്ച ഭരണപക്ഷ എംഎൽഎമാരുടെ എണ്ണം 14 ആയി.\nമുഖ്യമന്ത്രി കുമാരസ്വാമി അമേരിക്കൻ സന്ദർശനത്തിന് പോയ വേളയിലാണ് ബിജെപി അട്ടിമറിനീക്കം നടത്തി 13 അംഗങ്ങളെ കൂടി ചാടിച്ചത്. സർക്കാർ നിലംപൊത്തുമെന്ന സ്ഥിതി വന്നതോടെ മുഖ്യമന്ത്രി കുമാരസ്വാമി അമേരിക്കൻ സന്ദർശനം വെട്ടിച്ചുരുക്കി നാട്ടിലേക്ക് തിരിക്കുകയായിരുന്നു.\nVygaNews: കർണാടകത്തിൽ പ്രതിസന്ധി തുടരുന്നു, കോടികളുടെ കുതിരക്കച്ചവടത്തിലൂടെ ഭരണം പിടിക്കാൻ ബിജെപിയും ചെറുക്കാൻ കോൺഗ്രസും ദളും


ഹരിയാന ദമ്പതികള് മലയാളി വേലക്കാരിയെ മര്‍ദ്ദിച്ചു\nJanuary 18, 2015 , സ്വന്തം ലേഖകന്\nകൊച്ചി: ഹരിയാന ദമ്പതികള് വേലക്കാരിയായ പെണ്‍കുട്ടിയെ ഹോട്ടല് കുളിമുറിയില് പൂട്ടിയിട്ട് മര്‍ദിച്ചു. ഹരിയാന സ്വദേശികളായ വിമല് ബെന്‍വാളിനെയും (41), ഭാര്യയെയും പൊലീസ് കസ്റ്റഡിയിലെടുത്തു. ഇവര്‍ക്കെതിരെ ബാലനീതി വകുപ്പുപ്രകാരം കേസെടുത്തു.\nഎട്ടുമാസം പ്രായമുള്ള കുട്ടിയുമായി ഡല്‍ഹിയില് നിന്നത്തെിയ ദമ്പതികള് ശനിയാഴ്ച രാവിലെയാണ് മറൈന്‍ഡ്രൈവിലെ നക്ഷത്ര ഹോട്ടലില് മുറിയെടുത്തത്. കുട്ടിയെ പരിചരിക്കാന് ഒപ്പം കൊണ്ടുവന്ന 13 വയസ്സുള്ള പെണ്‍കുട്ടിയെയാണ് ഇവര് മര്‍ദിച്ചത്. കുട്ടിയെ ശരിയായി നോക്കിയില്ലന്നു പറഞ്ഞ് കുളിമുറിയിലിട്ട് മര്‍ദിക്കുകയായിരുന്നു. അവശയായ പെണ്‍കുട്ടി വിവരം ഹോട്ടല് മാനേജരെ അറിയിച്ചു. പൊലീസ് എത്തുമെന്നുറപ്പായപ്പോള് ദമ്പതികള് കാറില് രക്ഷപ്പെട്ടു. തുടര്‍ന്ന്, വൈറ്റില ഭാഗത്തുനിന്ന് ഇവരെ പിടികൂടി.\nപെണ്‍കുട്ടി ബന്ധുവാണെന്നാണ് ദമ്പതികള് പൊലീസിനെ അറിയിച്ചിട്ടുള്ളത്. മര്‍ദനമേറ്റ പെണ്‍കുട്ടിയെ ഷെല്‍റ്റര് ഹോമിലേക്ക് മാറ്റി. തന്നെ ദമ്പതികള്‍ക്കൊപ്പം അയക്കരുതെന്ന് പെണ്‍കുട്ടി പറഞ്ഞു.\nHere’s what the President sent Congress yesterday\n2022ല് എല്ലാവര്‍ക്കും വീട്: രാഷ്ട്രപതി\nവേദ ഗുരു സ്വാമി ചിദാനന്ദപുരി കെ.എച്ച്.എന്.എ കണ്‍വെന്‍ഷനില്\nകടം വാങ്ങിയ പണം തിരിച്ചുകൊടുക്കാത്തതിന് ഹാസ്യതാരം രാജ്പാല് യാദവിന് ആറു ദിവസം തടവുശിക്ഷ\nആര്.ബി.ഐയുടെ അശ്രദ്ധ മൂലം രാജ്യത്തെ 37 കോടി രൂപയുടെ നോട്ടുകള്‍ക്ക് വിലയില്ല\nശബരിമല മണ്ഡലപൂജക്ക് ഒരുങ്ങി\nടയര് പൊട്ടുന്നത് തടയാനുള്ള സാങ്കേതിക വിദ്യക്ക് നാസയുടെ അവാര്‍ഡ്\nഇലക്ഷന് ബോധവല്‍കരണം: സൈക്കിള് റാലി നടത്തി\nജനിതകമാറ്റം സംഭവിച്ച 8500 കോവിഡ് കേസുകള് ഫ്‌ളോറിഡയില് കണ്ടെത്തി\nഅന്റാര്‍ട്ടിക്കയിലെ മഞ്ഞുമലകള് ഉരുകൂന്നു\nസ്ഥലം മാറ്റത്തില് ആഭ്യന്തരവകുപ്പിനെ വിമര്‍ശിച്ച് എസ്.പിയുടെ ഫേസ്ബുക് പോസ്റ്റ്\nപുല്‍വാമയിലെ ഏറ്റുമുട്ടലില് രണ്ട് തീവ്രവാദികളെ സൈന്യം വധിച്ചു\nവീരമൃത്യു വരിച്ച ജവാന്മാര്‍ക്ക് ഫോമായുടെ അനുശോചനവും, കുടുംബങ്ങള്‍ക്ക് സഹായവും\nകാവല് മാലാഖ (നോവല് – 8); രാക്കിളി രാഗം\n16 മണിക്കൂര് ക്രിബില് കിടന്ന കുഞ്ഞ് മരിച്ചു, മാതാപിതാക്കള് അറസ്റ്റില്\nആണ്ടുനേര്‍ച്ച അനിസ്ലാമികമെന്ന് പോസ്റ്റിട്ട കുടുംബം പള്ളിക്ക് പുറത്ത്\nപ്രചാരണത്തിനിടെ രണ്ട് സ്ഥാനാര്‍ഥികള് കുഴഞ്ഞുവീണ് മരിച്ചു\nകൊറോണ വൈറസ്: പത്തനം‌തിട്ടയില് അഞ്ച് പേര് ഹൈ റിസ്ക് കോണ്‍ടാക്റ്റില്\nപ്രിയേ നിന്നെയും തേടി (മിനിക്കഥ)\nബീഹാര് തിരഞ്ഞെടുപ്പ് റാലിയില് നിതീഷ് കുമാറിന് നേരെ സവാള എറിഞ്ഞു\nഇന്ത്യ മുസ്ലീം രാജ്യമാകാതിരിക്കണമെങ്കില് ഹിന്ദുക്കള്‍ക്ക് കൂടുതല് കുട്ടികള് വേണം: വി.എച്ച്.പി\nതൃശൂരിന്റെ ജനപ്രതിനിധികള് ആശംസകളുമായി രംഗത്ത്; കാത്തിരിപ്പിനു അഞ്ചു നാൾ കൂടി


അലോക് വർമ രാജിവെച്ചു | alok verma\nഅഗ്നിരക്ഷാസേനയുടെ ചുമതലയേറ്റില്ല സി.ബി.ഐ.യെ സ്വാധീനിക്കാൻ ശ്രമമെന്ന് ആരോപണം\nപ്രണയം: ഗുജറാത്തിൽ ദളിത് വിദ്യാർഥിയെ കെട്ടിയിട്ട് തല്ലി\nഅഹമ്മദാബാദ്: മേൽജാതിക്കാരിയായ പെൺകുട്ടിയുമായുള്ള പ്രണയത്തിന്റെ പേരിൽ സ്കൂൾ വിദ്യാർഥിയെ ..\nന്യൂഡൽഹി: പ്രധാനമന്ത്രിയുടെ നേതൃത്വത്തിലുള്ള ഉന്നതാധികാരസമിതി സി.ബി.ഐ. ഡയറക്ടർപദവിയിൽനിന്ന് പുറത്താക്കിയ അലോക് വർമ, അഗ്നിരക്ഷാസേനാധിപനായുള്ള പുതിയ ചുമതല ഏറ്റെടുത്തില്ല. വെള്ളിയാഴ്ച അദ്ദേഹം ഇന്ത്യൻ പോലീസ് സർവീസിൽനിന്ന് രാജിവെച്ചു. ‘കൂട്ടായ ആത്മപരിശോധന’വേണ്ട സമയമാണിതെന്ന് രാജിക്കത്തിൽ വർമ പറഞ്ഞു.\nഈമാസം 31-ന് വിരമിക്കാനിരിക്കേയാണ് വ്യാഴാഴ്ച അദ്ദേഹത്തെ സി.ബി.ഐ. ഡയറക്ടർസ്ഥാനത്തുനിന്ന് നീക്കിയത്. ‘തന്റെ സേവനകാലം 2017 ജനുവരി 31-ന് അവസാനിച്ചതാണ്. സി.ബി.ഐ. ഡയറക്ടർ പദവിയിൽ നിശ്ചിതകാലത്തേക്ക് നിയമിക്കുകയായിരുന്നു. ഈ കാലാവധി ഈമാസം 31-ന് അവസാനിക്കും. അഗ്നിരക്ഷാസേന ഡയറക്ടർ ജനറലായിരിക്കാനുള്ള പ്രായപരിധി കഴിഞ്ഞു. അതിനാൽ, വെള്ളിയാഴ്ചമുതൽ വിരമിച്ചതായി പരിഗണിക്കണ’മെന്നാണ് പേഴ്‌സണൽ ആൻഡ് ട്രെയിനിങ് വകുപ്പ് സെക്രട്ടറിക്ക് വർമ അയച്ച രാജിക്കത്തിൽ പറയുന്നത്.\nകൈക്കൂലിക്കേസുമായി ബന്ധപ്പെട്ട് നിർബന്ധിത അവധിയിൽ പോകേണ്ടിവന്ന വർമ, സുപ്രീംകോടതി നിർദേശത്തെത്തുടർന്ന് സി.ബി.ഐ. ഡയറക്ടർ പദവിയിൽ തിരിച്ചെത്തി 48 മണിക്കൂർ തികയുംമുമ്പായിരുന്നു പുറത്താക്കൽ. പ്രധാനമന്ത്രി നരേന്ദ്ര മോദി, സുപ്രീംകോടതി ജഡ്ജി ജസ്റ്റിസ് എ.കെ. സിക്രി, കോൺഗ്രസ് നേതാവ് മല്ലികാർജുൻ ഖാർഗെ എന്നിവരുൾപ്പെട്ട ഉന്നതാധികാരസമിതിയുടേതായിരുന്നു തീരുമാനം. ഖാർഗെ നടപടിയോട് വിയോജിച്ചിരുന്നു.\nതന്റെ ഭാഗം വിശദീകരിക്കാൻ അവസരം നൽകിയില്ലെന്ന് വർമ പറഞ്ഞു. സ്വാഭാവിക നീതി അട്ടിമറിക്കപ്പെട്ടെന്നും എല്ലാ നടപടിക്രമങ്ങളും തകിടംമറിച്ചാണ് പുറത്താക്കിയതെന്നും വർമ രാജിക്കത്തിൽ ആരോപിച്ചു. അഴിമതിക്കേസിൽ അന്വേഷണം നേരിടുന്ന സി.ബി.ഐ. സ്പെഷ്യൽ ഡയറക്ടർ രാകേഷ് അസ്താന നൽകിയ മൊഴിയുടെ പേരിലാണ് തനിക്കെതിരേ അന്വേഷണം നടത്തിയതെന്ന് വർമ പറഞ്ഞു. രാജ്യത്തെ ഉന്നത അന്വേഷണ ഏജൻസിയായ സി.ബി.ഐ.യുടെ സ്വാതന്ത്ര്യം സംരക്ഷിക്കണമെന്ന് വാർത്താ ഏജൻസിയായ പി.ടി.ഐ.യ്ക്ക് വ്യാഴാഴ്ച രാത്രി നൽകിയ അഭിമുഖത്തിൽ അദ്ദേഹം പറഞ്ഞിരുന്നു.\n‘ബാഹ്യസമ്മർദങ്ങൾ ഇല്ലാതെവേണം സി.ബി.ഐ. പ്രവർത്തിക്കാൻ. സി.ബി.ഐ.യെ തകർക്കാൻ ശ്രമങ്ങളുണ്ടായപ്പോഴെല്ലാം ഞാൻ അതിന്റെ വിശ്വാസ്യത സൂക്ഷിക്കാൻ ശ്രമിച്ചു. 2018 ഒക്ടോബർ 23-ന് കേന്ദ്രസർക്കാരും സി.വി.സി.യും ഇറക്കിയ ഉത്തരവുകളും ബാഹ്യ ഇടപെടലാണ്. അവയുടെ അധികാരപരിധിയിൽ വരാത്ത ഈ ഉത്തരവാണ് സുപ്രീംകോടതി റദ്ദാക്കിയത്’ -വർമ പറഞ്ഞു.\nതനിക്കെതിരേ നിൽക്കുന്ന ഒരൊറ്റ വ്യക്തി ഉന്നയിച്ച വ്യാജവും ബാലിശവുമായ ആരോപണങ്ങളുടെ അടിസ്ഥാനത്തിൽ തന്നെ മറ്റൊരു പദവിയിലേക്ക് മാറ്റിയതിൽ ദുഃഖമുണ്ടെന്ന് അദ്ദേഹം പറഞ്ഞു. കഴിഞ്ഞവർഷം ഓഗസ്റ്റിൽ അസ്താന നൽകിയ പരാതിയാണ് കാബിനറ്റ് സെക്രട്ടറി സി.വി.സി.ക്ക് കൈമാറിയത്. അസ്താനയുടെ ആരോപണങ്ങളായിരുന്നു കമ്മിഷൻ റിപ്പോർട്ടിന്റെ ഉള്ളടക്കത്തിലേറെയും. സി.വി.സി. റിപ്പോർട്ടിൽ വർമയ്ക്കെതിരേ പത്തിലേറെ കുറ്റാരോപണങ്ങളുണ്ടെന്ന് ചൂണ്ടിക്കാട്ടിയാണ് അദ്ദേഹത്തെ പുറത്താക്കാൻ ഉന്നതാധികാരസമിതി തീരുമാനിച്ചത്.\nContent Highlights: alok verma resigned from ips\nഅച്ഛനെ വണങ്ങി; ഇനി ജയിച്ചുവരാൻ ലോകേഷ്\nരാജശേഖരൻ -ആക്‌ഷൻ ചിത്രങ്ങളിലൂടെ തിളങ്ങിയ സംവിധായകൻ\nസംവിധായകൻ കെ.ജി. രാജശേഖരന് അന്ത്യാഞ്ജലി\nമഹാരാഷ്ട്രയിൽ ശിവസേന 21 പേരുടെ പട്ടിക പ്രഖ്യാപിച്ചു


Kiara Advani: കിയാറ അദ്വാനി സിദ്ദാർഥിനൊപ്പം ഷേർഷായിൽ; ചിത്രങ്ങൾ വൈറലാകുന്നു – News18 Malayalam\nHome » photogallery » film » KIARA ADVANI WITH SIDDHARTH IN SHER SHAH PROMOTION PHOTOS GO VIRAL\nKiara Advani: കിയാറ അദ്വാനി സിദ്ദാർഥിനൊപ്പം ഷേർഷായിൽ; ചിത്രങ്ങൾ വൈറലാകുന്നു\nKiara Advani : ഷേർ ഷാ എന്ന സിനിമയ്ക്കായി തയ്യാറാക്കുന്ന പ്രോമോഷൻ ചിത്രങ്ങളുടെ ഫോട്ടോഷൂട്ട് അടുത്തിടെ നടന്നു. ഈ ചിത്രങ്ങൾ ഇപ്പോൾ ഇൻസ്റ്റാഗ്രാമിൽ വൈറലായി കഴിഞ്ഞു.\n| August 08, 2021, 14:38 IST\nKiara Advani: കിയാര അദ്വാനി .. 'ഭരത് അനു നേനു' എന്ന ചിത്രത്തിലൂടെ സൂപ്പർ സ്റ്റാർ മഹേഷ് ബാബുവിന്‍റെ നായികയായി തെലുങ്ക് സിനിമയിലെത്തിയ താരം. ആ ഒരൊറ്റ സിനിമയിലൂടെ കിയാറ അദ്വാനിക്ക് തെലുങ്കിൽ ഒരു സ്റ്റാർ നായിക പദവി ലഭിച്ചു. അതിനു ശേഷം റാം ചരണിനൊപ്പം 'വിനയ വിധേയ രാമ'യിൽ തിളങ്ങി. (Instagram/Photo)\nഇപ്പോഴിതാ വിഷ്ണു വർദ്ധൻ സംവിധാനം ചെയ്യുന്ന ബോളിവുഡ് സിനിമയിൽ സിദ്ദാർഥ് മൽഹോത്രയുടെ നായികയായി വേഷമിടുകയാണ് കിയാറ അദ്വാനി. ഈ സിനിമയ്ക്കായി തയ്യാറാക്കുന്ന പ്രോമോഷൻ ചിത്രങ്ങളുടെ ഫോട്ടോഷൂട്ട് അടുത്തിടെ നടന്നു. ഈ ചിത്രങ്ങൾ ഇപ്പോൾ ഇൻസ്റ്റാഗ്രാമിൽ വൈറലായി കഴിഞ്ഞു. (Instagram/Photo)\nഷേർ ഷാ എന്ന സിനിമയിൽ സിദ്ധാർത്ഥ് മൽഹോത്ര, ആർമി ക്യാപ്റ്റൻ പരംവീർ ചക്ര സ്വീകർത്താവ്, വിക്രം ബത്ര എന്ന കഥാപാത്രത്തെ അവതരിപ്പിക്കും. കാർഗിൽ യുദ്ധകാലത്തെ കഥയാണ് ചിത്രം പറയുന്നത്. (Instagram/Photo)\nകാർഗിൽ യുദ്ധത്തിന്റെ പശ്ചാത്തലത്തിലുള്ള ഷേർ ഷാ എന്ന ചിത്രം ഓഗസ്റ്റ് 12 ന് ആമസോൺ പ്രൈമിൽ റിലീസ് ചെയ്യും. പവൻ കല്യാണിനെ നായകനാക്കി 'പഞ്ച' എന്ന ചിത്രം സംവിധാനം ചെയ്ത വിഷ്ണുവർദ്ധനാണ് ഷേർഷാ അണിയിച്ചൊരുക്കുന്നത്. നായകനും നായികമാരായ സിദ്ധാർത്ഥ് മൽഹോത്രയും കിയാറ അദ്വാനിയും ഈ സിനിമയുടെ പ്രമോഷന്റെ ഭാഗമായി ഫോട്ടോഷൂട്ടിൽ അഭിനയിച്ചു. (Instagram/Photo)\n'ഷേർ ഷാ' എന്ന സിനിമയിൽ ക്യാപ്റ്റൻ വിക്രം ബത്ര, വിശാൽ ബത്ര എന്നീ കഥാപാത്രങ്ങളെ അവതരിപ്പിക്കുന്ന സിദ്ദാർഥ് മൽഹോത്ര ഡബിൾ റോളിലാണ് എത്തുന്നത്. ഈ ചിത്രത്തിൽ വിക്രം ബത്രയുടെ പ്രതിശ്രുത വധുവായ കിയാര അദ്വാനി അവതരിപ്പിച്ചത്. ഈ ചിത്രത്തിൽ സിദ്ധാർത്ഥ് മൽഹോത്ര വിക്രം ബത്ര, വിശാൽ ബത്ര എന്നിങ്ങനെ രണ്ട് വ്യത്യസ്ത കഥാപാത്രങ്ങളെ അവതരിപ്പിക്കും. (Instagram/Photo)\n'ഷേർ ഷാ' സിനിമ പ്രമോഷന്റെ ഭാഗമായി കിയാറ അദ്വാനി (Instagram/Photo)


ചികിത്സ നിഷേധിച്ചു; 17 കാരി പ്രസവിച്ചത് തെരുവിൽ! പൊക്കിള്‍കൊടി അറുത്തത് മണിക്കൂറുകൾക്ക് ശേഷം | Teenager forced birth street india - Malayalam Oneindia\n4 min ago ബംഗ്ലാദേശിൽ തീവണ്ടി അപകടം; 15 പേർ മരിച്ചു, അമ്പതോളം പേർക്ക് പരിക്ക്!\n17 min ago ഡികെ ശിവകുമാര് നെഞ്ചുവേദനയെ തുടര്‍ന്ന് ആശുപത്രിയില്\n45 min ago ശബരിമല: സന്നിധാനത്ത് പ്രതിഷേധം കടുക്കുമെന്ന് ഇന്റലിജൻസ് മുന്നറിയിപ്പ്; വനിത പോലീസിനെ നിയോഗിക്കില്ല!\nTechnology സൌജന്യ സെറ്റ്ടോപ്പ് ബോക്സും 100 ചാനലുമായി എഷ്യാനെറ്റ് കേബിൾ ടിവിയുടെ 150 രൂപ പാക്ക്\nചികിത്സ നിഷേധിച്ചു; 17 കാരി പ്രസവിച്ചത് തെരുവിൽ! പൊക്കിള്‍കൊടി അറുത്തത് മണിക്കൂറുകൾക്ക് ശേഷം\nUpdated: Sat, Aug 26, 2017, 18:05 [IST]\nജാർഖണ്ഡ്: കൂട്ടിരിപ്പുകാര് ഇല്ലെന്ന കാരണത്താല് ചികിത്സ നിഷേധിക്കപ്പെട്ട പതിനേഴുകാരി റോഡിൽ പ്രസവിച്ചു. ജാര്‍ഖണ്ഡിലെ സരയ്കേല ഖരസവാന് ജില്ലയിലാണ് നാടിനെ നടക്കിയ സംഭവം ഉണ്ടായത്. കാമുകനില് നിന്നും ഗര്‍ഭിണിയായ പതിനേഴുകാരിക്കാണ് അധികൃതര് ചികിത്സ നിഷേധിച്ചത്.\nപൂർണ ഗർഭിണിയായ പെൺകുട്ടിയെ ഹെല്‍ത്ത് സെന്ററില് നിന്നു നിര്‍ദയം ഇറക്കിവിട്ടു. പിന്നാലെ പെണ്‍കുട്ടി റോഡിന് സമീപം നാട്ടുകാര് നോക്കി നില്‍ക്കെ കുഞ്ഞിന് ജന്മം നല്‍കി. കാഴ്ചക്കാരനായ നാട്ടുകാരുടെ മുന്നില് ആരുടെയും സഹായമില്ലാതെയായിരുന്നു പ്രസവം.\nസംഭവം ഇങ്ങനെ: പ്രസവ വേദന അനുഭവപ്പെട്ട പെണ്‍കുട്ടി തിങ്കളാഴ്ച വൈകീട്ട് ഏഴ് മണിയോടെ ഹെല്‍ത്ത് സെന്ററില് സഹായം തേടിയെത്തിയിരുന്നു.. എന്നാല് ഒറ്റയ്ക്കെത്തിയ പെണ്‍കുട്ടിയെ ഏറ്റെടുക്കാന് അധികൃതര് തയ്യാറായില്ല. ചികിത്സ നിഷേധിച്ച് പറഞ്ഞയച്ചു. പിറ്റേന്ന് രാവിലെ അഞ്ച് മണിയോടെ ഹെല്‍ത്ത് സെന്ററില് നിന്നും 30 മീറ്റര് മാത്രം അകലെ പെണ്‍കുട്ടി കുഞ്ഞിന് ജന്മം നല്‍കി. റോഡിന് സമീപം ആളുകള് ഉണ്ടായിരുന്നുവെങ്കിലും എല്ലാവരും കാഴ്ചക്കാരായി നിൽക്കുകയാണ് ചെയ്തത്. വാഹനങ്ങളില് നിരവധി ആളുകള് കടന്നു പോയെങ്കിലും ആരും തിരിഞ്ഞു നോക്കിയില്ല. സഹായത്തിന് വേണ്ടി പെൺകുട്ടി വാഹനങ്ങള്‍ക്ക് കൈ നീട്ടിയെങ്കിലും എല്ലാവരും അവൾക്ക് നേരെ കണ്ണടക്കുകയാണ് ചെയ്തത്. എന്നാൽ രക്തത്തിൽ കുളിച്ചു കിടക്കുന്ന പെണ്‍കുട്ടിയേയും കുഞ്ഞിനേയും ശ്രദ്ധയില്‍പ്പെട്ട ഓം പ്രകാശ് എന്നയാളാണ് മറ്റുള്ളവരെ വിവരമറിയിച്ചത്. ഹെല്‍ത്ത് സെന്ററില് സഹായത്തിനായി എത്തിയപ്പോള് വീണ്ടും കൈയൊഴിയുകയാണ് ചെയ്തത്. തുടര്‍ന്ന് പോലീസില് വിവരമറിക്കുകയായിരുന്നു.\nഏസി ഇല്ല ഉറങ്ങുന്നത് തറയിൽ... ഗുർമീതിന്റെ ഇസെഡ് പ്ലസ് സുരക്ഷ പിൻവലിച്ചു; ഇനി സാധാരണ തടവുകാരന്\nപോലീസിന്റെ നിര്‍ദ്ദേശപ്രകാരം ഹെല്‍ത്ത് സെന്ററില് നിന്നും മെഡിക്കല് ഓഫീസറെത്തിയാണ് അമ്മയേയും കുഞ്ഞിനേയും ബന്ധിപ്പിക്കുന്ന പൊക്കിള്‍ക്കൊടി മുറിച്ചത്. ശേഷം കുഞ്ഞിനേയും അമ്മയേയും ഹെല്‍ത്ത് സെന്ററില് എത്തിച്ച് പ്രാഥമിക ശുശ്രൂഷ നല്‍കി. പിന്നീട് മഹിള സുരക്ഷ ഗൃഹത്തിലേക്ക് മാറ്റുകയും ചെയ്തു. അമ്മയും കുട്ടിയും സുരക്ഷിതരാണെന്ന് അധികൃതര് പറഞ്ഞു. അതേസമയം, പെണ്‍കുട്ടിക്ക് ചികിത്സ നിഷേധിച്ച ഹെല്‍ത്ത് സെന്റര് അധികൃതരുടെ നടപടി തെറ്റാണെന്ന് ഹെല്‍ത്ത് സെന്ററിലെ മെഡിക്കല് ഓഫീസര് ലളിത കശ്യപ് പറഞ്ഞു. പെണ്‍കുട്ടി സഹായം തേടിയെത്തിയപ്പോള് രണ്ട് നഴ്സ് മാത്രമാണ് ഉണ്ടായിരുന്നത്. ഇവര് മറ്റൊരു പ്രസവമെടുക്കുന്ന തിരക്കിലായിരുന്നുവെന്നും അതുകൊണ്ടാവാം ഇങ്ങനെ സംഭവിച്ചതെന്നും ലളിത കശ്യപ് പറഞ്ഞു\nhospital police woman delivery case ആശുപത്രി പൊലീസ് പ്രസവം കേസ്\nAn abandoned teenager was forced to give birth to her baby on the side of the road after health centre staff refused to help her. The 17-year-old girl, from Saraikela-Kharsawan district, in Jharkhand, eastern India, was inarelationship withaman in her village when she fell pregnant.


മലയാളികളുടെ തിരോധാനം: എന്.ഐ.എ അന്വേഷണം തുടങ്ങി;നിമിഷ ഫാത്തിമ കുഞ്ഞിന് ജന്മം നല്‍കിയതായുള്ള വാട്‌സ് ആപ്പ് സന്ദേശം എന്.ഐ.എക്ക് ബന്ധുക്കൾ കൈമാറി - ഇ വാർത്ത | evartha\nമലയാളികളുടെ തിരോധാനം: എന്.ഐ.എ അന്വേഷണം തുടങ്ങി;നിമിഷ ഫാത്തിമ കുഞ്ഞിന് ജന്മം നല്‍കിയതായുള്ള വാട്‌സ് ആപ്പ് സന്ദേശം എന്.ഐ.എക്ക് ബന്ധുക്കൾ കൈമാറി\nകാസര്‍കോട്, പാലക്കാട് ജില്ലകളില്‍നിന്നായി ദുരൂഹ സാഹചര്യത്തില് കാണാതായവരെക്കുറിച്ച് എന്.ഐ.എ അന്വേഷണം തുടങ്ങി. കേന്ദ്ര ആഭ്യന്തര മന്ത്രാലയം അനുമതി നല്‍കിയതിന് തൊട്ട് പിന്നാലെയാണ് എന്.ഐ.എയുടെ കൊച്ചി പൊലീസ് സ്റ്റേഷനില് എഫ്.ഐ.ആര് രജിസ്റ്റര് ചെയ്ത് അന്വേഷണം തുടങ്ങിയത്.\nകാസര്‍ഗോഡുനിന്ന് 14 പേരും പാലക്കാട് നിന്ന് അഞ്ചു പേരുമാണ് പ്രതിപ്പട്ടികയിലുള്ളത്. ഇവർക്കെതിരെ നേരത്തെ യുഎപിഎ ചുമത്തിയിരുന്നു. കേരളത്തില്‍നിന്നും കാണാതായ ഐഎസ് ബന്ധം സംശയിക്കുന്ന മലയാളികളുമായി ബന്ധപ്പെട്ട കേസുകളുടെ അന്വേഷണം ദേശീയ അന്വേഷണ ഏജന്‍സി കഴിഞ്ഞദിവസം എറ്റെടുത്തിരുന്നു.\nതിരോധാനവുമായി ബന്ധപ്പെട്ട് 17 കേസുകളാണ് സംസ്ഥാനത്ത് രജിസ്റ്റര് ചെയ്തിരിക്കുന്നത്. രാജ്യാന്തര ബന്ധമുള്ള കേസുകളായതിനാല് സംസ്ഥാന പോലീസിന് അന്വേഷിക്കുന്നതിന് പരിമിതിയുണ്ട്. ഇതിനാലാണ് അന്വേഷണം എന്‍ഐഎയ്ക്കു കൈമാറിയത്.\nഅതേസമയം ദുരൂഹസാഹചര്യത്തില് പാലക്കാട് നിന്നും കാണാതായ നിമിഷ ഫാത്തിമയ്ക്ക് പെണ്‍കുഞ്ഞ് പിറന്നതായി സന്ദേശമെത്തി. കഴിഞ്ഞ ദിവസം പാലക്കാട്ടെ ഭര്‍ത്താവിന്റെ വീട്ടില് ലഭിച്ച സന്ദേശത്തിലാണ് ഇക്കാര്യം വീട്ടുകാര് അറിയുന്നത്.നിമിഷ ഫാത്തിമ അഫ്ഗാനിസ്ഥാനില് ഉള്ളതായാണ് സൂചന. കഴിഞ്ഞ ദിവസം നിമിഷയുടെ ഭര്‍ത്താവ് ബെക്‌സന് വിന്‍സെന്റ് എന്ന ഈസയുടെ വീട്ടിലേക്കാണ് ഫോണ് സന്ദേശം എത്തിയത്. അമ്മയുടെ ഫോണിലേക്ക് അനുജന് യഹിയയുടെ പേരിലാണ് സന്ദേശം ലഭിച്ചത്. നമ്പറിനു മുന്നില് +93 എന്ന കോഡ് ഉണ്ട്. ഇതാണ് സംഘം അഫ്ഗാനിസ്ഥാനില് ഉണ്ടെന്ന തെളിവിന് അടിസ്ഥാനം. മകള് പ്രസവിച്ച വിവരം പാലക്കാട് നിന്നും നിമിഷയുടെ അമ്മ ബിന്ദുവും അറിഞ്ഞു.സംസ്ഥാനത്തു നിന്നും കാണാതായ സംഭവം അന്വേഷിക്കുന്ന ദേശീയ അന്വേഷണ ഏജന്‍സിക്ക് ബന്ധുക്കള് സന്ദേശം കൈമാറിയിട്ടുണ്ട്.\nകാസര്‍ഗോഡ് പൊയിനാച്ചി സെഞ്ച്വറി ദന്തല് കോളേജിലെ പൂര്‍വ്വ വിദ്യാര്‍ത്ഥിനിയിരുന്നു ഫാത്തിമ. അവസാന വര്‍ഷ ബിഡിഎസിന് പഠിക്കുമ്പോഴാണ് 2013 സെപ്തംബറില് മതം മാറി ഫാത്തിമയായത്.


നന്ദി, പ്രീതിഷ് (1951 - ) - സര്‍വ്വവിജ്ഞാനകോശം\nനന്ദി, പ്രീതിഷ് (1951 - )\nഇന്ത്യന് ഇംഗ്ലീഷ് കവിയും ചിത്രകാരനും പത്രപ്രവര്‍ത്തകനും. 1951 ജനു. 15-ന് മഹാരാഷ്ട്രയില് ജനിച്ചു. സതീഷ് ചന്ദ്രനന്ദി, പ്രൊഫല്ല നളിനി നന്ദി എന്നിവരാണ് മാതാപിതാക്കള്. കൊല്‍ക്കത്തയിലെ പ്രസിഡന്‍സി കോളജില് വിദ്യാഭ്യാസം നേടിയശേഷം 1982-91 കാലയളവില് ടൈംസ് ഒഫ് ഇന്ത്യയുടെ പബ്ളിഷിങ് എഡിറ്ററായും ഇലസ്റ്റ്രേറ്റഡ് വീക്കിലി എഡിറ്ററായും സേവനമനുഷ്ഠിച്ചു. പിന്നീട് ഫിലിം ഫെയര്, ഫെമിന, സയന്‍സ് ടുഡേ, ധര്‍മയുഗ് മുതലായ മാസികകളുടെ പ്രസാധനം ഏറ്റെടുത്തു.\nദൂരദര്‍ശനിലെ പ്രീതിഷ് നന്ദി ഷോയിലൂടെ ജനപ്രീതി നേടിയ നന്ദി അനേകം ടി.വി. പരിപാടികള് അവതരിപ്പിച്ചു. 1993-ല് ഒരു മീഡിയാ കമ്പനി ആരംഭിച്ചു. സ്വന്തം ചിത്ര പ്രദര്‍ശനങ്ങള് നടത്തിയിട്ടുണ്ട്. 1996-ല് ഇന്ത്യയിലെ ആദ്യത്തെ സൈബര് കഫെ ആരംഭിച്ചു. 1998-ല് രാജ്യസഭാംഗമായ ഇദ്ദേഹം നാഷണല് ടൂറിസം ബോര്‍ഡിലും പല പാര്‍ലമെന്ററി കമ്മിറ്റികളിലും അംഗമായിട്ടുണ്ട്.\nനാല്പതിലേറെ കവിതാസമാഹാരങ്ങള് പ്രസിദ്ധപ്പെടുത്തിയിട്ടുണ്ട്. ഒഫ് ഗോഡ്സ് ആന്‍ഡ് ഒലീവ്സ് (1967) ഓണ് അയ്ദര് സൈഡ് ഒഫ് അരഗന്‍സ് (1968), ഫ്രം ദി ഔട്ടര് ബാങ്ക് ഒഫ് ദ് ബ്രഹ്മപുത്ര (1969), മാഡ്നസ് ഈസ് ദ് സെക്കന്‍ഡ് സ്ട്രോക്ക് (1971), ദ് പോയട്രി ഒഫ് പ്രീതിഷ് നന്ദി (1973), ലോണ് സോങ് സ്ട്രീറ്റ് (1975), ഇന് സീക്രഡ് അനാര്‍ക്കി (1979), ദ് നോ വെയര് മാന് (1977) മുതലായവയാണ് മുഖ്യ കവിതാസമാഹാരങ്ങള്.\nഇന്ത്യന് പോയട്രി ഇന് ഇംഗ്ലീഷ് ടുഡേ (1973), മോഡേണ് ഇന്ത്യന് പോയട്രി (1974) തുടങ്ങി ഏതാനും കവിതാ സമാഹരങ്ങള് എഡിറ്റ് ചെയ്തു പ്രസിദ്ധീകരിച്ചിട്ടുണ്ട്. അമൃതാപ്രീതം, കൈഫിആസ്മി, സമര്‍സെന്, അജ്ഞേയ മുതലായവരുടെ കവിതകള് ഇംഗ്ളീഷിലേക്കു പരിഭാഷപ്പെടുത്തിയിട്ടുമുണ്ട്. കബീറിന്റെയും മീരാഭായിയുടെയും സ്തുതിഗീതങ്ങളും ഇദ്ദേഹത്തിന്റെ പരിഭാഷകളില് ഉള്‍പ്പെടുന്നു. ഒരു കവിതാനാടകവും ഇദ്ദേഹത്തിന്റേതായുണ്ട്. പ്രീതിഷ് നന്ദിയുടെ കവിതകളിലെ ഗാനാത്മകത അനുവാചകരെ ഏറെ ആകര്‍ഷിക്കുന്ന ഒരു ഘടകമാണ്. ഭാവാത്മകത തുളുമ്പുന്ന അനേകം ഗദ്യകവിതകളും ഇദ്ദേഹം രചിക്കുകയുണ്ടായി.\nനാഷണല് സയന്‍സ് ടാലന്റ് സ്കോളര് (1964), ശ്രീകാന്ത് വര്‍മ അവാര്‍ഡ് ഫോര് ജേര്‍ണലിസം (1988), ഔട്ട്സ്റ്റാന്‍ഡിങ് സിറ്റിസണ് അവാര്‍ഡ് (1986, 92), വിജയരത്ന അവാര്‍ഡ് (1989) പ്രിയദര്‍ശിനി അവാര്‍ഡ് (1990), ഫ്രീഡം ഒഫ് ഇന്‍ഫര്‍മേഷന് അവാര്‍ഡ് (1990) മുതലായ ബഹുമതികള്‍ക്കു പുറമേ 1977-ല് പദ്മശ്രീ പുരസ്കാരവും ലഭിക്കുകയുണ്ടായി.\n"http://web-edition.sarvavijnanakosam.gov.in/index.php?title=%E0%B4%A8%E0%B4%A8%E0%B5%8D%E0%B4%A6%E0%B4%BF,_%E0%B4%AA%E0%B5%8D%E0%B4%B0%E0%B5%80%E0%B4%A4%E0%B4%BF%E0%B4%B7%E0%B5%8D_(1951_-_)" എന്ന താളില്‍നിന്നു ശേഖരിച്ചത്\nഈ താള് അവസാനം തിരുത്തപ്പെട്ടത് 07:11, 13 ജനുവരി 2011.


Janmabhumi| ഗവര്‍ണര് സ്വരം കടുപ്പിച്ചു; പെണ്‍കുട്ടിയെ അപമാനിച്ച സംഭവത്തില് അബ്ദുള്ള മുസ്ല്യാര്‍ക്കെതിരെ കേസെടുത്ത് ബാലാവകാശ കമ്മീഷന്\nMay 12, 2022, 02:08 p.m.\nകേസെടുക്കാത്തതില് തനിക്ക് അതിശയം തോന്നുന്നുവെന്നും രാഷ്ട്രീയ പാര്‍ട്ടികള് അടക്കം സ്വീകരിച്ച ഈ മൗനം ദുഖകരമെന്നും ആരിഫ് മുഹമ്മദ് ഖാന് കുറ്റപ്പെടുത്തി.\nതിരുവനന്തപുരം: സമസ്ത നേതാവ് അബ്ദുള്ള മുസ്ല്യാര് പെണ്‍കുട്ടിയെ അപമാനിച്ച സംഭവത്തില് സ്വമേധയാ കേസെടുത്ത് ബാലാവകാശ കമ്മീഷന്. മസ്ത സെക്രട്ടറിയോടും പൊലീസിനോടും കമ്മീഷന്‍വിശദീകരണം തേടി. ചൈല്‍ഡ് പ്രൊട്ടക്ഷന് ഓഫിസറും വിഷയത്തില് റിപ്പോര്‍ട്ട് നല്‍കണം.\nവിഷയത്തില് ഇസ്ലാം മതപണ്ഡിതനെതിരെ കേസുക്കാത്തതിനെതിരെ ഗവര്‍ണര് ആരിഫ് മുഹമ്മദ് ഖാന് രംഗത്തുവന്നു. ഇതേ തുടര്‍ന്നാണ് സംഭവം നടന്ന് മൂന്നുദിവസം കഴിഞ്ഞിട്ടും നടപടി എടുക്കാതെ നിഷ്‌ക്രിയരായിരുന്ന ബാലാവകാശ കമ്മീഷന് തിടുക്കപ്പെട്ട് കേസ് എടുത്തിരിക്കുന്നത്. കേസെടുക്കാത്തതില് തനിക്ക് അതിശയം തോന്നുന്നുവെന്നും രാഷ്ട്രീയ പാര്‍ട്ടികള് അടക്കം സ്വീകരിച്ച ഈ മൗനം ദുഖകരമെന്നും ആരിഫ് മുഹമ്മദ് ഖാന് കുറ്റപ്പെടുത്തി.\nപെണ്‍കുട്ടിയെ വേദിയില് അപമാനിച്ച സമസ്തയുടെ നടപടിയില് താന് അങ്ങേയറ്റം നിരാശനാണ്. സംഭവത്തില് കോടതി സ്വമേധയാ കേസെടുക്കണമെന്നും ഗവര്‍ണര് മാധ്യമങ്ങളോട് പറഞ്ഞു. എന്തുകൊണ്ടാണ് ഇത്തരം പ്രസ്താവന നടത്തിയിട്ടും സമസ്തയ്‌ക്കെതിരെ നടപടിയെടുക്കാത്തതെന്നും മാധ്യമങ്ങളോട് സംസാരിക്കവെ ഗവര്‍ണര് ചോദിച്ചു.


റഷ്യ ഉപചാരം ചൊല്ലി; ഇനി ഖത്തര് ലോകകപ്പിനായുള്ള കാത്തിരിപ്പ് - themediasyndicate\nമോസ്കോ: 31 നാൾ നീണ്ട കാൽപന്ത് ഉത്സവത്തിന് റഷ്യയിൽ കൊടിയിറങ്ങി. ഇനി നാലുവർഷം കഴിഞ്ഞ് പുതിയൊരു കളിത്തട്ടില് കാണാമെന്നു പറഞ്ഞ് ലോകത്തെ വമ്പന് ഫുട്ബോള് രാഷ്ട്രങ്ങള് ഉപചാരംചൊല്ലി പിരിഞ്ഞു. റഷ്യ ലോകകപ്പിന്‍റെ മുഖ്യ സംഘാടകനായ പ്രസിഡൻറ് വ്ലാദിമിർ പുടിന്‍റെ ഒൗദ്യോഗിക വസതിയായ ക്രെംലിനിൽ നടന്ന ചടങ്ങിൽ 2022 ലോകകപ്പ് ആതിഥേയ രാഷ്ട്രമായ ഖത്തർ അമീർ ശൈഖ് തമീം ബിൻ ഹമദ് അൽഥാനിക്ക് പ്രതീകാത്മകമായി പന്തു കൈമാറി.\nഫിഫ അധ്യക്ഷൻ ജിയാനി ഇൻഫൻറിനോയെ സാക്ഷിയാക്കിയായിരുന്നു 22ാമത് വിശ്വമേളയുടെ പന്ത് കൈമാറ്റം. 2022 ലോകകപ്പ് ഏറ്റവും മികച്ചതായിരിക്കുമെന്ന് ഉറപ്പുണ്ടെന്ന് പുടിൻ പറഞ്ഞു. ഏറ്റവും മികച്ചതും മനോഹരവുമായിരിക്കും ഖത്തർ ലോകകപ്പെന്ന് അമീർ പ്രതികരിച്ചു. ഇതാദ്യമായാണ് ഒരു അറബ് രാജ്യം ഫിഫ ലോകകപ്പിന് വേദിയാവുന്നത്.\n2010 ഡിസംബറിൽ നടന്ന തിരഞ്ഞെടുപ്പിൽ അമേരിക്കയെ പിന്തള്ളി 14-8 വോട്ടിനാണ് ഖത്തർ വേദി സ്വന്തമാക്കിയത്.രണ്ടുദിവസം മുമ്പ് മോസ്കോയിൽ നടന്ന ഫിഫ കൗൺസിൽ യോഗം ലോകകപ്പിന്‍റെ തീയതിയും പ്രഖ്യാപിച്ചു. സാധാരണ ജൂൺ-ജൂലൈയിൽ നടക്കുന്ന വിശ്വമേള ഖത്തറിൽ നവംബർ 21 മുതൽ ഡിസംബർ 18 വരെയാണ് ഷെഡ്യൂൾ ചെയ്തത്.\nപ്രധാന വിമർശനമായി മാറിയ ചൂടിനെ ചെറുക്കാൻ സ്റ്റേഡിയത്തിൽ കൃത്രിമ ശീതീകരണ സംവിധാനങ്ങൾ ഒരുക്കിയാണ് അവർ ലോകകപ്പിനെ വരവേൽക്കുന്നത്. എട്ടു വേദികളിൽ പ്രധാനമായ ഖലീഫ ഇൻറർനാഷനൽ സ്റ്റേഡിയം ലോകകപ്പിനും അഞ്ചുവർഷംമുമ്പേ നവീകരിച്ചും ഖത്തർ ഞെട്ടിച്ചു.\nTags: fifa-worldcup-2018ഖത്തര് ലോകകപ്പ്ഫിഫറഷ്യന് ലോകകപ്പ്‌ലോകകപ്പ് 2022


ജയലളിതയുടെ ജീവിതകഥ പറയുന്ന മറ്റൊരു ചിത്രം കൂടി അണിയറയിൽ; 'തലൈവി' ഒരുങ്ങുന്നു\n25 Feb 2019 6:06 AM GMT\nമുന് തമിഴ്നാട് മുഖ്യമന്ത്രിയും എ.ഐ.എ.ഡി.എം.കെ നേതാവുമായിരുന്ന ജയലളിതയുടെ ജീവിതം പറയുന്ന മറ്റൊരു ചിത്രം കൂടി അണിയറയിൽ ഒരുങ്ങുന്നു. എ.എല്.വിജയ് 'തലൈവി' എന്ന് പേരിട്ടിരിക്കുന്ന സിനിമ ജയലളിതയുടെ 71-ാം ജന്മദിനമായ ഫെബ്രുവരി 24-നാണ് പ്രഖ്യാപിച്ചത്.\nജയലളിതയുടെ ജീവിതം പറയുന്ന രണ്ട് സിനിമകള് നേരത്തേ പ്രഖ്യാപിച്ചിരുന്നു.സംവിധായകന് മിഷ്‌കിന്റെ അസോസിയേറ്റ് ആയിരുന്ന പ്രിയദര്‍ശിനി സംവിധാനം ചെയ്യുന്ന 'ദി അയണ് ലേഡി'യാണ് ഒന്ന്. നിത്യ മേനോനാണ് ചിത്രത്തില് ജയലളിതയായി അഭിനയിക്കുന്നത്. നിര്‍മ്മാതാവ് ആദിത്യ ഭരദ്വാജും ജയലളിതയുടെ ജീവിതകഥ സിനിമയാക്കാന് മുന്നോട്ട് വന്നിരുന്നു. തന്റെ കമ്പനിയായ വൈ-സ്റ്റാര് സിനി ആന്‍ഡ് ടെലിവിഷന് പ്രൈവറ്റ് ലിമിറ്റഡ് നിര്‍മ്മിക്കുന്ന ചിത്രം മുതിര്‍ന്ന സംവിധായകന് ഭാരതിരാജ ഒരുക്കുമെന്നായിരുന്നു പ്രഖ്യാപനം. 'തായ്:പുരട്ചി തലൈവി' എന്നാണ് ഈ സിനിമയുടെ പേര്.\nവിബ്രി മീഡിയയുടെ ബാനറില് വിഷ്ണു വരദനാണ് 'തലൈവി'യുടെ നിർമ്മാണം. സിനിമയുടെ റിസര്‍ച്ചിനുവേണ്ടി സംവിധായകന് ഒന്‍പത് മാസങ്ങള് ചിലവിട്ടതായും റിപോർട്ടുകൾ ഉണ്ട്. ജി വി പ്രകാശ് കുമാര് സംഗീതം പകരുന്ന ചിത്രത്തിന്റെ ഛായാഗ്രഹണം നീരവ് ഷായാണ്. എഡിറ്റിംഗ് ആന്റണി, ആക്ഷന് ഡയറക്ടര് സ്റ്റണ്ട് സിൽവ.\nAL Vijay Jayalalitha Biopic thalaiv Jayalalitha biopic TamilMovie ThalaiviMovie


സൗത്ത് ഇന്ത്യന് ബാങ്ക് ഓഹരിമൂലധനം സമാഹരിക്കുന്നു | South Indian Bank\nസൗത്ത് ഇന്ത്യന് ബാങ്ക് ഓഹരിമൂലധനം സമാഹരിക്കുന്നു\n240 കോടിരൂപയുടെ ഓഹരി മൂലധനസമാഹരണമാണ് ലക്ഷ്യമിടുന്നത്. വിപണിവിലയെക്കാള് കുറഞ്ഞ നിരക്കില് ഓഹരികള്. വിശദാംശങ്ങളറിയാം.\n|26 March 2021 5:45 AM GMT\nലൈഫ്, ജനറല് വിഭാഗങ്ങളില്‍പ്പെട്ട4ഇന്‍ഷുറന്‍സ് കമ്പനികള്‍ക്കു മുന്‍ഗണാനാടിസ്ഥാനത്തില് 28,30,18,867 ഓഹരികള് അനുവദിച്ചുകൊണ്ട് 240 കോടി രൂപയുടെ ഓഹരി മൂലധനം സമാഹരിക്കാനൊരുങ്ങി സൗത്ത് ഇന്ത്യന് ബാങ്ക്. ഓഹരി ഉടമകളുടെ അസാധാരണ പൊതുയോഗം ഇതിന് അനുമതി നല്‍കി.\nബാങ്കിന് 750 കോടി രൂപയുടെ ഓഹരി മൂലധനം ഉള്‍പ്പെടെ ആകെ 1250 കോടി രൂപയുടെ മൂലധന സമാഹരണത്തിന് അനുമതിയുണ്ട്. ഇതില് 240 കോടിയുടെ ഓഹരി മൂലധനമാണ് ഇപ്പോള് സമാഹരിക്കുന്നത്. ബാക്കി ഓഹരി മൂലധനം അടുത്ത സാമ്പത്തിക വര്‍ഷമാകും സമാഹരിക്കുക.\nവിപണി വിലയെക്കാള് കുറഞ്ഞ നിരക്കാണിത്. നാഷനല് സ്റ്റോക് എക്‌സ്‌ചേഞ്ചില് ഏറ്റവും അവസാനം രേഖപ്പെടുത്തിയ വില 8.75 രൂപയാണ്. എന്നാല് ഓഹരി സമാഹരണത്തിനായുള്ള ഓഹരികള് 8.48 രൂപ നിരക്കിനാണ് ലഭ്യമാക്കുന്നത്.\nകോടക് മഹീന്ദ്ര ലൈഫ് ഇന്‍ഷുറന്‍സ് കമ്പനിക്കും എച്ച്ഡിഎഫ്‌സി ലൈഫ് ഇന്‍ഷുറന്‍സ് കമ്പനിക്കും എസ്ബിഐ ലൈഫ് ഇന്‍ഷുറന്‍സ് കമ്പനിക്കും 8,84,43,396 ഓഹരികള് വീതമാണു നല്‍കുക. ഇതിലൂടെ ആകെ 225 കോടി രൂപ ലഭിക്കും.\nഐസിഐസിഐ ലൊംബാഡ് ജനറല് ഇന്‍ഷുറന്‍സ് കമ്പനിയില്‍നിന്നു 15 കോടി രൂപ ഈടാക്കി 1,76,88,679 ഓഹരികളാണ് അനുവദിക്കുക.


പശുവിനെ കൊന്നാല് ജീവപര്യന്തം തടവ്: നിയമവുമായി ഗുജറാത്ത് സര്‍ക്കാര്\nThursday 16th March 2017 10:01am\nഅഹമ്മദാബാദ്: ഗോഹത്യക്കും ബീഫ് കടത്തിനും ജീവപര്യന്തം തടവുശിക്ഷ ഏര്‍പ്പെടുത്തുമെന്ന് ഗുജറാത്ത് മുഖ്യമന്ത്രി വിജയ് രൂപാണി. ജുനഗഢ് ജില്ലയിലെ വന്താലി നഗരത്തില് സ്വാമിനാരായണ് ഗുരുകുലത്തില് ഒത്തുകൂടിയവരെ അഭിസംബോധന ചെയ്തു സംസാരിക്കുകയായിരുന്നു അദ്ദേഹം.\n2011ല് പശുക്കളെ സംരക്ഷിക്കാനെന്നു പറഞ്ഞ് ഗുജറാത്തിലെ ബി.ജെ.പി സര്‍ക്കാര് നിയമം കൊണ്ടുവന്നിട്ടുണ്ടെന്നും അത് കൂടുതല് കര്‍ശനമാക്കുമെന്നുമാണ് രൂപാണി പറഞ്ഞത്.\n‘ഗുജറാത്തില് പശുക്കളെ സംരക്ഷിക്കാന് സുപ്രീം കോടതി നിയമം കൊണ്ടുവരുന്നതുവരെ ഈ കേസില് ഞങ്ങള് പൊരുതി. ഇനി ഈ നിയമം കൂടുതല് കര്‍ശനമാക്കണം. അതിനായി അടുത്തയാഴ്ച ആരംഭിക്കുന്ന ഗുജറാത്ത് നിയമസഭയുടെ ബജറ്റ് സെഷനില് ബില് കൊണ്ടുവരും.’ അദ്ദേഹം പറഞ്ഞു.\nAlso Read: സിയാച്ചിനില് ഡ്യൂട്ടിയിലായിരുന്ന സൈനികന് നോട്ട് നിരോധനം അറിയുന്നത് കഴിഞ്ഞ ദിവസം; ബാങ്കിലെത്തിയപ്പോള് നോട്ട് മാറാനാവില്ലെന്ന് റിസര്‍വ് ബാങ്ക്\n‘ഗോഹത്യ നടത്തുന്നവരെയും ബീഫ് കടത്തുന്നവരെയും ജീവപര്യന്തം തടവിനു ശിക്ഷിക്കാനുള്ള ചട്ടം ബില്ലില് കൊണ്ടുവരും. ഇവരുടെ വാഹനങ്ങള് എന്നെന്നേക്കുമായി പിടിച്ചെടുക്കും.’ അദ്ദേഹം വ്യക്തമാക്കി.\nനരേന്ദ്രമോദി ഗുജറാത്ത് മുഖ്യമന്ത്രിയായിരിക്കെ 2011ല് ഗോഹത്യ പൂര്‍ണായി നിരോധിക്കുകയും ബീഫ് വില്‍പ്പനയും കടത്തും നിരോധിക്കുകയും ചെയ്തിരുന്നു. 1954ലെ ഗുജറാത്ത് മൃഗ സംരക്ഷണ നിയമം ഭേദഗതി നടത്തിയായിരുന്നു നിരോധനം ഏര്‍പ്പെടുത്തിയത്.\nഈ നിയമപ്രകാരം ഗോഹത്യയും അതുമായി ബന്ധപ്പെട്ട കുറ്റകൃത്യങ്ങളില് ഏര്‍പ്പെടുന്നവര്‍ക്ക് 50,000 പിഴയും ഏഴുവര്‍ഷം തടവും ലഭിക്കും. ഈ നിയമം കൂറേക്കൂടി കര്‍ശനമാക്കുമെന്നാണ് രൂപാനി അറിയിച്ചിരിക്കുന്നത്.


Kerala Local Body Election: Sister ofaCPM martyr joined the BJP In Vengeri | വേങ്ങേരിയില് സിപിഎമ്മിന് തിരിച്ചടി; രക്തസാക്ഷിയുടെ സഹോദരി ബിജെപിയില്, പിന്നാലെ സ്ഥാനാര്‍ത്ഥിത്വവും - Malayalam Oneindia\nUpdated: Tue, Nov 17, 2020, 11:18 [IST]\nവേങ്ങേരി: തദ്ദേശ തിരഞ്ഞെടുപ്പ് അടുത്തിരിക്കെ കോഴിക്കോട് വേങ്ങേരിയില് സിപിഎമ്മിന് കനത്ത തിരിച്ചടി. സിപിഎം രക്തസാക്ഷിയുടെ സഹോദരി ബിജെപിയില് അംഗത്വം സ്വീകരിച്ചു. സിപിഎമ്മിന് വേണ്ടി രക്തസാക്ഷിയായ വിജുവിന്റെ സഹോദരി പിപി ആശയാണ് ഇപ്പോള് തിരഞ്ഞെടുപ്പ് അടുത്തിരിക്കെ ബിജെപിയില് ചേര്‍ന്നത്. വിശദാംശങ്ങളിലേക്ക്\nആശയെ സംസ്ഥാന അധ്യക്ഷന് കെ സുരേന്ദ്രന് പാര്‍ട്ടി അംഗത്വം നല്‍കിയാണ് ആശയെ സ്വീകരിച്ചത്. കോഴിക്കോട് പുതിയാപ്പയില് നടന്ന ചടങ്ങിലാണ് ആശ ബിജെപിയില് ചേര്‍ന്നത്. കോഴിക്കോട് കോര്‍പ്പറേഷന് 75ാം ഡിവിഷന് പുതിയാപ്പ വാര്‍ഡിലെ ബിജെപി സ്ഥാനാര്‍ത്ഥിയുടെ തിരഞ്ഞെടുപ്പ് പ്രചാരണ പരിപാടിയിലാണ് ആശ അംഗത്വം സ്വീകരിച്ചത്.\nബിജെപിയില് ചേര്‍ന്നതിന് പിന്നാലെ ആശയ്ക്ക് കക്കോട് പഞ്ചായത്തിലെ ചെലപ്രം വാര്‍ഡിലെ ബിജെപി സ്ഥാനാര്‍ത്ഥിയായി പ്രഖ്യാപിച്ചിട്ടുണ്ട്. അതേസമയം, ആശയ്ക്ക് പാര്‍ട്ടിയുമായി ബന്ധമില്ലെന്നും ഇവരുടെ ഭര്‍ത്താവ് ബിജെപി പ്രവര്‍ത്തകന് ആണെന്നുമാണ് സിപിഎം ഏരിയ കമ്മിറ്റി അംഗങ്ങള് നല്‍കുന്ന വിശദീകരണം.\nഅതേസമയം, കൂത്തുപറമ്പ് വെടിവയ്പില് പരിക്കേറ്റ് കഴിയുന്ന പുഷ്പന്റെ മൂത്ത സഹോദരന് ശശി ബിജെപിയില് ചേര്‍ന്നത് വാര്‍ത്തയായിരുന്നു. ബിജെപിയുടെ തലശേരി മണ്ഡലം ഓഫീസില് നടന്ന ചടങ്ങിലാണ് ശശി പാര്‍ട്ടി അംഗത്വം സ്വീകരിച്ചത്. ഇതിന്റെ ചിത്രങ്ങള് ബിജെപി വ്യാപകമായി പ്രചരിപ്പിച്ചിരുന്നു.\nബിജെപി സംസ്ഥാന സമിതി അംഗം അഡ്വ. പ്രകാശ് ബാബുവില് നിന്ന് അംഗത്വം സ്വീകരിച്ചാണ് ശശി പാര്‍ട്ടിയിലെത്തിയത്. ബിജെപിയില് സജീവമായി പ്രവര്‍ത്തിക്കാനാണ് തീരുമാനമെന്ന് ശശി പറഞ്ഞു. പുഷ്പന്റെ സഹോദരന് എന്ന നിലയില് ശശിയുടെ ബിജെപി അംഗത്വം ഏറെ ചര്‍ച്ചയായി.\nബിജെപി വ്യാപകമയാി സോഷ്യല് മീഡിയയില് പ്രചരിപ്പിക്കുകയും ചെയ്തു. സിപിഎം പ്രതിരോധത്തിലായ സാഹചര്യത്തില് പ്രതികരണവുമായി പാര്‍ട്ടി രംഗത്തുവന്നു. കുടുംബ സ്വത്ത് തര്‍ക്കം കാരണമാണ് ശശി ബിജെപിയില് ചേര്‍ന്നത് എന്നാണ് സിപിഎം പ്രതികരിച്ചത്.\ncpm bjp kozhikode local body election തദ്ദേശ തിരഞ്ഞെടുപ്പ് കോഴിക്കോട് ബിജെപി സിപിഎം politics\nKerala Local Body Election: Sister ofaCPM martyr joined the BJP In Vengeri


വെഞ്ഞാറമൂട് ഇരട്ടക്കൊല നാലു പ്രതികളുടെ അറസ്റ്റ് രേഖപ്പെടുത്തി - India Vision Media\nവെഞ്ഞാറമൂട് ഇരട്ടക്കൊല നാലു പ്രതികളുടെ അറസ്റ്റ് രേഖപ്പെടുത്തി\nമുഖ്യ പ്രതികളായ സജീവ്, സനല് എന്നിവരുടെ അറസ്റ്റ് ഉച്ചയ്ക്ക് രേഖപ്പെടുത്തുംപ്രതികള് കോണ്‍ഗ്രസുകാരെന്ന് എഫ്.ഐ.ആറില് പൊലീസ് വ്യക്തമാക്കിയിരുന്നു.\n“സജീവ്, സനൽ, ഷജിത്, അജിത്, നജീബ്, സതി എന്നിവരുടെ അറസ്റ്റാണ് രേഖപ്പെടുത്തിയത് . സജീവ്, അൻസർ, ഉണ്ണി, സനൽ എന്നിവർ ചേർന്നാണ് യുവാക്കളെ വെട്ടിയതെന്നും മറ്റുള്ളവർ കൊലപാതകം നടക്കുമ്പോൾ സ്ഥലത്തുണ്ടായിരുന്നുവെന്നും പൊലീസ് പറയുന്നു. പ്രതികളെ രക്ഷപ്പെടാൻ സഹാച്ചിവരാണ് മറ്റ് നാല് പേർ. കൊലപാതക കാരണത്തെ കുറിച്ച് ചോദ്യം ചെയ്യൽ തുടരുന്നു.”ആറംഗ അക്രമി സംഘത്തിൽ ഉൾപ്പെട്ട അൻസർ, ഉണ്ണി എന്നിവർക്കായി തെരച്ചിൽ തുടരുകയാണ്\nതിരുവനതപുരം :വെഞ്ഞാറമൂട് ഇരട്ടക്കൊലക്കേസില് നാലു പ്രതികളുടെ അറസ്റ്റ് രേഖപ്പെടുത്തി. ഷജിത്, നജീബ്, അജിത്, സതി എന്നിവരാണ് അറസ്റ്റിലായത്. ഇവര്‍ക്ക് ഗൂഢാലോചനയിലും പ്രതികളെ സഹായിച്ചതിലും പങ്ക്. നാലുപേരും കോണ്‍ഗ്രസ് പ്രവര്‍ത്തകരാണ്. മുഖ്യ പ്രതികളായ സജീവ്, സനല് എന്നിവരുടെ അറസ്റ്റ് ഉച്ചയ്ക്ക് രേഖപ്പെടുത്തുംപ്രതികള് കോണ്‍ഗ്രസുകാരെന്ന് എഫ്.ഐ.ആറില് പൊലീസ് വ്യക്തമാക്കിയിരുന്നു. ഡി.വൈ.എഫ്.ഐക്കാരായ മിഥിലാജിനെയും ഹഖ് മുഹമ്മദിനെയും കൊല്ലുകയെന്ന ലക്ഷ്യത്തോടെയായിരുന്നു ആസൂത്രണം. വാളും കത്തിയും ഉപയോഗിച്ച് ആറ് പേര് ചേര്‍ന്ന് കൊലനടത്തി.\nനേരത്തെ ഡിവൈ.എഫ്.ഐക്കാരനായ ഫൈസലിനെ കൊല്ലാന് ശ്രമിച്ച കേസിലെ പ്രതികളായ സജീവ്, അന്‍സാര് എന്നിവരെയാണ് എഫ്.ഐ.ആറില് ഒന്നും രണ്ടും പ്രതികളായി ചേര്‍ത്തിരിക്കുന്നത്. സജീവ്, സനല്, അജിത്ത്, എന്നിവര് കൊലയില് നേരിട്ട് പങ്കെടുത്തവരെന്നാണ് പൊലീസിന്റെ കണ്ടെത്തല്. അങ്ങിനെയെങ്കില് ഇനി മൂന്ന് മുഖ്യപ്രതികള് കൂടി പിടിയിലാകാനുണ്ട്.\nമുൻ രാഷ്ട്രപതി പ്രണബ് മുഖർജിയുടെ സംസ്കാരം ഇന്ന് ,രാജ്യത്ത് ദുഖാചരണം\nരാജ്യത്ത് കോവിഡ് 36 ലക്ഷം പിന്നിട്ടു ,മരണം 65,435 കടന്നു


സ്വര്‍ണ സിംഹാസനം, ഈണം മീട്ടുന്ന ഗിറ്റാര്; വൈറലായി ടോയ്‌ലറ്റ് ഡിസൈനുകള് | bizarre toilets viral pictures my home\nMar 25, 2019, 09:13 PM IST\nഗിറ്റാറിന്റെ രൂപത്തിലുള്ള ടോയ്‌ലറ്റ് ആണ് അക്കൂട്ടത്തില് രസകരമായ ഒരെണ്ണം. ഉപയോഗിച്ചു കഴിഞ്ഞാല് ഈണം മീട്ടുന്ന ഗിറ്റാറാണിത്.\nവീടുകള് പണിയുമ്പോള് വ്യത്യസ്തത ആഗ്രഹിക്കുന്നവരാണ് മിക്കയാളുകളും. അത്തരത്തില് വീടിനുള്ളില് വെറൈറ്റിയായി പലരും ഡിസൈന് ചെയ്യുന്ന ഇടങ്ങളിലൊന്നാണ് ടോയ്‌ലറ്റുകള്. കുട്ടികളുടെ ഇഷ്ടം കണക്കിലെടുത്തുള്ളവയും ത്രീഡി സ്റ്റൈലില് ഉള്ളവയുമൊക്കെ അക്കൂട്ടത്തിലുണ്ട്. ഇപ്പോള് സമൂഹമാധ്യമത്തില് വൈറലാകുന്നതും ചില ടോയ്‌ലറ്റ് ചിത്രങ്ങളാണ്. ഒരൊന്നൊന്നര ടോയ്‌ലറ്റ് ഡിസൈനുകള്.\nഗിറ്റാറിന്റെ രൂപത്തിലുള്ള ടോയ്‌ലറ്റ് ആണ് അക്കൂട്ടത്തില് രസകരമായ ഒരെണ്ണം. ഉപയോഗിച്ചു കഴിഞ്ഞാല് ഈണം മീട്ടുന്ന ഗിറ്റാറാണിത്. മറ്റൊന്ന് സ്വര്‍ണ സിംഹാസനത്തിനു സമാനമായ ടോയ്‌ലറ്റ് ആണ്. ഇരുവശങ്ങളിലും സിംഹത്തലകള് നല്‍കിയിട്ടുള്ള ഈ സിംഹാസനത്തിന്റെ ഡിസൈന് ടോയ്‌ലറ്റില് തന്നെ വേണമായിരുന്നോ എന്നു ചോദിക്കുന്നവരുണ്ട്.\nമറ്റൊന്ന് മീറ്റിങ് റൂമിനു സമാനമായി ധാരാളം കസേരകള് ഇട്ടിരിക്കുന്നതിന്റെ വശത്തായി സെറ്റ് ചെയ്തിട്ടുള്ള ടോയ്‌ലറ്റാണ്. ഇനിയൊന്നാകട്ടെ ഇല്യൂഷന് തോന്നിക്കുന്ന ഡിസൈനാണ്. ടോയ്‌ലറ്റ് സീറ്റിലും ടോപ്പിലുമൊക്കെ വെള്ളം തെറിച്ചു കിടക്കുന്ന പ്രതീതി ഉണ്ടാക്കിയിട്ടുള്ള ഡിസൈനാണിത്.\nക്ലാസ്മുറിയില് സ്റ്റഡി ഏരിയക്കു സമീപത്തായി ചെറിയൊരു മറയ്ക്കപ്പുറം കളര്‍ഫുള് ആയി ഒരുക്കിയിരിക്കുന്ന കിഡ്‌സ് ടോയ്‌ലറ്റും ഗ്ലാസ് ഡോര് നല്‍കി സ്വകാര്യത ഇല്ലാതാക്കുന്ന ടോയ്‌ലറ്റുമൊക്കെ വൈറലാകുന്നുണ്ട്.\nഎന്തായാലും ടോയ്‌ലറ്റുകളില് ഇത്രത്തോളം വൈവിധ്യങ്ങള് പരീക്ഷിക്കാമായിരുന്നുവെന്ന് അറിഞ്ഞില്ലെന്നാണ് ചിത്രങ്ങള്‍ക്കു കീഴെ പലരും കമന്റ് ചെയ്യുന്നത്.\nContent Highlights: bizarre toilets viral pictures my home


Malayalam News - പേരാമ്പ്ര സീറ്റിനെ ചൊല്ലി കോൺഗ്രസിലും ലീഗിലും കലഹം; സീറ്റ് ലീഗിന് വിട്ട് കൊടുത്തതിൽ പ്രതിഷേധം| Clash in Congress and muslim League over Perambra seat | News18 Kerala, Kerala Latest Malayalam News | ലേറ്റസ്റ്റ് മലയാളം വാർത്ത\nHOME » NEWS » Kerala » CLASH IN CONGRESS AND MUSLIM LEAGUE OVER PERAMBRA SEAT NJ TV\nപേരാമ്പ്ര സീറ്റിനെ ചൊല്ലി കോൺഗ്രസിലും ലീഗിലും കലഹം; സീറ്റ് ലീഗിന് വിട്ട് കൊടുത്തതിൽ പ്രതിഷേധം\nനേതൃത്വത്തിന്റെ നടപടിയിൽ പ്രതിഷേധിച്ച് വിമത സ്ഥാനാർത്ഥിയെ മത്സരിപ്പിക്കുവാനാണ് ഒരു വിഭാഗം കോൺഗ്രസ് നേതാക്കളുടെ തീരുമാനം.\nUpdated: March 14, 2021, 12:07 PM IST\nLast Updated: March 14, 2021, 12:07 PM IST\nകോഴിക്കോട്: കഴിഞ്ഞ തവണ കേരളാ കോൺഗ്രസ് മത്സരിച്ച പേരാമ്പ്ര സീറ്റ് ഇക്കുറി ലീഗിന് വിട്ട് കൊടുത്തതിനെ ചൊല്ലിയാണ് കോൺഗ്രസിലെ കലഹം. നേതൃത്വത്തിന്റെ നടപടിയിൽ പ്രതിഷേധിച്ച് വിമത സ്ഥാനാർത്ഥിയെ മത്സരിപ്പിക്കുവാനാണ് ഒരു വിഭാഗം കോൺഗ്രസ് നേതാക്കളുടെ തീരുമാനം. കേരള കോൺഗ്രസ് എം എൽ.ഡി.എഫിലേക്ക് പോയതോടെ ഒഴിവ് വന്ന സീറ്റ് ലീഗിന് നൽകുകയായിരുന്നു.\nതർക്കം നിലനിൽക്കുന്നതിനാൽ കഴിഞ്ഞ ദിവസം ലീഗ് പേരാമ്പ്രയിലെ സ്ഥാനാർത്ഥിയെ പ്രഖ്യാപിച്ചിരുന്നുമില്ല. ഇതിലേക്ക് ആരെ പരിഗണിക്കമെന്ന ചർച്ച നടക്കുന്നതിനിടെയാണ് വിമത നീക്കം. ബഹുജന കൺവെൻഷൻ വിളിച്ച് ഉടൻ സ്ഥാനാർഥിയെ പ്രഖ്യാപിക്കുമെന്ന് വിമത നീക്കം നടത്തുന്നവർ പറയുന്നു. ലീഗ് പേരാമ്പ്ര സീറ്റ് ആവശ്യപ്പെട്ടിട്ടില്ല. പിന്നെന്തിനാണ് കൊടുത്തത്? പ്രതിഷേധം ലീഗിനോ കോൺഗ്രസിനോ എതിരല്ലെന്നാണ് വിമതരു നിലപാട്.\nപേരാമ്പ്ര കിട്ടിയ സീറ്റിൽ ആരെ സ്ഥാനാർത്ഥിയാക്കുമെന്ന തർക്കമാണ് ലീഗിൽ പ്രതിസന്ധി സൃഷ്ടിക്കുന്നത്. കഴിഞ്ഞ ദിവസം 25 മണ്ഡലങ്ങളിലെ സ്ഥാനാര്‍ത്ഥികളെ പാണക്കാട് ഹൈദരി തങ്ങള് പ്രഖ്യാപിച്ചപ്പോള് പ്രഖ്യാപനം മാറ്റിവെച്ച രണ്ട് മണ്ഡലങ്ങളില് ഒന്നായിരുന്നു പേരാമ്പ്ര. പ്രവാസി വ്യവസായിയായ സിഎച്ച് ഇബ്രായിക്കുട്ടിയെ മണ്ഡലത്തില് മുസ്ലിം ലീഗ് സ്ഥാനാര്‍ത്ഥിയായി പരിഗണിക്കുന്നതായി റിപ്പോര്‍ട്ടുകള് ഉണ്ടായിരുന്നു.\nഎന്നാല് ഈ നീക്കത്തിനെതിരെ വലിയ എതിര്‍പ്പാണ് മണ്ഡലത്തില് നിന്നും ഉയര്‍ന്നത്. പ്രതിഷേധം മറികടന്ന് സിഎച്ച് ഇബ്രായിക്കുട്ടിയെ തന്നെ സ്ഥാനാര്‍ത്ഥിയാക്കാന് തീരുമാനിച്ചാല് വിമത സ്ഥാനാര്‍ത്ഥിയെ നിര്‍ത്തുന്നത് ഉള്‍പ്പടേയുള്ള കടുത്ത നടപടികളിലേക്ക് പോവാനാണ് നീക്കം. മുസ്ലിം ലീഗ് മണ്ഡലം കമ്മറ്റി മറ്റ് പേരുകളാണ് നിർദ്ദേശിച്ചിരിക്കുന്നത്.\nAlso Read-സുരേഷ് ഗോപിക്ക് ന്യുമോണിയ; ആശുപത്രിയിലായത് ബി.ജെ.പി സ്ഥാനാർഥി പട്ടിക പ്രഖ്യാപിക്കാനിരിക്കെ\nയു.ഡി.എഫിൽ തർക്കം തുടരുമ്പോൾ മന്ത്രിയും, സിറ്റിങ് എം.എൽ.എയുമായ ടി.പി.രാമകൃഷ്ണൻ പ്രചരണ രംഗത്ത് സജീവമായി കഴിഞ്ഞു. മണ്ഡലം കൺവൻഷൻ വിളിച്ച് ചേർത്തും, സ്ക്വാഡ് പ്രവർത്തനങ്ങൾ നടത്തിയുമാണ് പ്രവർത്തകർ സജീവമായിരിക്കുന്നത്.\nകോഴിക്കോട് ജില്ലയിലെ അരിക്കുളം,ചക്കിട്ടപ്പാറ, ചങ്ങരോത്ത്, ചെറുവണ്ണൂർ, കീഴരിയൂർ, കൂത്താളി,മേപ്പയൂർ, നൊച്ചാട്, പേരാമ്പ്ര , തുറയൂർ എന്നീ ഗ്രാമപഞ്ചായത്തുകൾ ഉൾപ്പെടുന്നതാണ് പേരാമ്പ്ര  നിയമസഭാമണ്ഡലം.\nAlso Read-നാട്ടികയിലെ ഇടത് സ്ഥാനാര്‍ഥി മരിച്ചെന്ന് ബിജെപി മുഖപത്രത്തില് വാര്‍ത്ത; നിയമനടപടി സ്വീകരിക്കുമെന്ന് സി.പി.ഐ\n2016-ൽ സി.പി.എമ്മിലെ ടി.പി. രാമകൃഷ്ണൻ കേരള കോൺഗ്രസിലെ മുഹമ്മദ് ഇക്ബാലിനെയാണ് പരാജയപ്പെടുത്തിയത്. ശക്തമായ പോരാത്തിനൊടുവിൽ കുറഞ്ഞ വോട്ടുകൾക്കാണ് ടി.പി.രാമകൃഷ്ണൻ 2016ൽ വിജയിച്ച് കയറിയത്.\nടി.പി.രാമകൃഷ്ണനെ പരാജയപ്പെടുത്തിയ മുഹമ്മദ് ഇക്ബാൽ ഇക്കുറി എൽ.ഡി.എഫ് സ്ഥാനാർത്ഥിയായി കുറ്റ്യാടിയിൽ നിന്നുമാണ് ജനവിധി തേടുന്നത്.\nകുറ്റ്യാടി സീറ്റ് കേരളാ കോൺഗ്രസിന് വിട്ടു നൽകിയ നടപടിക്ക് എതിരെ സി.പി.എം.ൽ ശക്തമായ പ്രതിഷേധമാണ് ഉയരുന്നത്. കഴിഞ്ഞ ദിവസം പാർട്ടി തീരുമാനത്തിന് എതിരെ പ്രവർത്തകർ നേതൃത്വത്തിന് എതിരെ പ്രതിഷേധ പ്രകടനവുമായി രംഗത്ത് ഇറങ്ങിയിരുന്നു. എങ്കിലും തീരുമാനത്തിൽ മാറ്റം വരുത്തുവാൻ നേതൃത്വം തയ്യാറായില്ല.\nപ്രതിഷേധം ഭയന്ന് തീരുമാനത്തിൽ മാറ്റം വരുത്തേണ്ടതില്ലെന്ന തീരുമാനത്തിൽ എത്തിചേരുകയായിരുന്നു സി.പി.എം. എന്നാൽ തീരുമാനത്തിന് എതിരെ ശക്തമായ പ്രതിഷേധത്തിലാണ് പാർട്ടി പ്രവർത്തകർ. രണ്ടില ചിഹ്നമല്ല അരിവാൾ ചുറ്റിക നക്ഷത്രത്തിൽ സ്ഥാനാർത്ഥി വേണമെന്നാണ് പ്രതിഷേധക്കാരുടെ നിലപാട്.\nFirst published: March 14, 2021, 12:07 PM IST


ഗെയിൽ സമരക്കാരുമായി ചർച്ചയ്ക്കില്ലെന്ന് കോഴിക്കോട് കളക്ടർ.. യുഡിഎഫ് നേതാക്കൾ മുക്കത്തേക്ക് | Government representatives not to talk with Gail pipe line protesters - Malayalam Oneindia\nUpdated: Fri, Nov 3, 2017, 10:55 [IST]\nകോഴിക്കോട്: മുക്കത്തെ ഗെയില് പൈപ്പ് ലൈന് വിരുദ്ധ സമരസമിതിയുമായി ചര്‍ച്ചയ്ക്കില്ലെന്ന് കോഴിക്കോട് ജില്ലാ കളക്ടര്. മുക്കത്തെ സംഘര്‍ഷത്തെക്കുറിച്ച് സര്‍ക്കാര് റിപ്പോര്‍ട്ട് തേടിയിട്ടില്ല. മാത്രമല്ല സംഭവ സ്ഥലം സന്ദര്‍ശിക്കാനോ സ്ഥിതിഗതികള് വിലയിരുത്താനോ തനിക്ക് സര്‍ക്കാരില് നിന്നും നിര്‍ദേശം ലഭിച്ചിട്ടില്ലെന്നും കളക്ടര് യുവി ജോസ് വ്യക്തമാക്കി. സര്‍ക്കാരില് നിന്നും നിര്‍ദേശം ലഭിക്കുന്നത് വരെ മുക്കത്ത് നടപടികള് തുടരുമെന്നതാണ് പോലീസ് നിലപാട്. അതേസമയം മുക്കത്ത് തല്‍പര കക്ഷികള് പ്രശ്‌നമുണ്ടാക്കുകയാണ് എന്നതാണ് എല്‍ഡിഎഫ് നിലപാട്. ഗെയില് പദ്ധതിയില് നിന്നും പിന്നോട്ടില്ലെന്ന് വ്യവസായ വകുപ്പും പ്രഖ്യാപിച്ചു കഴിഞ്ഞു.\nഅതിനിടെ ഗെയില് വിരുദ്ധ സമരത്തിന് ഐക്യദാര്‍ഢ്യം പ്രകടിപ്പിക്കാന് യുഡിഎഫ് നേതാക്കള് മുക്കം സന്ദര്‍ശിക്കും. ലീഗ് അഖിലേന്ത്യാ ജനറല് സെക്രട്ടറി പികെ കുഞ്ഞാലിക്കുട്ടി എംപി, കെപിസിസി മുന് പ്രസിഡണ്ട് വിഎം സുധീരന് എന്നിവരുടെ നേതൃത്വത്തിലുള്ള നേതാക്കളുടെ സംഘമാണ് മുക്കത്തെത്തുക. സമരക്കാരുമായി നേതാക്കള് ചര്‍ച്ച നടത്തും. ഗെയില് സമരം യുഡിഎഫ് ഏറ്റെടുക്കുന്നതുമായി ബന്ധപ്പെട്ട് ഇന്ന് തീരുമാനമുണ്ടായേക്കും. അതിനിടെ ഗെയില് വിരുദ്ധ സമിത മുക്കം പോലീസ് സ്‌റ്റേഷനിലേക്ക് മാര്‍ച്ച് നടത്താന് തീരുമാനിച്ചിട്ടുണ്ട്. പോലീസ് കസ്റ്റഡിയിലെടുത്ത സമരക്കാരെ വിട്ടയയ്ക്കണം എന്നാവശ്യപ്പെട്ടാണ് മാര്‍ച്ച്.\ngail cpm ഗെയില് സമരം കോഴിക്കോട് സിപിഎം മലപ്പുറം malappuram mukkam lng protest kerala compensation islam muslim kozhikode മുക്കം ഇസ്ലാം മുസ്ലിം എല്‍എന്‍ജി കേരളം നഷ്ടപരിഹാരം\nGovernment representatives not to talk with Gail pipe line protesters


വയനാട് സുല്‍ത്താന് ബത്തേരിയില് വിദ്യാര്‍ത്ഥിനി പാമ്പുകടിയേറ്റ് മരിച്ച സംഭവത്തില് പ്രതികളായ അധ്യാപകരുടേയും ഡോക്ടറുടേയും ജാമ്യാപേക്ഷ ഹൈക്കോടതി ഇന്ന് വീണ്ടും പരിഗണിക്കും. കുട്ടിക്ക് ചികിത്സ നല്‍കുന്നതില് വീഴ്ച സംഭവിച്ചതായി അന്വേഷണ ഉദ്യോഗസ്ഥന് ഹൈക്കോടതിയില് വിശദീകരണം നല്‍കി. അധ്യാപകരുടെ ജാമ്യാപേക്ഷയില് കോടതി അന്വേഷണ സംഘത്തിന്റെ വിശദീകരണം തേടിയിരുന്നു, അതിനുള്ള മറുപടിയായാണ് മാനന്തവാടി എഎസ്പി വൈഭവ സക്‌സേന റിപ്പോര്‍ട്ട് നല്‍കിയത്.\nനവംബര് 20ന് വൈകീട്ട് മൂന്ന് മണിയോടെയാണ് അഞ്ചാം ക്ലാസ് വിദ്യാര്‍ത്ഥിനിയായ ഷഹ്ല ഷെറിന് ക്ലാസ് മുറിയില് വച്ച് പാമ്പ് കടിയേറ്റത്. കാലില് ആണി തറച്ചതാണെന്ന് കരുതി വിദ്യാര്‍ത്ഥിനിക്ക് വേണ്ട സമയത്ത് ചികിത്സ നല്‍കാന് അധ്യാപകര് തയാറായില്ല. കുട്ടിയുടെ പിതാവ് എത്തി ആശുപത്രിയില് കൊണ്ടുപോകുമെന്ന നിലപാടാണ് അധ്യാപകര് സ്വീകരിച്ചത്.


മട്ടന്നൂര് (കണ്ണൂര്) : പോലീസുകാരോട് സിപിഎം കണ്ണൂര് ജില്ലാ സെക്രട്ടറി പി ജയരാജന്‍റെ മകന്‍റെ അസഭ്യവര്‍ഷം. ടോയ്‌ലറ്റില് പോകന്ര് സൌകര്യം നല്‍കിയില്ലെന്നാരോപിച്ചായിരുന്നു പരസ്യമായ അസഭ്യം പറയല്.\nഇന്നലെ രാവിലെയാണ് സംഭവം. രാവിലെ എട്ടര മണിയോടെ ജയരാജന്‍റെ മകന് ആഷിഷ് രാജിന്‍റെ നേതൃത്വത്തിലുള്ള 12 അംഗ സംഘം പോലിസ് സ്റ്റേഷന് സമീപം ടൂറിസ്റ്റ് ബസ്സില് വന്നിറങ്ങി. പോലിസ് സ്റ്റേഷനില് കയറി. തനിക്കും കൂടെയുള്ളവര്‍ക്കും ടോയ്‌ലറ്റില് പോകന്ര് സൌകര്യമോരുക്കണമേന്നാവശ്യപ്പെടുകയായിരുന്നു. എന്നാല് സമീപത്തു തന്നെ കംഫര്‍ട്ട് സ്റ്റേഷന് ഉണ്ടെന്നും അവിടെയ്ക്ക് പോകാനുമാണ് പോലിസ് നിര്‍ദ്ദേശിച്ചത്. നഗരത്തില് മറ്റ് സംവിധാനങ്ങളുണ്ടെന്നും പോലിസ് പറഞ്ഞു.\nതുടര്‍ന്ന് വാക്ക് തര്‍ക്കമുണ്ടാവുകയും ആഷിഷ് പോലീസുകാരോട് തട്ടിക്കയറുകയും അസഭ്യം പറയുകയുമായിരുന്നു. ഞാന് ജയരാജന്‍റെ മകനാണെന്നും താനാരാണെന്ന് തെളിയിച്ച് തരാമെന്നും പറഞ്ഞാണ് സ്റ്റേഷനില് നിന്ന് ഇറങ്ങി പോയത്. ചോദ്യം ചെയ്യലിന് കസ്റ്റഡിയില് വാങ്ങിയവരുള്‍പ്പെടെ നിരവധി പേര് സ്റ്റേഷനിലുണ്ടായിരുന്നു. ഈ സമയത്താണ് സംഘം ഭിഷണി മുഴക്കിയത്. ഇതു സംബന്ധിച്ച് പോലിസ് എസ്പിക്ക് പരാതി നല്‍കിയിടട്ടുണ്ട്.\nപോലിസ് അപമര്യാദയായി പെരുമാറിയെന്നാരോപിച്ച് ഡ്യൂട്ടിയിലുണ്ടായിരുന്ന പോലിസുകര്‍ക്കെതിരെ ആഷിഷ് രാജും ഡിവൈഎസ്പിക്ക് പരാതി നല്‍കി.


എല്ലാം സഹിക്കുകയാണ്, ബാങ്ക് ബാലന്‍സ് ഉണ്ടായിരുന്നെങ്കില് പ്രതികരിക്കാമായിരുന്നെന്ന് പ്രശസ്ത നടി സിമ ജി നായര്..!! – Intensive Promoter\nHome / Lifestyle / എല്ലാം സഹിക്കുകയാണ്, ബാങ്ക് ബാലന്‍സ് ഉണ്ടായിരുന്നെങ്കില് പ്രതികരിക്കാമായിരുന്നെന്ന് പ്രശസ്ത നടി സിമ ജി നായര്..!!\nഎല്ലാം സഹിക്കുകയാണ്, ബാങ്ക് ബാലന്‍സ് ഉണ്ടായിരുന്നെങ്കില് പ്രതികരിക്കാമായിരുന്നെന്ന് പ്രശസ്ത നടി സിമ ജി നായര്..!!\nIntensive Promo June 10, 2018\tLifestyle Leaveacomment 520 Views\nസിനിമയില് സ്ത്രീകള് നേരിടുന്ന പ്രശ്‌നങ്ങള് തുറന്ന് പറഞ്ഞ് നടി സീമ ജി നായര്. വേഷങ്ങളില് നിന്നും പുറത്താക്കുന്ന നടപടിയെക്കുറിച്ചാണ് സീമ പറയുന്നത്. വേഷം ഉണ്ട് എന്നു പറഞ്ഞ് വിളിക്കുകയും സിനിമ തുടങ്ങുമ്പോള് മറ്റൊരാളെ കൊണ്ട് അഭിനയിപ്പിക്കുകയും ചെയ്യുന്ന പ്രവണ മലയാള സിനിമയില് ഉണ്ട്.\nഅടുത്തകാലത്തു ചില ഓഫറുകള് വന്നിരുന്നു. ഡേറ്റും നല്‍കി ഷൂട്ടിങ് തുടങ്ങിയപ്പോള് പുറത്തായി. വിഷമം തോന്നി. പരാതിപ്പെടാന് ആഗ്രഹം ഇല്ലാഞ്ഞിട്ടില്ല. എന്തെങ്കിലും പറയുകയോ പ്രതികരിക്കുകയോ ചെയ്താല് വീട്ടില് ഇരിക്കേണ്ടിവരും. സീമ പറയുന്നു.\nഎല്ലാം സഹിക്കുകയാണ്. അഭിനയം അല്ലാതെ വേറെ തൊഴില് അറിയില്ല. ബാങ്ക് ബാലന്‍സോ വസ്തുക്കളോ ഉണ്ടായിരുന്നു എങ്കില് പ്രതികരിച്ചേനെ. എന്തെങ്കിലും പറഞ്ഞാല് പിന്നെ ആരും വിളിക്കില്ല. ഇത്തരം പ്രശ്നങ്ങള് കണ്ടില്ല എന്നു നടിച്ചു ജീവിക്കുന്ന ധാരാളം പേര് ഇന്‍ഡസ്ട്രിയില് ഉണ്ട് എന്നും സീമ പറയുന്നു.\nഅമ്മ നാടക നടിയായിരുന്നു. അമ്മയില് നിന്നാണ് എനിക്ക് അഭിനയ വാസന ലഭിച്ചത്. പതിനേഴാം വയസ്സു മുതല് ഞാന് അഭിനയം തുടങ്ങിയതാണ്.\nകുടുംബത്തിനു എത്ര തന്നെ പ്രാധാന്യം കൊടുക്കുന്നുവോ അത്ര തന്നെ പ്രാധാന്യം അമ്മ അഭിനയത്തിനും കൊടുത്തിരുന്നു. അതുപോലെ തന്നെയാണ് ഞാനും. നാടകത്തിന്റെ തട്ടില് കിടന്ന് മരിക്കണമെന്നായിരുന്നു അമ്മയുടെ ആഗ്രഹം. എന്റെ മകന് കുഞ്ഞായിരുന്നപ്പോള് ഹാര്‍ട്ടിനു ഓപ്പറേഷന് വേണ്ടി വന്നു. ആശുപത്രിക്കിടക്കയില് മോന് കിടക്കുമ്പോഴും ചെയ്യുന്ന തൊഴിലിനോടുളള ആത്മാര്‍ഥത കൈവിട്ടില്ല. ഞാന് അഭിനയിക്കാന് പോയി.\nഓരോ സീന് കഴിയുമ്പോഴും ചെറായില് നിന്ന് അമൃത ആശുപത്രിയിലേക്ക് ഓടിയെത്തും. കുറച്ച് സമയം അവനോടൊപ്പം ചിലവഴിക്കും. അന്നവനു നാലുവയസ്സേയുളളൂ. അമ്മയുടെ സാമിപ്യം പൂര്‍ണ്ണമായും ആഗ്രഹിക്കുന്ന സമയം. കുഞ്ഞിനോടൊപ്പം മുഴുവന് സമയം ചിലവഴിക്കണമെന്ന് എനിക്കും ആഗ്രഹമുണ്ടെങ്കിലും അത് സാധിച്ചില്ല.\nഅവന്റെ ചെറിയ ചെറിയ പിടിവാശികളും കുസൃതികളും കാണുമ്പോള് എന്റെ ഉളള് പിടഞ്ഞിട്ടുണ്ട്. ഡോക്ടറോടും, നഴ്‌സുമ്മാരോടും പറഞ്ഞിട്ട് ചേച്ചിമാരെ ഏല്പ്പിച്ച് ഞാന് വീണ്ടും ഷൂട്ടിനു പോകും. നെഞ്ചുപൊട്ടുന്ന വേദനയോടെ ക്യാമറയ്ക്ക് മുന്‍പില് നില്‍ക്കുമ്പോള് ഉളളിലെ വിഷമം മുഖത്തു വരാതിരിക്കാന് ഒരുപാട് പ്രയാസപ്പെട്ടിട്ടുണ്ട്. പത്മരാജന്റെ പറന്ന് പറന്ന് പറന്ന് എന്ന ചിത്രത്തിലൂടെയായിരുന്നു സീമ ക്യാമറയ്ക്കു മുന്നില് എത്തിയത്.\nPrevious ശൈത്യകാലത്ത് കിടപ്പറയെ ചൂടുപിടിപ്പിക്കുവാന്9പൊസിഷനുകള്; ഇവ നിങ്ങളെ ഊര്‍ജ്ജസ്വലരാക്കുമെന്ന് വിദഗ്ദ്ധര് ..!!\nNext ഉഗ്രവിഷമുള്ള അണലികൾ നിർബാധം വിഹരിക്കുന്ന മഞ്ഞുകാലത്ത് സ്വീകരികരിക്കേണ്ട മുൻകരുതലുകൾ..!!


റംസാന് നോമ്പുകാരനെ ചപ്പാത്തി കഴിപ്പിക്കാന് ശ്രമിച്ചതില് കേന്ദ്രത്തിന് ഖേദം | Force-feeding row Rajnath Singh in Rajya Sabha - Malayalam Oneindia\n12 min ago കർണാ‌ടക നിയമസഭ ഇന്നത്തേക്ക് പിരിഞ്ഞു; വിശ്വാസ വോട്ടെടുപ്പ് ഇന്ന് നടക്കില്ല!\n31 min ago രാഷ്ട്രീയ യാത്രയുമായി ആദിത്യ താക്കറെ....3 വെല്ലുവിളികളെ തകര്‍ത്താന് ശിവസേനയുടെ നീക്കം\n1 hr ago വീണ്ടും അമിത് ഷാ... എയര് ഇന്ത്യ ഓഹരി വിറ്റഴിക്കല് സമിതിയില് ഗഡ്കരിയില്ല, പകരം ഷാ\nറംസാന് നോമ്പുകാരനെ ചപ്പാത്തി കഴിപ്പിക്കാന് ശ്രമിച്ചതില് കേന്ദ്രത്തിന് ഖേദം\nUpdated: Sat, Jul 26, 2014, 8:54 [IST]\nദില്ലി: റംസാന് നോമ്പെടുത്ത മുസ്ലീം ജീവനക്കാരനെ ശിവസേന എംപിമാര് നിര്‍ബന്ധിച്ച് ചപ്പാത്തി കഴിപ്പിക്കാന് ശ്രമിച്ച സംഭവം വിവാദമായതിനെ തുടര്‍ന്ന് കേന്ദ്രസര്‍ക്കാര് ഖേദം പ്രകടിപ്പിച്ചു. കേന്ദ്ര ആഭ്യന്തരമന്ത്രി രാജ്‌നാഥ് സിംഗ് ഇതുസംബന്ധിച്ച് രാജ്യസഭയില് കേന്ദ്ര സര്‍ക്കാരിനുവേണ്ടി ഖേദപ്രകടനം നടത്തി.\nരാജ്യത്തെ എല്ലാ ജനങ്ങളെയും ഒരുപോലെ കാണാന് സര്‍ക്കാര് പ്രിതിജ്ഞാബദ്ധമാണ്. ഇത്തരമൊരു സംഭവം അരങ്ങേറിയത് നിര്‍ഭാഗ്യകരമാണ്. ഇത്തരം സംഭവങ്ങള് ആവര്‍ത്തിക്കാതിരിക്കണമെന്നും അദ്ദേഹം പറഞ്ഞു. ശിവസേന എംപിമാര്‍ക്കെതിരെ കാറ്ററിംഗ് നടത്തിപ്പുകാരായ ഐ.ആര്.സി.റ്റി.സി മാനേജര് മഹാരാഷ്ട്ര സദന് പരാതി നല്‍കിയിട്ടുണ്ടെന്നും എന്നാല് നടപടികള് ഒന്നും സ്വീകരിച്ചിട്ടില്ലെന്നും സിംഗ് പാര്‍ലമെന്റില് അറിയിച്ചു.\nമഹാരാഷ്ട്ര സദനില് ഭക്ഷണം കഴിക്കാനെത്തിയ ശിവസേന എംപിമാര് ഭക്ഷണം മോശമാണെന്ന് ആരോപിച്ച് മുസ്ലീം ജീവനക്കാരനെ ബലമായി ചപ്പാത്തി തീറ്റിക്കാന് ശ്രമിക്കുകയായിരുന്നു. സംഭവത്തിന്റെ വീഡിയോയും ചിത്രങ്ങളും പുറത്തുവന്നതോടെ രാജ്യത്താകമാനം പ്രതിഷേധമുയര്‍ന്നു. സംഭവം നടക്കാന് പാടില്ലാത്തതായിരുന്നെന്ന് മുതിര്‍ന്ന ബിജെപി നേതാവ് എല് കെ അദ്വാനിയും പ്രതികരിച്ചിരുന്നു.\nഅതേസമയം, ഭക്ഷണം മോശമായതിനാല് മാനേജരോട് കഴിച്ചുനോക്കാന് പറയുക മാത്രമാണ് ചെയ്തതെന്നാണ് ശിവസേന എംപിമാര് പറഞ്ഞിരുന്നത്. ജീവനക്കാരന് റംസാന് വ്രതമെടുത്ത മുസ്ലീം ആണെന്ന് തങ്ങള്‍ക്ക് അറിയില്ലായിരുന്നെന്നും അവര് പ്രതികരിച്ചു. പാര്‍ലിമെന്റിന്റെ ഇരുസഭകളിലും ഇതു സംബന്ധിച്ച് പ്രതിഷേധം ഉയരുക കൂടി ചെയ്തതോടെയാണ് കേന്ദ്രസര്‍ക്കാര് നിലപാട് വ്യക്തമാക്കിയത്.\nmuslim ramsan ramdan fasting shiv sena rajnath singh mp റംസാന് മുസ്ലിം നോമ്പ് ശിവസേന\nForce-feeding row Rajnath Singh in Rajya Sabha


ടിവി താരം അപകടത്തിൽ മരിച്ചു: അപകടം ചെന്നൈ- ബെംഗളൂരു ഹൈവേയിൽ!! | Kannada TV actress Rekha Sindhu killed in road accident - Malayalam Oneindia\nടിവി താരം അപകടത്തിൽ മരിച്ചു: അപകടം ചെന്നൈ- ബെംഗളൂരു ഹൈവേയിൽ!!\nUpdated: Fri, May 5, 2017, 13:21 [IST]\nബെംഗളൂരു: ടിവി താരം കാറപകടത്തില് മരിച്ചു. കന്നഡ ടിവി താരം രേഖ സിന്ധുവാണ് മരിച്ചത്. ചെന്നൈ- ബെംഗളൂരു ഹൈവേയില് വെള്ളിയാഴ്ചയായിരുന്നു അപകടം. ചെന്നൈയില് നിന്ന് മറ്റ് മൂന്ന് പേർക്കൊപ്പം ബെംഗളൂരുവിലേയ്ക്ക് പോകുമ്പോൾ വെല്ലൂര് ജില്ലയിലെ നന്ദ്രമല്ലിയില് വച്ചാണ് കാര് അപകടത്തിൽപ്പെട്ടത്.\nരേഖ സംഭവസ്ഥലത്തുവച്ച് തന്നെ മരിയ്ക്കുകയായിരുന്നു. അഭിഷേക് കുമരൻ(22), ജയൻകന്ദ്രൻ(23), രാകേഷൻ(20) എന്നിവരാണ് മരിച്ച മറ്റുള്ളവർ. ഇവരിൽ രണ്ട് പേർ ചെങ്കൽപ്പേട്ട് സ്വദേശികളും ഒരാൾ ചെന്നൈ സ്വദേശിയുമാണ്. രേഖയുടെ മൃതദേഹം തിരുപ്പത്തൂർ സർക്കാർ ആശുപത്രിയിൽ സൂക്ഷിച്ചിട്ടുണ്ട്. സംഭവത്തിൽ കേസെടുത്ത പോലീസ് അന്വേഷണം ആരംഭിച്ചിട്ടുണ്ട്.\nkarnataka tv actress accident death car highway കര്‍ണാടക കന്നഡ ടിവി താരം അപകടം മരണം കാർ ഹൈവേ\nTelevision actress and model Rekha Sindhu died inacar crash while traveling near Nandramalli in Vellore district.


മോദി എന്നെ കൊല്ലാനും മടിക്കില്ലെന്ന് അരവിന്ദ് കെജ്‌രിവാള് | Muhimmath\nHome » National , News » മോദി എന്നെ കൊല്ലാനും മടിക്കില്ലെന്ന് അരവിന്ദ് കെജ്‌രിവാള്\nമോദി എന്നെ കൊല്ലാനും മടിക്കില്ലെന്ന് അരവിന്ദ് കെജ്‌രിവാള്\nWritten By Muhimmath News on Wednesday, 27 July 2016 | 21:54\nന്യൂഡല്‍ഹി: മോദിക്ക് സമനില നഷ്ടപ്പെട്ടുവെന്നും അദ്ദേഹം തന്നെ കൊല്ലാന് പോലും മടിക്കില്ലെന്ന് ഡല്‍ഹി മുഖ്യമന്ത്രി അരവിന്ദ് കെജ്‌രിവാള്. തന്നെയും ആംആദ്മി പാര്‍ട്ടിയേയും നശിപ്പിക്കാനാണ് മോദി ശ്രമിക്കുന്നതെന്നും ആം ആദ്മിയുടെ ഔദ്യോഗിക യൂടൂബ് വിഡിയോയില് അരവിന്ദ് കെജ്‌രിവാള് ആരോപിക്കുന്നു. പ്രധാനമന്ത്രിയുടെ കൈകളില് രാജ്യം സുരക്ഷിതമായിരിക്കുമെന്ന് നിങ്ങള് കരുതുന്നുണ്ടോയെന്നും അദ്ദേഹം ചോദിക്കുന്നു.\nപാര്‍ട്ടിയുടെ നിരവധി നേതാക്കളെ കള്ളക്കേസില് കുടുക്കുന്നു. എ.എ.പി സര്‍ക്കാര് കൊണ്ടുവന്ന നിരവധി നല്ല കാര്യങ്ങളെ മോദി ഇല്ലാതാക്കാന് ശ്രമിക്കുകയാണെന്നും കെജ്‌രിവാള് വിഡിയോയില് പറയുന്നു. കേന്ദ്രവുമായി നിയമയുദ്ധത്തിന് പോകാനേ ഇപ്പോള് സമയമുള്ളൂ എന്നതാണ് ഇപ്പോഴത്തെ അവസ്ഥ.\nഎല്ലാവരും ഒരുമിച്ച് നില്‍ക്കേണ്ട സമയമാണിത്. മരണത്തെ ആരും ഭയപ്പെടരുതെന്നും പാര്‍ട്ടി എം.എല്.എമാരോട് കെജ്‌രിവാള് അഭ്യര്‍ഥിക്കുന്നു. ഒരു വര്‍ഷത്തിനിടയില് 11 എം.എല്.എമാരെയാണ് വിവിധ കേസുകളില് അറസ്റ്റ് ചെയ്തത്. ഇതിന് പിന്നാലെയാണ് കെജ്‌രിവാളിന്റെ പ്രതികരണം വന്നിരിക്കുന്നത്.


നെയ്യാറ്റിൻകര ഗോപന്റെ 'ആറാട്ട്' ഒക്ടോബറിൽ ഇല്ല, വാർത്തകൾ തള്ളി ബി.ഉണ്ണികൃഷ്ണൻ | B unnikrishnan about Mohanlal movie Aaraattu release Udaykrishna\nSep 22, 2021, 05:19 PM IST\nനെയ്യാറ്റിൻകര ഗോപൻ എന്ന കഥാപാത്രത്തെയാണ് മോഹൻലാൽ അവതരിപ്പിക്കുന്നത്\nപ്രേക്ഷകർ ആവേശത്തോടെ കാത്തിരിക്കുന്ന മോഹൻലാൽ ചിത്രം ആറാട്ടിന്റെ റിലീസിനെക്കുറിച്ചുള്ള അഭ്യൂഹങ്ങൾക്ക് വിരാമമിട്ട് സംവിധായകൻ ബി.ഉണ്ണിക്കൃഷ്ണൻ. ചിത്രം ഒക്ടോബറില് റിലീസ് ചെയ്യുമെന്ന വാര്‍ത്ത തെറ്റാണെന്ന് ഉണ്ണികൃഷ്‍ണൻ വ്യക്തമാക്കി.\n"ആറാട്ട്" ഒക്റ്റോബറിൽ റിലീസ് ചെയ്യുന്നു എന്ന വാർത്ത തെറ്റാണ്. ചിത്രത്തിന്റെ റിലിസ് തീയതി ഇതുവരെ നിശ്ചയിച്ചിട്ടില്ല.ഉണ്ണികൃഷ്ണൻ ഫെയ്സ്ബുക്ക് പോസ്റ്റിൽ വ്യക്തമാക്കി. ചിത്രം ഒക്ടോബർ 14ന് തീയേറ്ററുകളിൽ എത്തുമെന്നായിരുന്നു റിപ്പോർട്ടുകൾ.\nനേരത്തെ പുറത്തെത്തിയ ചിത്രത്തിന്റെ ഫസ്റ്റ് ലുക്കും ടീസറുമൊക്കെ വലിയ പ്രേക്ഷകശ്രദ്ധ നേടിയിരുന്നു.\nഉദയ്കൃഷ്ണയാണ് ചിത്രത്തിന് കഥയൊരുക്കുന്നത്. നെയ്യാറ്റിൻകര ഗോപന്റെ ആറാട്ട് എന്നാണ് ചിത്രത്തിന്റെ മുഴുവൻ പേര്. നെയ്യാറ്റിൻകര ഗോപൻ എന്ന കഥാപാത്രത്തെയാണ് മോഹൻലാൽ അവതരിപ്പിക്കുന്നത്. ശ്രദ്ധ ശ്രീനാഥ് നായികയാവുന്ന ചിത്രത്തിൽ നെടുമുടി വേണു, സായ് കുമാർ, സിദ്ദിഖ്, വിജയരാഘവൻ തുടങ്ങി വലിയ താരനിര തന്നെ അണിനിരക്കുന്നു.\nസംഗീതമാന്ത്രികൻ എ. ആർ റഹ്മാനും ചിത്രത്തിന്റെ ഭാഗമാകുന്നുണ്ടെന്നുള്ളതാണ് മറ്റൊരു ഹൈലൈറ്റ്. ഒരു കോമഡി ആക്ഷൻ എന്റർടെയ്നറായിരിക്കും ചിത്രമെന്നാണ് റിപ്പോർട്ടുകൾ.\nവില്ലൻ എന്ന ചിത്രത്തിന് ശേഷം ഉണ്ണികൃഷ്ണനും മോഹൻലാലും ഒന്നിക്കുന്ന ചിത്രമാണിത്. പുലിമുരുകന് ശേഷം ഉദയ്കൃഷ്ണ മോഹൻലാലിന് വേണ്ടി തിരക്കഥയൊരുക്കുന്ന ചിത്രം കൂടിയാണ് ആറാട്ട്.\nContent Highlights : B unnikrishnan about Mohanlal movie Aaraattu release Udaykrishna


“വെറുതെ സമയം മെനക്കെടുത്തരുത്, ഇതൊന്നും നിസാരകാര്യമല്ല”; സുരേന്ദ്രനെതിരെ രൂക്ഷവിമര്‍ശനവുമായി ഹൈക്കോടതി | Webdunia Malayalam\nമഞ്ചേശ്വരം തെരഞ്ഞെടുപ്പ് കേസില് ബിജെപി ജനറല് സെക്രട്ടറി കെ സുരേന്ദ്രനെതിരെ രൂക്ഷവിമര്‍ശനവുമായി ഹൈക്കോടതി.\nകള്ളവോട്ട് ചെയ്‌തെന്ന് സുരേന്ദ്രന് ആരോപിച്ച 75 ആളുകളുടെ കൃത്യമായ മേല്‍വിലാസം നല്‍കണം. ഇത്രയും പേരെ വിസ്തരിക്കുന്നത് നിസാരകാര്യമല്ല. ലാഘവത്തോടെയാണോ ഇത്തരം കാര്യങ്ങള് കൈകാര്യം ചെയ്യുന്നതെന്നും കോടതി ചോദിച്ചു.\nനിലവില് 175 പേരെ കോടതി വിസ്തരിച്ചു. സമന്‍സ് അയച്ച് വിളിച്ചുവരുത്തിയ രണ്ട് പേരുടെ മൊഴി ഇന്ന് കോടതി രേഖപ്പെടുത്തി. ഇനി 22ന് കേസ് പരിഗണിക്കും.\nസുരേന്ദ്രന് നല്‍കിയ ഹര്‍ജിയിലാണ് കോടതിയുടെ വിമര്‍ശനം. കേസില് 250 പേരെയാണ് കോടതി വിസ്തരിക്കേണ്ടത്. സ്ഥലത്തില്ലാത്ത ആളുകളുടെ ബന്ധുക്കള് സമന്‍സ് കൈപ്പറ്റിയാല് അവര് അവരെ അറിയിക്കുമെന്ന് എന്താണ് ഉറപ്പെന്നും കോടതി ചോദിച്ചു.\nനിയമസഭാ തെരഞ്ഞെടുപ്പില് മഞ്ചേശ്വരം മണ്ഡലത്തില് 259 പേര് കള്ളവോട്ട് ചെയ്തുവെന്നാണ് സുരേന്ദ്രന്റെ ആരോപണം. സുരേന്ദ്രന്റെ ആരോപണം തെളിഞ്ഞാല് മുസ്ലിം ലീഗ് അംഗം അബ്ദുള് റസാഖിന്റെ തെരഞ്ഞെടുപ്പ് കോടതി റദ്ദാക്കാനോ, സുരേന്ദ്രനെ വിജയിയായി പ്രഖ്യാപിക്കാനോ സാധ്യതയുണ്ട്.\nബിജെപി കെ സുരേന്ദ്രന് മഞ്ചേശ്വരം തെരഞ്ഞെടുപ്പ് ഹൈക്കോടതി Election Mancheswaram Highcourt Bjp Kummanam Rss Mancheswaram Election Narendra Modi K Surendran


മണ്ണിലുരുണ്ട് മണ്ണില്‍ച്ചേരുന്ന മണ്‍വണ്ടി | Art and Stage | Deshabhimani | Sunday Feb 21, 2016\nമണ്ണിലുരുണ്ട് മണ്ണില്‍ച്ചേരുന്ന മണ്‍വണ്ടി\nകെ ഗിരീഷ്Updated: Sunday Feb 21, 2016\nമണ്ണാകുന്നു, മണ്ണിലേക്ക് തന്നെ മടങ്ങുന്നു. മനുഷ്യകുലത്തിന്റെ നാള്‍വഴികളിലിടയ്ക്കൊക്കെ പലരും ഈ തത്വശാസ്ത്രം ഓര്‍മിപ്പിച്ചിട്ടുണ്ട്. മണ്ണില്‍നിന്ന് ഉടലെടുത്ത് മണ്ണിലൂടെ ഉരുണ്ടു നീങ്ങി മണ്ണില്‍ത്തന്നെ ഒടുങ്ങുന്ന വണ്ടിയാണ് ജീവിതമെന്ന് ശൂദ്രകമഹാകവിയും പറഞ്ഞുവച്ചു. ഈ ഉരുണ്ടുനീങ്ങലിനിടയില് കെട്ടേണ്ടിവരുന്ന വേഷങ്ങള്, അവ അനുഷ്ഠിച്ചുപോരുന്ന കര്‍മങ്ങള്, പരസ്പരബന്ധങ്ങളുടെ പ്രഹേളികകള് അവയാണ് അത്ഭുതം വിതയ്ക്കുന്നത്.\nവേശ്യയും മോഷ്ടാവും അനീതിയും മരണവുമില്ലാതെ ഒരു സമൂഹത്തിന്റെ ജീവിതം പൂര്‍ണമാകുന്നില്ല. തിന്മകള് കൂടിയുള്ളിടത്തു മാത്രമാണ് നന്മയ്ക്ക് സ്ഥാനമുള്ളത്. ചെകുത്താനുള്ളിടത്ത് മാത്രമേ ദൈവത്തെ സ്മരിക്കൂ എന്നു പറയുന്നതുപോലെ. ശൂദ്രകന്റെ മൃച്ഛകടികം നൂറ്റാണ്ടുകള്‍ക്കിപ്പുറവും സ്മരണീയമാകുന്നത് സാമൂഹ്യജീവിതത്തെക്കുറിച്ച് അതു മുന്നോട്ടുവച്ച ദര്‍ശനം കൊണ്ടാണ്. ഒരായിരം അരങ്ങുകളില് കെട്ടിയാടപ്പെട്ട ഈ നാടകത്തിന് മലയാളത്തില് പ്രശസ്തമായ അവതരണം നടത്തിയത് കെപിഎസിയാണ്. എന്നിട്ടും അവസാനിച്ചിട്ടില്ല. ഇപ്പോഴും മൃച്ഛകടികം അരങ്ങിലെത്തുകയാണ്. ഏറ്റവുമൊടുവില് കോന്നി റിപ്പബ്ളിക്കന് ഹയര്‍സെക്കന്‍ഡറി സ്കൂളിലെ സംസ്കൃതവിദ്യാര്‍ഥികള് ഈ പ്രശസ്തരചന സംസ്കൃതത്തില്‍ത്തന്നെ അരങ്ങിലെത്തിച്ചു.\nവേശ്യയായ വസന്തസേനയ്ക്ക് ചാരുദത്തനോടുള്ള പ്രണയം, അതില് പകമൂത്ത വസന്തസേനയുടെ കാമുകന് ശകാരകന് ചാരുദത്തനെ വധിക്കുന്നത്. വസന്തസേനയുടെ ആഭരണങ്ങള് മോഷ്ടിക്കാന് ചാരുദത്തന് അവളെ വധിച്ചെന്ന് വരുത്തിത്തീര്‍ത്ത് അയാളെ കൊലക്കയറിനു മുന്നിലെത്തിക്കുന്നത്. മകളുടെ ആഭരണങ്ങള് തിരിച്ചറിഞ്ഞിട്ടും ശകാരകനെ രക്ഷിക്കുന്ന വസന്തസേനയുടെ അമ്മ. ശൂദ്രനാണെങ്കിലും ചിന്തകൊണ്ട് താന് വളരെ ഉയരത്തിലാണെന്ന് കാണിക്കുന്ന ആരാച്ചാര്. കഥാപാത്രങ്ങളുടെ മാത്രമല്ല, അവരുടെ സ്വഭാവവൈചിത്യ്രങ്ങളുടെ തലത്തിലും കഥാസന്ദര്‍ഭത്തിന്റെയും ജീവിതവ്യാഖ്യാനത്തിന്റെയും തലത്തിലും വളരെ മുന്നിലാണ് മൃച്ഛകടികം. സമൂഹത്തിന്റെ നേര്‍ചിത്രങ്ങളായി വരുന്ന ഒട്ടേറെ സാധാരണമനുഷ്യര് അവര് എല്ലാക്കാലത്തും പ്രസക്തമാണെന്ന് നാടകത്തിനുള്ള സ്വീകാര്യത തെളിയിക്കുന്നു. തിന്മയ്ക്കുള്ളിലെ നന്മകളും നന്മയ്ക്കുള്ളിലെ തിന്മകളും വെളിച്ചത്തുവരുന്ന ഈ രചനയ്ക്ക് ഒരു മാറ്റവും വരുത്താതെയുള്ള രംഗാവതരണം അത്രത്തോളം നിസ്സാരമല്ല. അക്കാര്യത്തില് ഈ കുട്ടികള് വിജയിച്ചു. കഥാപാത്രത്തെയും അതിന്റെ ഫിലോസഫിയെയും ഏതാണ്ടൊക്കെ ഉള്‍ക്കൊള്ളാന് അവര്‍ക്കായി.\nനാടകത്തിന്റെ സംവിധാനവും സംഗീതവും സെറ്റും ഒരുക്കിയത് കൊടുമണ് ഗോപാലകൃഷ്ണനാണ്. പൂര്‍ണമായും നാടകത്തോടും കാലത്തോടും ചേര്‍ന്നുനില്‍ക്കുന്നവയായിരുന്നു ഇവയെല്ലാം.മേക്കപ്പ്, കോസ്റ്റ്യും എന്നിവ നിര്‍വഹിച്ചത് ആര് കെ പത്തനാപുരമാണ്. അനുവി കടമ്മനിട്ട, പി കെ ഗോപി എന്നിവരാണ് ഗായകര്. അനന്തു ജയകുമാര്, കൃഷ്ണകുമാര്, ആര്യ പ്രമോദ്, അഷ്മിന്, അന്‍സിയ, ഹേമപ്രിയ, റിത്തു മോഹന്, ലക്ഷിമിക ലാല്, ശരത്, ആതിര എന്നിവരാണ് വേദിയില്


By Chithra.29 10 2019\nതിരുച്ചിറപ്പള്ളി : നാല് ദിവസമായി കുഴൽക്കിണറിനുള്ളിൽ കുടുങ്ങിക്കിടന്ന രണ്ട് വയസ്സുകാരൻ സുജിത് വിൽസൺ ഒടുവിൽ മരണത്തിന് കീഴടങ്ങി. സുജിത്തിനെ രക്ഷപ്പെടുത്താനുള്ള ശ്രമങ്ങളെല്ലാം വിഫലമാക്കിയാണ് അവൻ യാത്രയായത്. പുലർച്ചെ 4.25നാണ് കുട്ടിയുടെ മൃതദേഹം പുറത്തെടുത്തത്.\nരക്ഷാപ്രവർത്തകർ പുറത്തെടുക്കുമ്പോൾ മൃതദേഹം അഴുകിയ നിലയിലായിരുന്നു. കുഴൽക്കിണർ വഴിയാണ് കുട്ടിയുടെ മൃതദേഹം പുറത്തെടുത്തത്. പോസ്റ്റ്‌മോർട്ടത്തിന് ശേഷം മൃതദേഹം വീട്ടുകാർക്ക് വിട്ടുനൽകി. ബലൂൺ ടെക്‌നോളജിയും എയർ ലോക്കിങ് സാങ്കേതിക സംവിധാനവും ഉപയോഗിച്ചാണ് മൃതദേഹം പുറത്തെടുത്തത്.\nസുജിത്തിനെ രക്ഷിക്കാനായി സമാന്തരമായി കിണർ നിർമ്മിക്കാനുള്ള ശ്രമങ്ങൾ നടക്കുന്നതിനിടെയാണ് മരണം സംഭവിച്ചത്. ക്യാമറ ഇറക്കി പരിശോധിച്ചപ്പോഴാണ് മൃതദേഹം അഴുകിയിരുന്നതായി കണ്ടെത്തിയത്. പുലർച്ചെയാണ് മൃതദേഹം പൂർണമായും പുറത്തെടുത്തത്. കഴിഞ്ഞ വെള്ളിയാഴ്ചയാണ് കളിക്കുന്നതിനിടെ സുജിത്ത് ഉപയോഗശൂന്യമായ കുഴൽക്കിണറിലേക്ക് വീണത്.


നിഷ്ക്കളങ്കന്റെ ചിത്രങ്ങ‌ള്: തുമ്പി (Damselfly)\nഫോട്ടോയെടുത്തതും അടിക്കുറിപ്പിട്ടതും Sethunath U at 5:15 PM\nപടങ്ങള് നല്ലതു തന്നെ.\nആലപ്പുഴയിലെ തുമ്പിയെന്നു പറഞ്ഞതു മാത്രം ശരിയായില്ല. ഇത് തൃശൂരിലെ തുമ്പികളാണ്:)\nഇത് ആലപ്പുഴയിലും തൃശൂരും മാത്രല്ല പൊന്നാനിയിലും ഉള്ള തുമ്പികളാണേ\nആര് പറഞ്ഞു ഇതു കാര്‍തുമ്പിയും കണാരന് തുമ്പിയും ആണല്ലോ ..........\nമുട്ടന് നുണ ! ഇതു സത്യമായിട്ടും പെരുമ്പാവൂരിലെ തുമ്പികളാ !!\nആദ്യം മുട്ടൊനൊരു ഓഫ്..\nപടങ്ങെളുടുത്തതും അടിക്കുറിപ്പിട്ടതും നിഷ്കു..എന്നിട്ട് അടിക്കുറിപ്പ് എവിടെ..? എന്നാല് മേല്‍ക്കുറിപ്പുണ്ടുതാനും..!\nഇത് നെടുമ്പാശ്ശേരി വീമാനത്താവളത്തില് നിന്നും സുമാര് ആറു കിലോമീറ്റര് പടിഞ്ഞാറു മാറി അടുവാശ്ശേരി എന്ന സ്ഥലത്തു മാത്രം കാണാന് സാധിച്ചിരുന്ന അപൂര്‍വ്വയിനം തുമ്പിയായിരുന്നു. എന്തു ചെയ്യാം ഞാന് കാശുകാരാനാകാന് വേണ്ടി പുറം രാജ്യത്തേക്കു പോയപ്പോള് ഇതുങ്ങള്‍ക്ക് തീറ്റ കൊടുക്കാന് ആരും ഉണ്ടായിരുന്നില്ല. അതുകൊണ്ട് നല്ല മനസ്സുകളുടെ ഇടം നോക്കി അവര് അവിടെ നിന്നും പാലായനം ചെയ്തു. ഇപ്പോള് നിങ്ങളാലോചിക്കുന്നുണ്ടാകും ഇവന് തീറ്റകൊടുപ്പുകാരാനായിരുന്നൊവെന്ന്..? സത്യമായിട്ടും മനസ്സിലെ ഇത്തിരി നന്മ കൊണ്ട് പ്രതിഫലം ഇഛിക്കാതെ ചെയ്യുന്ന ചില പ്രവൃത്തികളിലൊന്നാണ് ഇത്, നിങ്ങള് വിശ്വസിക്കൂ\nഎന്താ പടം..ആ പടം പിടുത്ത സാധനം മിടു മിടുക്കനാണട്ടോ....\nനിഷ്ക്കു, തുമ്പിപ്പടം ഒക്കെ ഇഷ്ടായി. പക്ഷെ അത് ആലപ്പുഴേലെ ആണെന്ന് പറഞ്ഞാ സമ്മതിക്കില്ല സമ്മതിക്കില്ല സമ്മതിക്കില്ല. അവരടെ അമ്മാവന് വീട്ടില് ചെലപ്പോ വിരുന്നു വന്നതായിരിക്കും.കഴിഞ്ഞഴ്ചോടെം എന്റെ അമ്മ പറഞ്ഞതല്ലേ അവരെ പറ്റി.\nഈ തുമ്പി കല്ലെടുക്കോ? അത് ആ അനതുമ്പി അല്ലേ കല്ലെടുക്കാറ്? ( ഓ അവിടെ കരിങ്കല് കൊണ്ടരാന് വന്നതായിര്ക്കും)\nനല്ല ഫോട്ടോ :)\nevidathe thumbiyaayaalum " thumbippenne va va "\nകാന്താരി ഏകദേശം ഉത്തരത്തിനടുത്തു വരെ ഏത്തി - പെരുമ്പാവൂരല്ല മുവാറ്റുപുഴ യാണ് അല്ലെങ്കില് പോയി നോക്ക് DAMSEL ഡ്രൈവിംഗ് സ്ക്കൂള് എവിടെ ആണെന്ന്\nനല്ല സുന്ദരി തുമ്പികള്...


കുട്ടികളെ തട്ടിക്കൊണ്ട് പോകുന്നവരെന്ന് സംശയം; മാനസിക രോഗമുള്ള സഹോദരങ്ങളെ ജനക്കൂട്ടം കെട്ടിയിട്ട് മർദ്ദിച്ചു-Mentally-challenged brothers tied to pole, thrashed on suspicion of child theft\nഗൊറില്ലകൾ കാട്ടിയ ഈ സ്നേഹം മനുഷ്യർ കാട്ടുമോ? വീഡിയോ കാണാം\nസിനിമ രംഗത്ത് സ്ത്രീകളുടെ പ്രശ്നങ്ങൾ പഠിച്ച് ആറ് മാസത്തിനകം റിപ്പോർട്ട് സമർപ്പിക്കും; മന്ത്രിയുടെ ഉറപ്പ്\n‘ആത്മാര്‍ത്ഥയുടെ ആള്‍രൂപം’; വിക്കറ്റിന് പിന്നില് നിന്നും ബൗണ്ടറി ലൈന് വരെ ഓടിയെത്തി പന്ത് തടഞ്ഞ് ധോണി\nതാരരാജാക്കന്മാർ അൽപന്മാർ: ദിലീപിനെതിരെ മന്ത്രി ജി സുധാകരന്‍റെ ഒളിയമ്പ്\nസിക്കിമിൽ പുതിയ രാഷ്ട്രീയ പാർട്ടിയുമായി ബൈചുങ് ബൂട്ടിയ; പ്രഖ്യാപനം നാളെ\nഎന്തുകൊണ്ട് ക്യാപ്റ്റന്‍സി ഉപേക്ഷിച്ചു?; കാരണം വ്യക്തമാക്കി ഗൗതം ഗംഭീര്\nആസാറാം ബാപ്പുവിനൊപ്പമുളള വൈറൽ വീഡിയോ; നരേന്ദ്ര മോദിയെ ട്രോളി ഐസിസി\nകുട്ടികളെ തട്ടിക്കൊണ്ട് പോകുന്നവരെന്ന് സംശയം; മാനസിക രോഗമുളള സഹോദരങ്ങളെ ജനക്കൂട്ടം കെട്ടിയിട്ട് മർദ്ദിച്ചു\nപ്രദേശവാസികളില് നിന്നും സഹോദരങ്ങളെ രക്ഷിക്കാന് ശ്രമിച്ച പിതാവിനും മര്‍ദ്ദനമേറ്റു\nന്യൂദല്‍ഹി: മാനസിക രോഗമുള്ള സഹോദരങ്ങളെ ജനക്കൂട്ടം കെട്ടിയിട്ട് മര്‍ദ്ദിച്ചു. കുട്ടികളെ തട്ടിക്കൊണ്ടു പോകുന്നവരെന്നു സംശയിച്ചായിരുന്നു മര്‍ദ്ദനം എന്ന് ഇന്ത്യ ടുഡെ റിപ്പോർട്ട് ചെയ്യുന്നു. ഒഡീഷയിലെ ബാരിപഡ നഗരത്തില് മയൂര്‍ഭഞ്ജ് ജില്ലയിലാണ് സംഭവം. മര്‍ദ്ദനത്തിന് ഇരയായ ഒരാള്‍ക്ക് പ്രായപൂര്‍ത്തിയായിട്ടില്ലെന്നും റിപ്പോർട്ടുകളുണ്ട്.\nഇരുവരെയും ഒരു തൂണില് കെട്ടിയിട്ടശേഷം വടികൊണ്ട് മര്‍ദ്ദിക്കുകയായിരുന്നു. പ്രദേശവാസികളില് നിന്നും സഹോദരങ്ങളെ രക്ഷിക്കാന് ശ്രമിച്ച പിതാവിനും മര്‍ദ്ദനമേറ്റു.\nമാനസിക വിഭ്രാന്തിയുള്ള സഹോദരങ്ങൾ വഴി തെറ്റി ബാരിപാഡയിലെ ലക്ഷ്മിപോഷി ബറ്റാലിയന് ചൗക്കില് എത്തിപ്പെടുകയായിരുന്നു. ഇവരെ കണ്ട പ്രദേശവാസികള് ചോദ്യം ചെയ്യാന് തുടങ്ങുകയും ചെയ്തു. എന്നാൽ മാനസിക അസ്വാസ്ഥ്യമുള്ളവരായതിനാല് ഇവര്‍ക്ക് കൃത്യമായ മറുപടി നല്‍കാന് കഴിഞ്ഞില്ല. ഇതോടെ പ്രദേശവാസികള് ഇവരെ കെട്ടിയിട്ട് മര്‍ദ്ദിക്കുകയായിരുന്നു. സംഭവം അറിഞ്ഞ് ഇവരുടെ അച്ഛനും സ്ഥലത്തെത്തുകയായിരുന്നു.\nപൊലീസ് എത്തിയാണ് സഹോദരങ്ങളെ രക്ഷപ്പെടുത്തിയത്. ഇവരെ ആശുപത്രിയില് പ്രവേശിപ്പിച്ചിരിക്കുകയാണ്. കുട്ടികളെ മർദ്ദിച്ചവർക്കെതിരെ കേസ് രജിസ്റ്റർ ചെയ്തതുവെന്നും റിപ്പോർട്ട് പറയുന്നു.\nരജനികാന്ത് രാഷ്ട്രീയത്തിലേക്ക്; സംഘപരിവാര് സംഘടനയുമായി കൂടിക്കാഴ്ച്ച നടത്തി\nതൃശൂര് ജില്ലയിലെ സ്വകാര്യ ആശുപത്രി നഴ്സുമാര് ഇന്ന് മുതല് അനിശ്ചിതകാല പണിമുടക്കിൽ\nകശ്മീരിൽ കോൺഗ്രസ് നേതാവ് ഭീകരരുടെ വെടിയേറ്റ് കൊല്ലപ്പെട്ടു\nമാധ്യമ സ്വാതന്ത്യ പട്ടികയിൽ ഇന്ത്യക്ക് വീണ്ടും നാണക്കേട്; റാങ്കിങ് പിന്നെയും ഇടിഞ്ഞു\n‘പിതാവിനോട് കാണിച്ചത് ക്രൂരത’; ഇ അഹമ്മദിന്റെ മക്കള് രംഗത്ത്\nവെബ്‌സൈറ്റുകൾ ബ്ലോക്ക് ചെയ്യുന്നതിൽ മുന്നിൽ ഇന്ത്യ\nഓക്‌സിജൻ കിട്ടാതെ കുട്ടികൾ മരിച്ച സംഭവം; ഗോരഖ്‌പൂരിലെ ഡോ.കഫീൽ ഖാന് ജാമ്യം\nപതിനാറുകാരിയെ ബലാൽസംഗം ചെയ്ത കേസിൽ ആള്‍ദൈവം അസാറാം ബാപ്പു കുറ്റക്കാരൻ; ജീവപര്യന്തം തടവ്\nമമതയെന്ന ശൂര്‍പ്പണഖയെ കൊല്ലാന് ജനിച്ച ലക്ഷ്മണനാണ് മോദി; വിവാദ പ്രസ്താവനയുമായി ബിജെപി എംഎല്‍എ\nകൃസൃതിക്കാരനായ4വയസുകാരനെ ഒരു പാഠം പഠിപ്പിക്കാൻ ഗർഭിണിയായ യുവതി ഇടങ്കാലിട്ട് വീഴ്‌ത്തി\nകണ്ണീരില് കുതിര്‍ന്ന അരങ്ങേറ്റം; ക്യാച്ച് വിട്ടതിന് വിതുമ്പിയ പൃഥ്വി ഷായെ ആശ്വസിപ്പിച്ച് പന്ത്\n‘അരുതാത്തത് മകള് കണ്ടു, ബന്ധത്തിന് രക്ഷിതാക്കളും എതിരായി’; കൊലപാതക പരമ്പരയുടെ ചുരുളഴിച്ച് പൊലീസ്\nജീവിക്കാൻ ഒരു മാർഗവുമില്ല, മകന്റെ പഠനച്ചെലവ് നൽകുന്നത് വിശാൽ; കഷ്ടപ്പാടുകൾ തുറന്നു പറഞ്ഞ് ചാർമിള


മോദിയുടെ വാചകമടി വിശക്കുന്നവരുടെ വയറു നിറക്കില്ല; പ്രധാനമന്ത്രിയെ വിമര്‍ശിച്ച് സോണിയ ഗാന്ധി – Chandrika Daily\nBy chandrika Tuesday May 8, 2018 18:12 pm\nമോദിയുടെ വാചകമടി വിശക്കുന്നവരുടെ വയറു നിറക്കില്ല; പ്രധാനമന്ത്രിയെ വിമര്‍ശിച്ച് സോണിയ ഗാന്ധി\nബംഗളൂരു: പ്രധാനമന്ത്രി നരേന്ദ്രമോദിയെ രൂക്ഷമായി വിമര്‍ശിച്ച് കോണ്‍ഗ്രസ് നേതാവ് സോണിയ ഗാന്ധി. മോദിയുടെ വാചകമടി രാജ്യത്ത് വിശക്കുന്നവരുടെ വയറു നിറക്കില്ലെന്ന് അവര് പറഞ്ഞു. കര്‍ണാടകയില് തെരഞ്ഞെടുപ്പ് പ്രചാരണ…\nബംഗളൂരു: പ്രധാനമന്ത്രി നരേന്ദ്രമോദിയെ രൂക്ഷമായി വിമര്‍ശിച്ച് കോണ്‍ഗ്രസ് നേതാവ് സോണിയ ഗാന്ധി. മോദിയുടെ വാചകമടി രാജ്യത്ത് വിശക്കുന്നവരുടെ വയറു നിറക്കില്ലെന്ന് അവര് പറഞ്ഞു.\nകര്‍ണാടകയില് തെരഞ്ഞെടുപ്പ് പ്രചാരണ റാലിയില് സംസാരിക്കുകയായിരുന്നു അവര്. പ്രധാനമന്ത്രി വാഗ്മിയും മികച്ച നടനുമാണ്. എന്നാല് അദ്ദേഹത്തിന്റെ പ്രസംഗങ്ങള് ജനങ്ങളുടെ വയറു നിറക്കില്ലെന്നും സോണിയ ഗാന്ധി പറഞ്ഞു. മോദിയുടെ പ്രസംഗങ്ങള് ഒഴിഞ്ഞ വയറുകളെ നിറക്കാനാവുമെങ്കില് താന് സന്തോഷിക്കുമായിരുന്നുവെന്നും അവര് പറഞ്ഞു.\nകര്‍ണാടകയില് കര്‍ഷകര് വരള്‍ച്ച മൂലം ദുരിതത്തിലാണ്. ഇക്കാര്യം സംബന്ധിച്ച് ചര്‍ച്ച ചെയ്യാന് മുഖ്യമന്ത്രി സിദ്ധരാമയ്യ പ്രധാനമന്ത്രി നരേന്ദ്രമോദിയെ കാണാന് ശ്രമിച്ചു. എന്നാല് പ്രധാനമന്ത്രി കൂടിക്കാഴ്ചക്കു അവസരം നല്‍കിയില്ല. അദ്ദേഹം കര്‍ഷകരെ മാത്രമല്ല കര്‍ണാടകയെ തന്നെ അപമാനിക്കുകയായിരുന്നുവെന്നും സോണിയ ഗാന്ധി കുറ്റപ്പെടുത്തി.\nകര്‍ണാടകയുടെ വികസനത്തിനു വേണ്ടിയാണ് കോണ്‍ഗ്രസ് പ്രവര്‍ത്തിച്ചത്. മുന്നോട്ടും അത്തരം പ്രവര്‍ത്തനങ്ങള് കോണ്‍ഗ്രസ് മുന്നില് നിന്ന് നയിക്കും. പ്രധാനമന്ത്രി എവിടെ പോയാലും അദ്ദേഹം തെറ്റായ കാര്യങ്ങള് സംസാരിക്കുകയും ചരിത്ര സത്യങ്ങളെ ഇല്ലാതാക്കുകയും ചെയ്യാറാണ് പതിവെന്നും സോണിയ ഗാന്ധി പറഞ്ഞു.


കവിയൂർ മഹാദേവ-ഹനുമാൻ ക്ഷേത്രം- KAVIYOOR MAHADEVA TEMPLE PATHANAMTHITTA – Byline News Kelakam | kerala Latest news | Kannur\nകവിയൂർ മഹാദേവ-ഹനുമാൻ ക്ഷേത്രം- KAVIYOOR MAHADEVA TEMPLE PATHANAMTHITTA\nKAVIYOOR MAHADEVA TEMPLE PATHANAMTHITTA\nBy rintujoy\t On Apr 6, 2020\nപത്തനംതിട്ട ജില്ലയിലെ കവിയൂരിൽ സ്ഥിതിചെയ്യുന്ന ചരിത്ര പ്രസിദ്ധമായ മഹാക്ഷേത്രമാണ്’ കവിയൂർ ശ്രീ മഹാദേവക്ഷേത്രം’. തൃക്കവിയൂർ മഹാദേവക്ഷേത്രം എന്നും ഈ മഹാക്ഷേത്രം അറിയപ്പെടുന്നു. തിരുവിതാം കൂർ ദേവസ്വം ബോർഡിന്റെ അധീനതയിലുള്ള സുപ്രധാന സ്പെഷ്യൽഗ്രേഡ് ദേവസ്വങ്ങളിലൊന്നാണിത് വാസ്തുശില്പപരമായ പ്രത്യേകതകളുടെ അടിസ്ഥാന ത്തിൽ കേരളത്തിലെ ഏറ്റവും പുരാതനമഹാ ക്ഷേത്ര ങ്ങളിലൊന്നായി ഇതിനെ ഗവേഷകർ വിശേഷിപ്പിക്കുന്നു.\nപ്രധാന ശ്രീകോവിലിന്റെ അടിത്തറയിൽ കാണപ്പെടുന്ന കലിവർഷം 4051, 4052 വർഷങ്ങളിലെ( എ.ഡി . 951, 952) രണ്ടു ശിലാശാസനങ്ങൾ ചരിത്രപരമായ പ്രാധാന്യം വഹിക്കുന്നു. പാർവതി യെ ഇടതുവശത്തിരുത്തി സർവമംഗളമൂർ ത്തിയായിരിക്കുന്ന മഹാദേവനാണ് പ്രധാന പ്രതി ഷ്ഠ. ത്രേതാ യുഗത്തിൽ ശ്രീരാമൻ പ്രതിഷ്ഠിച്ച ശിവലിംഗമാണിതെന്ന് വിശ്വസിക്കപ്പെടുന്നു. നാലമ്പത്തിന്റെ വടക്കുപടിഞ്ഞാറേക്കോണിൽ സ്ഥിതിചെയ്യുന്ന ഹനുമാൻസ്വാമിയുടെ ക്ഷേത്രം പ്രസിദ്ധമാണ് . നാഗദൈവങ്ങൾ, ഗണപതി, ദക്ഷിണാമൂർത്തി, ശ്രീമൂലരാജേശ്വരി, മഹാവിഷ്ണു എന്നീ ഉപദേവതമാരുമുണ്ട്.\nചങ്ങനാശ്ശേരി- കോഴഞ്ചേരി റോഡിൽ കവിയൂർ ജംഗ്ഷനിൽ നിന്ന് ഇരുനൂറു മീറ്റർ പടിഞ്ഞാ റായി ചുറ്റുപാടുമുള്ള ഭൂനിരപ്പിൽ നിന്ന് ഉയർന്നാണ് കവിയൂർ മഹാദേവർക്ഷേത്രം സ്ഥിതി ചെയ്യുന്നത്. റോഡരികിലായി മുപ്പതുകൊല്ലം മുൻപ് പണികഴിച്ച അലങ്കാര ഗോപുരമുണ്ട്. കിഴ ക്കേ നടയിൽ വിശാലമായ കുളം കാണാം. ഇരുപത്തിയൊന്ന് നെടുനീളൻ പടവുകൾക്കു മുകളിൽ നിലകൊള്ളുന്ന ഗംഭീരമായ ഇരുനില ഗോപുരം ക്ഷേത്രത്തിന്റെ വാസ്തുശില്പ ഗരിമ വിളി ച്ചോതുന്നു. കിഴക്കേ ഗോപുരവാതിൽ കടന്നാലുടൻ പ്രവേശിക്കുന്നത് സുദീർഘമായ ആന ക്കൊട്ടിലിലേക്കാണ്. സ്വർണ്ണക്കൊടിമരത്തിന് 21 പറകളുണ്ട്. വെടിപ്പോടെ കരിങ്കൽ പാകി യിട്ടുള്ള പ്രദക്ഷിണവഴിയുണ്ട്. വിശാലമായ നാലമ്പലം, വിളക്കുമാടം, വാതിൽമാടം, നമസ്കാ രമണ്ഡപം, ശ്രീകോവിലുകൾ എന്നിവയെല്ലാം ചെമ്പുമേഞ്ഞിരിക്കുന്നു. വിളക്കു മാടത്തിൽ ഏഴായിരത്തില്പരം വിളക്കുക്കൾ ഘടിപ്പിച്ചിട്ടുള്ള മരയഴികൾ ഉണ്ട്. വൃത്താകൃതിയിലുള്ള പ്രധാന ശ്രീകോവിലിന് 44 കഴുക്കോലുകളുണ്ട്. മുകളിൽ സ്വർണ്ണത്താഴികക്കുടം. സർവതോ ഭദ്ര(നാല് വാതിലുകളുള്ള) മാതൃകയിലാണ് ശ്രീകോവിൽ നിർമ്മിച്ചിട്ടുള്ളത് ശ്രീകോവിലിന്റെ പുറംഭിത്തി ദാരുശില്പങ്ങളാൽ അലങ്കരിച്ചിരിക്കുന്നു.\nചതുരാകൃതിയിലുള്ളതാണ് നമസ്കാരമണ്ഡപം. നാലമ്പലത്തിന്റെ വടക്കു-പടിഞ്ഞാറെ മുലയി ൽ ആറടി സമചതുര ശ്രീകോവിലിൽ ഹനുമാൻ ക്ഷേത്രം സ്ഥിതിചെയ്യുന്നു. മതിൽക്കെട്ടിന് വെളി യിൽ പടിഞ്ഞാറുവശത്ത് താഴെയായി കീഴ്തൃക്കോവിൽ ക്ഷേത്രം. അതിനും പിന്നിലായി വിശാ ലമായ പോളച്ചിറ ജലാശയം കാണാം.\nരാമേശ്വരം ക്ഷേത്രത്തിന്റെ ഉദ്ഭവകഥയുമായി സാദൃശ്യമുള്ള ഒരു കഥയാണ് കവിയൂർ ക്ഷേത്രത്തിനും. രാവണവധം കഴിഞ്ഞ് സീതാ-ലക്ഷ്മണന്മാർക്കും വാനര-രാക്ഷസപ്പടകളോ ടുമൊപ്പം അയോദ്ധ്യ യിലേയ്ക്ക് മടങ്ങും വഴി ശ്രീരാമൻ പ്രതിഷ്ഠിച്ചതാണ് ഇവിടുത്തെ ശിവലിംഗം എന്നാണ് ഐതിഹ്യം. അശോകവിമാനത്തിലിരുന്ന് താഴെയുള്ള പ്രദേശത്തിന്റെ മനോഹാരിതയിൽ മുഴുകിയ സീതയുടെ ആഗ്രഹപ്രകാരമാണ് പുഷ്പകവിമാനത്തിൽ പറക്കുന്ന ശ്രീരാമനും പരിവാരങ്ങളും കവിയൂരിലിറങ്ങിയതത്രേ. ശിവപ്രതിഷ്ഠയ്ക്ക് ഉത്തമസ്ഥലമാണെന്നു കണ്ട് ശ്രീരാമൻ ഉത്തമശിവലിംഗം കണ്ടെടുത്തുവരുവാൻ ഹനുമാനെ നിയോഗിച്ചു. ശുഭമുഹൂർത്തം എത്തിയിട്ടും ഹനുമാൻ മടങ്ങിവരാതിരുന്നതിനാൽ മണ്ണും ദർഭയും ചേർത്ത് ഒരു ശിവലിംഗം നിർമിച്ച് രാമൻ പ്രതിഷ്ഠ നിർവഹിച്ചു. മടങ്ങിയെത്തിയ ഹനുമാൻ തന്റെ പ്രയത്നം വിഫലമായതിൽ ഖിന്നനായി എന്നും മനസ്സിലാക്കിയ രാമൻ താൻ പ്രതിഷ്ഠിച്ച ശിവലിംഗം മാറ്റി ഹനുമാൻ കൊണ്ടുവന്നത് പ്രതിഷ്ഠിച്ചു കൊള്ളുവാൻ പറഞ്ഞു. അതിശക്തനായ ഹനുമാന് പക്ഷേ രാമൻ പ്രതിഷ്ഠിച്ച ശിവലിംഗം ചലിപ്പിക്കാൻ പോലും കഴി ഞ്ഞില്ല. ശ്രീരാമൻ പ്രതിഷ്ഠിച്ച ക്ഷേത്രത്തിന്റെ മഹത്ത്വം മനസ്സിലാക്കി അദ്ദേഹത്തിന്റെ അനുമതിയോടെ ഹനുമാൻ ആ സന്നിധിയിൽ നിത്യവാസമാരംഭിച്ചുവെന്നും അങ്ങനെ ആ ദേശത്തിന് കപിയൂര്( കപിയുടെ ഊര്) എന്നു പേരുവന്നുവെന്നും കപിയൂരു ലോപിച്ച് കവിയൂരായി എന്നുമാണ് ഐതിഹ്യം.\nനൂറ്റാണ്ടുകൾക്കുശേഷം ദിവ്യമായ കവിയൂർ ക്ഷേത്രത്തിൽ ദർശനം നടത്തിയ വില്വമംഗലം സ്വാമിയാർ മതില്ക്കകത്തെ ഇലഞ്ഞിയിൽ ഹനുമാന്റെ സാന്നിദ്ധ്യം കാണുകയും നാലമ്പ ത്തിന്റെ വായൂക്കോണിൽ ജപക്കിണ്ടികമിഴ്തിവച്ച് അതിന്മേൽ ഹനുമാനെ കുടിയിരുത്തു കയും ചെയ്തു എന്നാണ് മറ്റൊരു ഐതിഹ്യം.\nകേരളത്തിൽ വ്യവസ്ഥാപിത ക്ഷേത്രങ്ങൾ നിർമ്മിക്കപ്പെട്ടതിന്റെ ആദ്യഘടത്തിൽത്തന്നെ നിർമ്മിക്കപ്പെട്ട ഒന്നായി കവിയൂർ മഹാദേവക്ഷേത്രത്തെ വിദേശികളും സ്വദേശികളുമായ അനവധി ഗവേഷകർ കണക്കാക്കുന്നു. പരശുരാമൻ സ്ഥാപിച്ച 64 ബ്രാഹ്മണഗ്രാമങ്ങളിലൊ ന്നാണ് ( 32 തുളുഗ്രാമങ്ങളും 32 മലയാളഗ്രാമങ്ങളും)കവിയൂർ. കൊട്ടാരക്കര, കുഴിമതിക്കാട്, കലഞ്ഞൂർ, തൃക്കൊടിത്താനം, പായിപ്പാട് എന്നീ സ്ഥലങ്ങളിലെ നമ്പൂതിരിമാർ കവിയൂർ ഗ്രാമക്കാരാണ്. കവിയൂരിന്റെ ഗ്രാമക്ഷേത്രമാണ് തൃക്കവിയൂർ മഹാദേവക്ഷേത്രം കവിയൂർ ഗ്രാമത്തിലെ പത്തില്ലത്തിൽ പ്പോറ്റിമാരായിരുന്നു ഈ മഹാക്ഷേത്രത്തിന്റെ ഊരാളന്മാർ 18-ആം നൂറ്റാണ്ടിന്റെ അവസാനം വരെ പോറ്റിമാർക്കായിരുന്നു ക്ഷേത്രാധികാരം. കൊല്ലവർഷം 1076-ൽ( എ.ഡി. 1899-1900) ശ്രീമൂലം തിരുനാളിന്റെ കാലത്ത് ക്ഷേത്രം തിരുവിതാംകൂർ സർക്കാർ ഏറ്റെടുത്തു. അളവറ്റസമ്പത്തും പ്രസിദ്ധിയും കണക്കിലെടുത്ത് ക്ഷേത്രത്തിന് ഫസ്റ്റ്ക്ലാസ്സ് പദവിയും നല്കി.\nകേരളക്കരയിലെ ഏറ്റവും സമ്പന്നമായ ക്ഷേത്രങ്ങളിലൊന്ന് എന്ന ഖ്യാതിയും കവിയൂർ ക്ഷേത്രത്തിനുണ്ട്. ക്രി.വർഷം 1899-1900 കാലഘട്ടത്തിൽ ക്ഷേത്രം തിരുവിതാംകൂർ ഗവൺമെന്റ് ഏറ്റെടുക്കുമ്പോൾ 9201 പറ നെല്ലും 23,334.75 വരുമാനം പണവും ക്ഷേത്രത്തിനുണ്ടായിരുന്നു. ഇന്നത്തെ കവിയൂർ, കുന്നന്താനം പഞ്ചായത്തുകളിലെ കരഭൂമിയുടെ സിംഹഭാഗവും തൃക്ക വിയൂർ ക്ഷേത്രം വകയായിരുന്നു. അപൂർവ്വവും അമൂല്യവുമായ അനേകം തിരുവാഭ രണങ്ങൾ തൃക്കവിയൂരപ്പനുണ്ട്. സ്വർണ്ണപ്രഭാമണ്ഡലം, സ്വർണത്തിൽത്തീർത്ത ആനച്ചമയങ്ങൾ, സ്വർണ്ണ ക്കുടങ്ങൾ, രത്നമാലകൾ എന്നിവ ഇക്കുട്ടത്തിൽപ്പെടും. പ്രതിദിനം അനേകശതം വിശ്വാസികൾ ദർശനത്തിനെത്തുന്ന ഈ മഹാക്ഷേത്രം തിരുവിതാംകൂർദേവസ്വം ബോർഡിനുകീഴിലുള്ള പ്രധാന സ്പെഷ്യൽ ഗ്രേഡ് ദേവസ്വങ്ങളിലൊന്നാണ്.\n1937ൽ പ്രസിദ്ധീകരിച്ച പതിവനുസരിച്ച് കവിയൂർ മഹാദേവക്ഷേത്രത്തിൽ പതിനെട്ട് ആട്ട വിശേഷങ്ങളുണ്ട്. കാലാന്തരത്തിൽ ഇവയിൽ ചിലതൊക്കെ നിന്നുപോവുകയും പുതിയ ചില ഉത്സവങ്ങൾ നടപ്പിൽ വരികയും ചെയ്തു. ഇപ്പോൾ നിലവിലുള്ള പ്രധാന ഉത്സവങ്ങൾ:-\nതിരുവുത്സവം: വർഷം തോറും ധനുമാസത്തിലെ (ഡിസംബർ-ജനുവരി) തിരുവാതിരനാ ളിൽ കൊടിയേറി പത്തുദിവസം നീളുന്ന ഉത്സവം കൊണ്ടാടുന്നു. രണ്ടുമുതൽ ആറുവരെ ഉത്സവദിനങ്ങളിൽ ക്ഷേത്രം വകദേശവഴികളിലേയ്ക്ക് ഊരുവലത്തെഴുന്നള്ളത്ത് നടന്നു വരുന്നു. ഏഴ്, എട്ട്, ഒന്പത് ഉത്സവദിനങ്ങളിൽ അനുഷ്ഠാന പരമായ വേലകളി, കാഴ്ച ശ്രീബലി, സേവ എന്നിവ നടക്കുന്നു. കവിയൂരിലെ പള്ളിവേട പ്രസിദ്ധമാണ്. മധ്യതിരു വിതാം കൂറിന്റെ നാനാഭാഗത്തുനിന്നും അനേകായിരം ആളുകൾ പള്ളിവേട്ട ദിനത്തിലെ എഴുന്നള്ളിപ്പുകൾക്ക് സാക്ഷ്യം വഹിക്കാൻഎത്താറുണ്ട്. തനിത്തങ്കത്തിൽത്തീർത്ത നെറ്റിപ്പട്ടങളും ചട്ടങ്ങളും ആണ് അന്ന് എഴുന്നള്ളത്തിനുപയോഗിക്കുക. പത്താം ദിവസം മണിമലയാറ്റിലെ പാറപ്പുഴക്കടവിൽ ആറാട്ടോടെ ഉത്സവം സമാപിക്കും.\nഹനുമദ്ജയന്തി: ധനുമാസത്തിലെ മൂലം ദിനത്തിൽ ഹനുമദ് ജയന്തി ആഘോഷിക്കുന്നു. ഏഴുദിവസത്തെ ചടങ്ങുകൾ ഉണ്ട്. ഏഴാം ദിവസം കളഭാഭിഷേകം, പുഷ്പഘോഷയാത്ര, പുഷ്പാഭിഷേകം എന്നീചടങ്ങുകൾ നടക്കും. ആയിരത്തിത്തൊ ള്ളായിരത്തി അന്പതുക ളിലാണ് ഈ ഉത്സവത്തിനു തുടക്കം കുറിച്ചത്.\nഉത്രട്ടാതി തിരുന്നാൾ: കൊല്ലവർഷം 1068ൽ ( 1893) പടിഞ്ഞാറേനടയിൽ ശ്രീമൂലരാ ജേശ്വരിയുടെ പ്രതിഷ്ഠനടന്നതിന്റെ ഓർമ്മയ്ക്കു നടത്തുന്ന ഉത്സവം. ദേവിയുടെ തിരുനാളോടനുബന്ധിച്ച് വിശേഷാൽ പൂജകളും ആനപ്പുറത്തെഴുന്നള്ളത്തും നടക്കും.\nശിവരാത്രി: ശിവരാത്രി വളരെ വിപുലമായ അനുഷ്ഠാ നങ്ങളോടെ ഇവിടെ ആചരി ക്കുന്നു. അർദ്ധയാമപൂജയ്കുശേഷം നടക്കുന്ന വിളക്കിനെഴുന്നള്ളിപ്പിന് ക്ഷേത്രത്തിന്റെ അധീനത യിലുള്ള എട്ടുകരകളുടെ പ്രതിനിധികൾ ചേർന്ന് ദീപക്കാഴ്ചയൊരുക്കും.\nസഹസ്രകലശം: വർഷംതോറും ഇടവമാസത്തിലെ( മെയ്- ജൂൺ) വെളുത്തപക്ഷ ദ്വാദശിമുതൽ പതിനൊന്നുദിവസം നീളുന്ന ഉത്സവമാണിത്. പത്തുദിവസം കലശാഭി ഷേകവും പതിനൊന്നാമത്തെ ദിവസം കളഭാഭിഷേകവും നടക്കുന്നു. ദിവസേനയുള്ള അഭിഷേകങ്ങൾക്കായി ജലം തൊണ്ണൂറ് ചെമ്പുകുടത്തിലും പത്തുവെള്ളിക്കുടത്തിലും ഒരു സ്വർണ്ണക്കുടത്തിലുമായി പൂജിക്കുന്നു. പതിനൊന്നാമത്തെ ദിവസം ഉദയാസ്തമനപൂജയും ആനപ്പുറത്തു ശ്രീബലികളും ഉണ്ട്. കൊല്ലവർഷം 1082- ൽ( 1905) ക്ഷേത്രം വക ഭൂമികളിലെ ആഞ്ഞിലിത്തടികൾ വെട്ടി വിറ്റവകയിൽ ലഭിച്ച 10744 രൂപ ട്രഷറിയിൽ നിക്ഷേപിച്ചതിന്റെ പലിശകൊണ്ട് നടത്തത്തക്ക രീതിയിലാണ് ഈ ഉത്സവം ആരംഭിച്ചത്\nപന്ത്രണ്ടുകളഭം: ഹനുമാൻസ്വാമിനടയിലെ പന്ത്രണ്ടുകളഭം നടക്കുന്നത് എല്ലാവർഷവും ചിങ്ങമാസം ഒന്നുമുതൽ പന്ത്രണ്ടുവരെ തീയതികളിലാണ്. ഹനുമാൻ സ്വാമി നട പുന രുദ്ധരിച്ചതിന്റെ ഭാഗമായാണ് ഈ ഉത്സവം കൊല്ലവർഷം 1107ൽ ആരംഭിച്ചത്.\nആറന്മുള ശ്രീ പാർത്ഥസാരഥിക്ഷേത്രം- ARANMULA SREE PARTHASARATHY TEMPLE PATHANAMTHITTA\nയൂത്ത് കോൺഗ്രസ് കേളകം മണ്ഡലം കമ്മിറ്റി പോലീസുകാർക്ക് മാസ്ക് വിതരണം ചെയ്തു


വെള്ളി, 14 ഫെബ്രുവരി 2020 (11:21 IST)\nബിഗ് ബോസ് ഹൌസിനകത്തുള്ള ഡോ. രജിത് കുമാറിനു പുറത്ത് നല്ല ഫാൻസ് ആണ്. വീടിനുള്ളിലുള്ളവരുമായി പൊരുത്തപ്പെട്ടുപോകാൻ കഴിയാത്ത ആളാണ് രജിത് കുമാർ. സ്വയം ഇരവാദം ഉന്നയിക്കുകയും മറ്റുള്ളവർ തന്നെ ഒറ്റപ്പെടുത്തിയെന്ന് പറഞ്ഞ് നടക്കുകയുമാണ് അദ്ദേഹത്തിന്റെ സ്ഥിരം ഹോബി.\nതനിക്ക് പറയാനുള്ളത് മാത്രം പറയുകയും, മറ്റുള്ളവർ പറയുന്നത് കേൾക്കാൻ തീരെ മനസ് കാണിക്കുകയും ചെയ്യാത്ത ഒരു മത്സരാർത്ഥിയാണ് രജിത് കുമാർ. ആദ്യ ദിവസം മുതൽ ഹൌസിനുള്ളിലുള്ളവരെ പരമാവധി വെറുപ്പിക്കാൻ ഇദ്ദേഹത്തിനു കഴിഞ്ഞിട്ടുണ്ട്. ബിഗ് ബോസ് ഹൌസിനുള്ളിലേക്ക് കയറും മുൻപേ തനി സ്ത്രീവിരുദ്ധ പരാമർശങ്ങൾ നടത്തിയായിരുന്നു അദ്ദേഹം കുപ്രസിദ്ധി നേടിയത്.\nഡോ രജിത് കുമാറിന്റെ വിഷം ചീറ്റുന്ന പരാമർശങ്ങളെ കുറിച്ച് സാമൂഹ്യവിരുദ്ധർ പലതവണ വ്യക്തമാക്കിയിട്ടുണ്ട്. ഇത്തരം സാമൂഹ്യവിരുദ്ധർക്ക് വേണ്ടി ജയ് വിളിക്കുന്ന ഫാൻസ് വെട്ടുകിളി കൂട്ടങ്ങൾ വർധിച്ച് വരുന്ന ഈ സമയത്ത് ആരാണ് രജിത് കുമാർ എന്ന് അറിയാതെയാണോ അറിഞ്ഞുകൊണ്ടാണോ ഇത്തരക്കാർ ഇയാൾക്കായി ജയ് വിളിക്കുന്നതെന്ന ചോദ്യവും ഉയരുന്നുണ്ട്.\n2013ൽ ആര്യ എന്ന കൊച്ചുമിടുക്കിയുടെ കൂവലിൽ നിന്നാണ് ഇയാളെ ആദ്യമായി പലരും അറിഞ്ഞത്. വിദ്യാഭ്യാസ വകുപ്പിന്റെ മൂല്യബോധന യാത്രയുടെ സമാപനച്ചടങ്ങ് തിരുവനന്തപുരം സര്‍ക്കാര് വനിതാ കോളേജില് അരങ്ങേറിയപ്പോൾ പ്രഭാഷണത്തിന് എത്തിയത് രജിത് കുമാർ ആയിരുന്നു.\nആണ്‍കുട്ടികള് ഈ പടികള് ചാടിയിറങ്ങുന്നതുപോലെ നീ ചാടിയിറങ്ങിയാലുണ്ടല്ലോ, ഒന്ന് സ്ലിപ് ചെയ്ത് നീ ബാക്ക്ബോണ് ഇടിച്ച് വീണാല് നിന്റെ യൂട്രസ് സ്ലിപ്പ് ചെയ്ത് പോകും. അതു കഴിഞ്ഞാല് നീ ത്രീ ടു ഫൈവ് ലാക്‌സ് ക്രഡന്‍സിലും മറ്റും കൊടുക്കേണ്ടി വരും, യൂട്രസ് നേരെയാക്കാന്. നിനക്ക് കുടുംബമായി ജീവിക്കണമെന്നുണ്ടെങ്കില്. ഇല്ലെങ്കില് കുഴപ്പമില്ല കേട്ടോ. ഇതെല്ലാം കേട്ടു കൊണ്ട് നിന്ന ആര്യ എണീറ്റ് നിന്ന് കൂവി, പിന്നെ തിരിഞ്ഞ് പുറത്തേക്ക് നടന്നു. കൂവിയ ആര്യ പ്രസിദ്ധ ആയി, രജിത് കുമാർ കുപ്രസിദ്ധനും. എന്നാൽ, ആ കുപ്രസിദ്ധി മുതലാക്കുകയായിരുന്നു അയാൾ പിന്നീട്.\nഅന്ന് തൊട്ട് ഇന്നുവരെ അയാൾ സന്നിഹിതനായ ഓരോ പരിപാടികളിലും ചർച്ചകളിലും സ്ത്രീവിരുദ്ധവും വിഷം ചീറ്റുന്നതുമായ പരാമർശങ്ങളാൽ നിറഞ്ഞു നിൽക്കുകയാണ് അയാൾ. ഡോ. രജിത് കുമാറിനെ ജയ് വിളിക്കാനും കൈയ്യടിക്കാനും യുവാക്കൾ അടങ്ങുന്ന ഒരു സമൂഹം ഉണ്ടെന്ന് ഓർക്കുമ്പോഴാണ് അതിന്റെ അപകടം നാം തിരിച്ചറിയേണ്ടത്.\nഅശാസ്ത്രീയവും അപകടകരവുമായ പ്രസ്താവന നടത്തിയ ഇയാൾക്കെതിരെ സ്വമേധയാ കേസെടുത്ത് അദ്ദേഹത്തെ ജയിലിലിടുകയാണ് വെണ്ടതെന്നും സോഷ്യൽ മീ‍ഡിയകളിൽ ഒരു വിഭാഗം ആളുകൾ പറയുന്നുണ്ട്. ഒരിക്കൽ ഇയാൾ വിവാദമായ ഒരു കേസിൽ മാപ്പ് പറഞ്ഞ് തലയൂരിയതാണ്. എന്നാൽ, അതുപോലെ ആകരുത് ഇനി, നല്ല പച്ചമടല് വെട്ടി പുറം അടിച്ചു പൊളിക്കണം, എങ്കിലേ ഈ മഹാമാന്യന്റെ ചൊറിച്ചില് മാറുകയുള്ളൂവെന്നും സോഷ്യൽ മീഡിയകളിൽ ചെറുതല്ലാത്ത ഒരു കൂട്ടം ആളുകൾ പറയുന്നു.